മുഖത്തിന്‍റെ അളവുകള് പറയുന്നു, ഇദ്ദേഹമാണ് ലോകത്തിലെ ഏറ്റവും സുന്ദരനായ പുരുഷന് ! | Robert Pattinson is world s most handsome man\nമുഖത്തിന്‍റെ അളവുകള് പറയുന്നു, ഇദ്ദേഹമാണ് ലോകത്തിലെ ഏറ്റവും സുന്ദരനായ പുരുഷന് !\nThiruvananthapuram, First Published 8, Feb 2020, 3:47 PM IST\nലോകത്തിലെ ഏറ്റവും സുന്ദരനായ പുരുഷനായി റോബര്‍ട്ട് പാറ്റിന്‍സണിനെ തെരഞ്ഞെടുത്തു. വെറുതേയല്ല കേട്ടോ, മുഖത്തെ ചില അളവുകള് പരിശോധിച്ചാണ് 'ട്വിലൈറ്റ്' നായകൻ റോബര്‍ട്ട് പാറ്റിന്‍സണ് ലോകത്തിലെ ഏറ്റവും സുന്ദരനായ പുരുഷനായത്.\n33കാരനായ റോബര്‍ട്ടിന്‍റെ കണ്ണുകള്, പുരികം, മൂക്ക്, ചുണ്ട് തുടങ്ങിയവയുടെ അളവുകളും ആകൃതിയും ഭംഗിയും പരിശോധിച്ചാണ് റോബര്‍ട്ടിനെ ലോകത്തിലെ ഏറ്റവും സുന്ദരനായ പുരുഷനായി തെരഞ്ഞെടുത്തത്.\nഒരാളുടെ ഭംഗി നിര്‍ണ്ണയിക്കുന്നതില് ചില അളവുകള് ഉണ്ടെന്ന് ഗവേഷകര് പറയുന്നു. അവയുടെ അടിസ്ഥാനത്തിലാണ് റോബര്‍ട്ട് ഈ തലക്കെട്ടിന് അര്‍ഹനായത്. ആ സമവാക്യപ്രകാരം റോബര്‍ട്ട് 92.15 ശതമാനം സുന്ദരനാണെന്നാണ്. ഡെയ്ലി മെയിലാമ് വാര്‍ത്ത റിപ്പോര്‍ട്ട് ചെയ്തിരിക്കുന്നത്.\nലോകത്തിലെ ഏറ്റവും സുന്ദരനായ പുരുഷന്


ചിത്രത്തിലെ ചില സീനുകള് ദഹിക്കുന്നില്ലെന്ന് ദീപ രാഹുൽ ഈശ്വർ - Boolokam\nHome Columns Criticism ചിത്രത്തിലെ ചില സീനുകള് ദഹിക്കുന്നില്ലെന്ന് ദീപ രാഹുൽ ഈശ്വർ\nദീപാ രാഹുല് ഈശ്വര്\nചില കാര്യങ്ങള് വേണ്ടതിനേക്കാള് കൂടുതലായി കാണിച്ചിട്ടുണ്ട്. നമ്മള് ഇപ്പോള് ജീവിക്കുന്ന ഒരു സമൂഹത്തെ കണക്കിലെടുത്ത് മാത്രമല്ല ഞാന് പറയുന്നത്. ഇപ്പോള് പല സ്ഥലങ്ങളില് വേണ്ട വിദ്യാഭ്യാസമില്ലാതെയും മറ്റും സ്ത്രീകള് കഷ്ടപ്പെടുന്നത് നമുക്ക് അറിയാം. എന്നാല് പുരുഷന്‍മാര് ഇത്രയും ഭീകരന്‍മാരാണോ, ബോറന്‍മാരാണോ എന്ന് ചോദിച്ചാല്, ഈ ചിത്രത്തില് കാണിച്ച അത്രയ്ക്കില്ലെന്ന് പറയേണ്ടി വരും.\nചിത്രത്തിലെ ചില സീനുകള് നമുക്ക് ദഹിക്കാത്തതാണ്. മാലയിട്ട സുരാജ് സ്‌കൂട്ടറില് നിന്ന് വീഴുമ്പോള് ചെന്ന് പിടിക്കുന്ന നിമിഷയെ അയാള് തട്ടിമാറ്റുന്നുണ്ട്. പക്ഷെ എനിക്ക് തോന്നുന്നില്ല, ഇങ്ങനെയൊക്കെ പുരുഷന്‍മാര് പ്രതികരിക്കുമെന്ന് തോന്നുന്നില്ല. എന്നാല് അതാണ് യാഥാര്‍ത്ഥ്യമെന്ന് കരുതുന്ന ഒരു തലമുറ നമ്മുടെ മുമ്പിലുണ്ട്. അതുകൊണ്ട് ശരിയായ കാര്യങ്ങള് കാണിക്കുക എന്നൊരു ഉത്തരവാദിത്വം നമുക്കുണ്ട്. ഗ്രെയ്റ്റ് ഇന്ത്യന് കിച്ചണില് കാണിച്ചിരിക്കുന്ന കഥാപാത്രം കേരളത്തിലെ എല്ലാ സ്ത്രീകളുടെ പ്രതിനിധിയാണെന്ന് പറയാന് കഴിയില്ല.\nPrevious articleഒരു ട്രാക്ടറിനും ഡീസൽ നൽകരുതെന്ന് ഉത്തരവിട്ട യോഗി ആദിത്യനാഥിന് പറ്റിയ അമളി\nNext articleതാങ്കളുടെ അണികൾ ചെയ്യുന്നതും ഇത് തന്നെയാണ് സുരേന്ദ്രാ, ശ്രീജ നെയ്യാറ്റിൻകരയുടെ കുറിപ്പ്


kanjirapalli | ഭൂഗർഭത്തിലേക്കു സംഭരിക്കപ്പെടുന്ന മഴ മറ്റൊരു ചെരിവിലൂടെയാവും ഉരുളായി പുറത്തേക്ക്; കുന്നിൽ ഉയർന്ന് നിൽക്കുന്ന നഗരത്തിൽ വെള്ളം കയറുന്നത് പോലെ അസംഭവ്യമായി കാഞ്ഞിരപ്പള്ളിയിലെ പ്രളയം; ഇത് ആഗോളതാപന ഭീഷണി - MarunadanMalayalee.com\nOctober 18, 202107:22 AM IST Permalink\nകൊച്ചി: കാലാവസ്ഥാ മാറ്റത്തിന്റെ ഫലമായി താഴ്ന്ന പ്രദേശങ്ങളിൽ കടൽവെള്ളം കയറുമെന്നായിരുന്നു വിലയിരുത്തൽ. എന്നാൽ പേമാരിയിൽ ഉയർന്ന പ്രദേശത്തും വെള്ളം കയറുന്നു. കേരളത്തിലെ ആദ്യ ജനപഥങ്ങളിലൊന്നായ കാഞ്ഞിരപ്പള്ളിയിൽ വെള്ളം കയറിയത് ഏവരേയും അമ്പരപ്പിക്കുന്നതാണ്. കുന്നിൽ ഉയർന്നു നിൽക്കുന്ന നഗരത്തിൽ വെള്ളം കയറുന്നതുപോലെ അസംഭവ്യമായ കാര്യമാണത്. ആഗോളതാപനം മുന്നിൽ വയ്ക്കുന്നത് ഈ ഭീഷണികളാണ്.\nമണ്ണോ പാറയോ ഇളക്കിയ സ്ഥലത്തുകൂടി ഭൂഗർഭത്തിലേക്കു സംഭരിക്കപ്പെടുന്ന മഴ മറ്റൊരു ചെരിവിലൂടെയാവും ഉരുളായി പുറത്തേക്കു വരുന്നതാണ് പ്രതിസന്ധിയാകുന്നത്. മുണ്ടക്കയം, കാഞ്ഞിരപ്പള്ളി ടൗണുകളിൽ വെള്ളം കയറാനുള്ള കാരണം കനത്ത മഴയെ തുടർന്നുണ്ടായ ഉരുളും മലവെള്ളപ്പാച്ചിലുമാണ്. അണക്കെട്ടുകളില്ലാത്ത നദികളാണ് മണിമലയും മീനച്ചിലും. കേരളത്തിൽ ഏറ്റവും വിശാലമായ മഴപ്രദേശമുള്ള നദികളിലൊന്നാണ് മീനച്ചിൽ.\nവാഗമൺകുന്ന് ഉൾപ്പെടെ ഇടുക്കി ജില്ലയുടെ പടിഞ്ഞാറൻ ചെരിവിൽ പെയ്യുന്ന മഴയത്രയും ഒഴുകുന്നത് മീനച്ചിലിലൂടെയാണ്. പാലായിലും മറ്റും വെള്ളം കയറാൻ ഇതു കാരണമായി. ഇന്ന് കേരളാതീരത്ത് ശക്തമായ തിരമാല ഉണ്ടാകാൻ സാധ്യതയുള്ളതായി മുന്നറിയിപ്പ്. കേരളാ തീരത്തിന് പുറമെ കർണാടക, തമിഴ്‌നാട്, ലക്ഷദ്വീപ് തീരങ്ങളിലും ശക്തമായ തിരമാല ഉയരുമെന്ന മുന്നറിയിപ്പുണ്ട്.\nരണ്ടര മീറ്റർ മുതൽ 3.3 മീറ്റർ വരെ ഉയരത്തിൽ തിരമാലയ്ക്കും കടലാക്രമണത്തിനും സാധ്യത ഉള്ളതായാണ് മുന്നറിയിപ്പ്. കേരളാ തീരങ്ങളിൽ മണിക്കൂറിൽ 40 മുതൽ 50 കിലോമീറ്റർ വരെ വേഗതയിൽ ശക്തമായ കാറ്റ് വീശിയേക്കുമെന്നും മുന്നറിയിപ്പുണ്ട്. മത്സ്യബന്ധനത്തിന് പോകരുതെന്നും മുന്നറിയിപ്പുണ്ട്. അതേസമയം അടുത്ത മൂന്ന് ദിവസങ്ങളിൽ 11 ജില്ലകളിൽ യെല്ലോ അലർട്ട് പ്രഖ്യാപിച്ചു. തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, ഇടുക്കി, എറണാകുളം, തൃശൂർ, പാലക്കാട്, മലപ്പുറം, കോഴിക്കോട് എന്നീ ജില്ലകളിലാണ് യെല്ലോ അലർട്ട്.\nഅതി തീവ്രമഴയ്ക്കു ശമനമുണ്ടാകുമെങ്കിലും ഒറ്റപ്പെട്ട മഴ തുടരുമെന്ന മുന്നറിയിപ്പിന്റെ സാഹചര്യത്തിൽ ജനങ്ങൾ അതീവ ജാഗ്രത തുടരണമെന്ന് മുഖ്യമന്ത്രി പിണറായി വിജയൻ അറിയിച്ചിട്ടുണ്ട്. അപകട സാഹചര്യങ്ങളിൽ പെടാതിരിക്കാനുള്ള മുൻകരുതൽ വേണം. ആവശ്യമായി വന്നാൽ മാറി താമസിക്കാനും അധികൃതരുടെ നിർദ്ദേശങ്ങൾ പാലിക്കാനും അനാവശ്യ യാത്രകൾ ഒഴിവാക്കാനും ശ്രദ്ധിക്കണമെന്നും അദ്ദേഹം പറഞ്ഞു.\nകരസേനയുടെ ഓരോ ടീമുകളെ തിരുവനന്തപുരത്തും, കോട്ടയത്തും വിന്യസിച്ചിട്ടുണ്ട്. എയർഫോഴ്സിനേയും നേവിയെയും അടിയന്തര സാഹചര്യം നേരിടാൻ സജ്ജരാക്കി. സന്നദ്ധസേനയും സിവിൽ ഡിഫൻസും അടിയന്തര സാഹചര്യങ്ങൾ അഭിമുഖീകരിക്കാൻ സജ്ജമായിട്ടുണ്ടന്നും മുഖ്യമന്ത്രി അറിയിച്ചു.\nലോകത്തെ കാത്തിരിക്കുന്നത് വൻ ദുരന്തമാ?\nകോപ്പ് 26ന് എത്തിയ നിരവധി ഡെൽഗേറ്റുകൾ ലണ്ടനിൽ കുടുങ്ങി


news | മാസച്ചുസറ്റ്‌സ് ലോകത്തെ ഏറ്റവും മികച്ച യൂണിവേഴ്‌സിറ്റിയായപ്പോൾ ഹാർവാഡ് രണ്ടാമതും സ്റ്റാൻഫഡ് മൂന്നാമതുമെത്തി; നാലാമതെത്തി ഓക്‌സ്ഫഡ് മാനം കാത്തപ്പോൾ കേംബ്രിഡ്ജിന് ഏഴാം റാങ്ക് മാത്രം; ലണ്ടനിലെ ഇംപീരിയൽ കോളജും യൂണിവേഴ്‌സിറ്റി കോളജും ആദ്യ പത്തിൽ; ലോകത്തെ ഏറ്റവും മികച്ച സർവകലാശാലകളുടെ ലിസ്റ്റിൽ പതിവുതെറ്റിക്കാതെ അമേരിക്കൻ-ബ്രിട്ടീഷ് ആധിപത്യം - MarunadanMalayali.com\nJune 20, 2019 | 10:26 AM IST | Permalink\nലോകത്തെ ഏറ്റവും മികച്ച ഉന്നത വിദ്യാഭ്യാസ സ്ഥാപനങ്ങളിൽ അമേരിക്കയിലെയും ബ്രിട്ടനിലെയും സ്ഥാപനങ്ങളുടെ മേധാവിത്വത്തിന് ഇക്കുറിയും മാറ്റമില്ല. അമേരിക്കയിലെ മാസച്ചുസെറ്റ്‌സ് ഇൻസ്റ്റിറ്റ്യൂട്ട് ഓഫ് ടെക്‌നോളജി ഏറ്റവും മികച്ച വിദ്യാഭ്യാസ സ്ഥാപനമായി മാറിയപ്പോൾ, ബ്രിട്ടനിലെ കേംബ്രിഡ്ജ് സർവകലാശാല ചരിത്രത്തിലെ ഏറ്റവും മോശം റാങ്കിങ്ങിലേക്ക് കൂപ്പുകുത്തിയെന്ന പ്രത്യേകതയും ഇക്കുറിയുണ്ട്. മാത്രമല്ല, ബ്രിട്ടീഷ് സർവകലാശാലകളിൽ മൂന്നിൽ രണ്ടുഭാഗവും നിലവാരത്തിൽ പിന്നോക്കം പോയതായും റാങ്കിങ് സൂചിപ്പിക്കുന്നു.\nമൂന്ന് സ്ഥാനങ്ങൾ നഷ്ടമായി ഏഴാം സ്ഥാനത്താണ് ഇക്കുറി കേംബ്രിഡ്ജ് എത്തിയത്. പ്രധാന എതിരാളികളായ ഓക്‌സ്ഫഡാകട്ടെ, ഒരുപോയന്റെ മെച്ചപ്പെടുത്തി നാലാം സ്ഥാനത്തേക്ക് ഉയരുകയും ചെയ്തു. ചരിത്രത്തിലെ ഏറ്റവും മോശം പ്രകടനമാണ് ബ്രിട്ടീഷ് സ്ഥാപനങ്ങൾ ഇക്കുറി കാഴ്ചവെച്ചത്. പട്ടികയിലുള്ള 84 ബ്രിട്ടീഷ് സ്ഥാപനങ്ങളുടെ ശരാശരി റാങ്കിങ് 13 സ്ഥാനം താഴേക്ക് പോവുകയും ചെയ്തു.\nഅമേരിക്കൻ സ്ഥാപനങ്ങളാണ് ആദ്യ മൂന്നു സ്ഥാനങ്ങളിലുമുള്ളത്. മാസച്ചുസെറ്റ്‌സ് ഇൻസ്റ്റിറ്റിറ്റിയൂട്ടിന് പിന്നാലെ, മാസച്ചുസെറ്റ്‌സിൽ തന്നെയുള്ള ഹാർവാഡ് സർവകലാശാല രണ്ടാമതെത്തി. സ്റ്റാൻഫഡ് സർവകലാശാലയ്ക്കാണ് 2020-ലെ ക്യുഎസ് വേൾഡ് യൂണിവേഴ്‌സിറ്റി റാങ്കിങ്ങിൽ മൂന്നാം സ്ഥാനം. മാസച്ചുസെറ്റ്‌സ് ഇൻസ്റ്റിറ്റ്യൂട്ട് ഓഫ് ടെക്‌നോളജി തുടർച്ചയായി എട്ടാംതവണയാണ് ഈ റാങ്കിങ്ങിൽ ഒന്നാം സ്ഥാനം നിലനിർത്തുന്നത്.\nകഴിഞ്ഞവർഷത്തെ റാങ്കിങ്ങിൽ അഞ്ചാം സ്ഥാനത്തായിരുന്ന ഓക്‌സ്ഫഡ് ഒരു സ്ഥാനം മെച്ചപ്പെടുത്തി നാലാമതയാണ് ബ്രിട്ടീഷ് സർവകകലാശാലകളുടെ നേട്ടം. കഴിഞ്ഞവർഷം നാലാമതായിരുന്ന കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്‌നോളജി അഞ്ചാം ്‌സഥാനത്താവുകയും ചെയ്തു. സ്വിറ്റ്‌സർലൻഡിലെ ഇ.ടി.എച്ച്. സൂറിക്കിനാണ് ആറാം സ്ഥാനം. ഒരു സ്ഥാനം മെച്ചപ്പെടുത്തിയാണ് സൂറിക്ക് ഇൻസ്റ്റിറ്റ്യൂട്ട് ആറാമതായത്.\nഏഴാമതുള്ള കേംബ്രിഡ്ജിന് പിന്നാലെ, ലണ്ടൻ യൂണിവേഴ്‌സിറ്റി കോളേജ് എട്ടാം സ്ഥാനത്തേക്ക് കയറി. കഴിഞ്ഞതവണ പത്താം സ്ഥാനത്തായിരുന്നു ലണ്ടൻ യൂണിവേഴ്‌സിറ്റി കോളേജ്. കഴിഞ്ഞതവണ എട്ടാമതുണ്ടായിരുന്ന ലണ്ടനിലെ ഇംപീരിയൽ കോളേജ് ഇക്കുറി ഒമ്പതാമതായി. അമേരിക്കയിലെ ഷിക്കാഗോ സർവകകലാശാല ഒമ്പതിൽനിന്ന് പത്തിലേക്കും കയറി. റാങ്കിങ്ങിൽ ആദ്യ പത്തിൽ സൂറിക്ക് ഇ.ടി.എച്ച് ഒഴികെ ഒമ്പതും അമേരിക്കൻ ബ്രിട്ടീഷ് സഥാപനങ്ങളാണ്.\nലോകത്തെ ആയിരത്തോളം സർവകലാശാലകളെക്കുറിച്ച് പഠിച്ചാണ് റാങ്കിങ് തയ്യാറാക്കിയിട്ടുള്ളത്. ലണ്ടനിലും പാരീസിലുമടക്കം ലോകത്ത് 14 സ്ഥലത്തുനിന്ന് ക്യുഎസ് പ്രവർത്തിക്കുന്നുണ്ട്. 94,000-ത്തോളം അക്കാദമിക് വിദഗ്ധരെ നേരിൽക്കണ്ട് സർവേ നടത്തിയും 11.8 മില്യൺ റിസർച്ച് പേപ്പറുകൾ പരിശോധിക്കുകയും ചെയ്താണ് അന്തിമ പട്ടിക തയ്യാറാക്കിയത്. ഏഷ്യയിൽ ഏറ്റവും മുന്നിലുള്ളത്.. സിംഗപ്പുർ സർവകലാശാലയും സിംഗപ്പുരിലെതന്നെ നയാങ് ടെക്‌നോളജിക്കൽ സർവകലാശാലയുമാണ്. രണ്ടു സ്ഥാപനങ്ങളും 11-ാം സ്ഥാനം പങ്കിട്ടു.


മുന്‍ഗണനാ റേഷന് കാര്‍ഡുകള് അര്‍ഹരായവര്‍ക്ക് നല്‍കും | Konni Vartha\nമുന്‍ഗണനാ റേഷന് കാര്‍ഡുകള് അര്‍ഹരായവര്‍ക്ക് നല്‍കും\nNews Editor — June 14, 2022 add comment\nഅര്‍ഹരായവര്‍ക്ക് അര്‍ഹമായ മുന്‍ഗണനാ റേഷന് കാര്‍ഡുകള് നല്‍കുകയാണ് സംസ്ഥാന സര്‍ക്കാരിന്റെ ലക്ഷ്യമെന്ന് അഡ്വ.കെ യു ജനീഷ് കുമാര് എം എല് എപറഞ്ഞു. കളക്ടറേറ്റ് കോണ്‍ഫറന്‍സ് ഹാളില് മുന്‍ഗണനാ റേഷന് കാര്‍ഡുകളുടെ ജില്ലാതല വിതരണ ഉദ്ഘാടനം നിര്‍വഹിച്ചു സംസാരിക്കുകയായിരുന്നു എം എല് എ. കോന്നി സ്വദേശി കല്യാണി തങ്കപ്പന് കാര്‍ഡ് നല്‍കിയായിരുന്നു ജില്ലാതല വിതരണോദ്ഘാടനം.\nസംസ്ഥാന സര്‍ക്കാരിന്റെ ഒന്നാം വാര്‍ഷികാഘോഷത്തിന്റെ ഭാഗമായി നൂറുദിന കര്‍മ്മ പരിപാടിയില് ഉള്‍പ്പെടുത്തിയാണ് അര്‍ഹരായ മുന്‍ഗണനാ വിഭാഗക്കാര്‍ക്കും എഎവൈ(മഞ്ഞ), പിഎച്ച്എച്ച്( പിങ്ക്) റേഷന് കാര്‍ഡ് ഉടമകള്‍ക്കും കാര്‍ഡുകള് വിതരണം ചെയ്യുന്നത്. 120 പിങ്ക് കാര്‍ഡുകളും, 12 മഞ്ഞ കാര്‍ഡുകളുമാണ് ചടങ്ങില് വിതരണം ചെയ്തത്. പൊതുവിതരണ സംവിധാനം ഏറ്റവും കൃത്യമായി നടക്കുന്ന സംസ്ഥാനമാണ് കേരളമെന്ന് അധ്യക്ഷത വഹിച്ച് സംസാരിച്ച ജില്ലാ പഞ്ചായത്ത് പ്രസിഡന്റ് അഡ്വ.ഓമല്ലൂര് ശങ്കരന് പറഞ്ഞു. പൊതുവിതരണ രംഗം സുതാര്യമായാണ് പ്രവര്‍ത്തിക്കുന്നത്. ജില്ലയിലെ മികച്ച അഞ്ചുറേഷന് കടകള് കെ- സ്റ്റോറുകളാക്കുമെന്നും ജില്ലാ പഞ്ചായത്ത് പ്രസിഡന്റ് പറഞ്ഞു.\nപി.എച്ച്.എച്ച് കാര്‍ഡുകളുടെ വിതരണം നഗരസഭ ചെയര്‍മാന് അഡ്വ.ടി.സക്കീര്‍ഹുസൈന്, ജില്ലാ കളക്ടര് ഡോ.ദിവ്യ എസ്.അയ്യര് എന്നിവര് നിര്‍വഹിച്ചു.\nചടങ്ങില് ജില്ലാ സപ്ലൈ ഓഫീസര് എം.അനില്, കോഴഞ്ചേരി താലൂക്ക് സപ്ലൈ ഓഫീസര് ഇന് ചാര്‍ജ് ജോസി സെബാസ്റ്റ്യന്, വകുപ്പ് ഉദ്യോഗസ്ഥര് എന്നിവര് പങ്കെടുത്തു.\nPriority ration cards will be issued to those who are eligible മുന്‍ഗണനാ റേഷന് കാര്‍ഡുകള് അര്‍ഹരായവര്‍ക്ക് നല്‍കും


Janmabhumi| "കണ്‍സഷന് വിദ്യാര്‍ത്ഥികളുടെ അവകാശം"; പരാമര്‍ശം പിന്‍വലിച്ച് മന്ത്രി മാപ്പ് പറഞ്ഞില്ലായെങ്കില് വഴിയില് തടയുമെന്ന് എബിവിപി\n"കണ്‍സഷന് വിദ്യാര്‍ത്ഥികളുടെ അവകാശം"; പരാമര്‍ശം പിന്‍വലിച്ച് മന്ത്രി മാപ്പ് പറഞ്ഞില്ലായെങ്കില് വഴിയില് തടയുമെന്ന് എബിവിപി\nMarch 13, 2022, 04:32 p.m.\nതിരുവനന്തപുരം: ബസ് കണ്‍സെഷന് വിദ്യാര്‍ത്ഥികള്‍ക്ക് നാണക്കേടാണെന്ന ഗതാഗത മന്ത്രിയുടെ പ്രസ്താവന പിന്‍വലിച്ച് വിദ്യാര്‍ത്ഥി സമൂഹത്തോട് ഗതാഗത മന്ത്രി ആന്റണി രാജു മാപ്പ് പറയണമെന്ന് ആവശ്യപ്പെട്ട് എബിവിപി. വിദ്യാര്‍ത്ഥികളുടെ അവകാശമാണ് ബസ് കണ്‍സെഷന്. ബസ് മുതലാളിമാര്‍ക്ക് ഓശാന പാടി വിദ്യാര്‍ത്ഥി കണ്‍സഷന് തോന്നുംപടിയാക്കാമെന്ന് മന്ത്രി ധരിച്ചുവെക്കരുതെന്നും എബിവിപി സംസ്ഥാന സെക്രട്ടറി എന്‍സിടി ഹരി പറഞ്ഞു.\nവിദ്യാര്‍ത്ഥികളെ രണ്ടാംകിട പൗരന്മാരായിട്ടാണ് പല ബസ് ജീവനക്കാരും കാണുന്നത്. പല െ്രെപവറ്റ് ബസുകാരും അവരുടെ ഔദാര്യമെന്ന നിലയിലാണ് വിദ്യാര്‍ത്ഥികളെ ബസില് കയറ്റുന്നത്. െ്രെപവറ്റ് ബസിലുള്ള വിദ്യാര്‍ത്ഥികളുടെ യാത്ര ബസ് ജീവനക്കാരുടെ സൗജന്യമോ ഔദാര്യമോ അല്ല. വിദ്യാര്‍ത്ഥികളുടെ അവകാശമാണെന്നും എന്‍സിടി ഹരി പറഞ്ഞു. സീറ്റുണ്ടെങ്കിലും ബസില് വിദ്യാര്‍ത്ഥികള് ഇരിക്കാന് പാടില്ലെന്നതാണ് ഇവിടുത്തെ െ്രെപവറ്റ് ബസുകാരുടെ നിയമം. പൊരിവെയിലത്തും വിദ്യാര്‍ത്ഥികള് ഊഴംകാത്ത് ബസ് വാതില്‍ക്കല് നില്‍ക്കുന്നത് ബസ് സ്‌റ്റോപ്പുകളിലെ നിത്യകാഴ്ചയാണെന്നും അദേഹം ചൂണ്ടിക്കാട്ടി.\nഎല്ലാം സഹിക്കുന്ന വിദ്യാര്‍ത്ഥി സമൂഹത്തെ വിഡ്ഢികളാക്കുന്നതാണ് ഗതാഗത മന്ത്രിയുടെ ഇന്നത്തെ പ്രസ്താവന. തീര്‍ത്തും നിരുത്തരവാദിത്വപരമായ പ്രസ്താവന പിന്‍വലിച്ച് വിദ്യാര്‍ഥിസമൂഹത്തോട് മാപ്പ് പറയാന് മന്ത്രി തയ്യാറാവണം. ധിക്കാരപരമായ നിലപാടുമായിട്ടാണ് മന്ത്രി മുന്നോട്ട് പോകുന്നതെങ്കില് ഗതാഗത മന്ത്രിയെ എബിവിപി വഴിയില് തടയുമെന്നും അദ്ദേഹം വ്യക്തമാക്കി.


kasaragod കാസർഗോഡ് കൊവിഡ് മുക്തം; അവസാന രോഗിയുടെ ഫലം നെഗറ്റീവ്\nകാസർഗോഡ് കൊവിഡ് മുക്തം; അവസാന രോഗിയുടെ ഫലം നെഗറ്റീവ്\nകാസർഗോഡ് ജില്ല കൊവിഡ് മുക്തമായി. കൊവിഡ് ചികിത്സയിലായിരുന്ന ഒടുവിലത്തെ ആളുടെ ഫലവും നെഗറ്റീവായി. 178 രോഗികളെ ചികിത്സിച്ച് 100 ശതമാനം രോഗമുക്തി എന്ന അപൂർവ നേട്ടമാണ് ജില്ല കൈവരിച്ചത്. കാസർഗോഡ് ജില്ലയെ കൂടാതെ ആലപ്പുഴ, തൃശൂർ, തിരുവനന്തപുരം, പത്തനംതിട്ട, കോട്ടയം, കോഴിക്കോട്, ഇടുക്കി ജില്ലകളും കൊവിഡ് മുക്തമായി.\nഅതേസമയം, സംസ്ഥാനത്ത് ഏഴ് പേർക്ക് കൂടി കൊവിഡ് സ്ഥിരീകരിച്ചു. വയനാട് ജില്ലയിൽ നിന്നുള്ള3പേർക്കും തൃശൂർ ജില്ലയിൽ നിന്നുള്ള2പേർക്കും എറണാകുളം, മലപ്പുറം ജില്ലകളിൽ നിന്നുള്ള ഓരോരുത്തർക്കുമാണ് രോഗം സ്ഥിരീകരിച്ചത്.\nവിവിധ ജില്ലകളിലായി 26,712 പേർ നിരീക്ഷണത്തിലാണ്. ഇവരിൽ 26,350 പേർ വീടുകളിലും 362 പേർ ആശുപത്രികളിലും നിരീക്ഷണത്തിലാണ്. 135 പേരെയാണ് ഇന്ന് ആശുപത്രിയിൽ പ്രവേശിപ്പിച്ചത്. ഇതുവരെ 37,464 വ്യക്തികളുടെ (ഓഗ്മെന്റഡ് സാമ്പിൾ ഉൾപ്പെടെ) സാമ്പിൾ പരിശോധനയ്ക്ക് അയച്ചിട്ടുണ്ട്. ഇതിൽ ലഭ്യമായ 36,630 സാമ്പിളുകളുടെ പരിശോധനാഫലം നെഗറ്റീവ് ആണ്.\nstory highlights- coronavirus, kasaragod


സൗദിയില് നിന്ന് മാതൃരാജ്യങ്ങളിലേക്ക് മടങ്ങുന്ന പ്രവാസികളുടെ എണ്ണത്തില് വര്‍ധനയെന്ന് റിപ്പോര്‍ട്ട്\nSaturday, December 07, 2019 01:23:54 AM\nPosted By: Nri Malayalee February 19, 2019\nസ്വന്തം ലേഖകന്: സൗദിയില് നിന്ന് മാതൃരാജ്യങ്ങളിലേക്ക് മടങ്ങുന്ന പ്രവാസികളുടെ എണ്ണത്തില് വര്‍ധനയെന്ന് റിപ്പോര്‍ട്ട്. പ്രതിമാസം ശരാശരി പതിനയ്യായിരം ഗാര്‍ഹിക തൊഴിലാളികളാണ് സൗദി അറേബ്യയില് നിന്നു മാതൃരാജ്യങ്ങളിലേക്ക് മടങ്ങുന്നതെന്നാണ് റിപ്പോര്‍ട്ട്. രാജ്യം വിടുന്നവരിലേറെയും ഹൗസ് ഡ്രൈവര്‍മാരും വീട്ടുവേലക്കാരുമാണ്. അതേസമയം, ഗാര്‍ഹിക തൊഴിലാളികളുടെ വേതനത്തില് രണ്ട് ശതമാനം വര്‍ധനവ് രേഖപ്പെടുത്തിയതായും റിപ്പോര്‍ട്ടില് പറയുന്നു.\nസൗദിയില് 23 ലക്ഷം ഗാര്‍ഹിക തൊഴിലാളികള് ഉണ്ടെന്നാണ് കണക്കാക്കുന്നത്. ഇതില് 16 ലക്ഷം പുരുഷന്‍മാരും ഏഴ് ലക്ഷം സ്ത്രീകളുമാണ്. രാജ്യത്തുളളത് ഇന്ത്യക്കാരായ6ലക്ഷം ഗാര്‍ഹിക തൊഴിലാളികളാണ്. ഹോം മാനേജര്, ഡ്രൈവര്, ക്ലീനര്, ഹോം ഗാര്‍ഡ്, ടൈലര്, കൃഷിക്കാരന്, ഹോം ടൂഷന് ടീച്ചര്, ഹോം നഴ്‌സ് തുടങ്ങിയ തസ്തികകളിലാണ് ഗാര്‍ഹിക തൊഴിലാളികള് ജോലി ചെയ്യുന്നത്. ജോലി ഉപേക്ഷിച്ച് മടങ്ങിയവരില് ഏറെയും പുരുഷന്‍മാരാണ്.\nകഴിഞ്ഞ മൂന്ന് മാസത്തിനിടെ അന്‍പതിനായിരം ഗാര്‍ഹിക തൊഴിലാളികളാണ് മാതൃരാജ്യങ്ങളിലേക്ക് മടങ്ങിയത്. സൗദിയില് മാസം 430 കോടി റിയാലാണ് ഗാര്‍ഹിക മേഖലയില് ജോലി ചെയ്യുന്നവര്‍ക്ക് പ്രതിഫലമായി വിതരണം ചെയ്യുന്നത്. കഴിഞ്ഞ വര്‍ഷം ശരാശരി മാസം 1769 റിയാലായിരുന്നു ശമ്പളം. ഈ വര്‍ഷം അത് 1810 റിയാലായി വര്‍ധിച്ചു. വനിതകള്‍ക്ക് ഡ്രൈവിംഗ് ലൈസന്‍സ് അനുവദിച്ചതോടെ ഗാര്‍ഹിക തൊഴിലാളികളായ നിരവധി ഹൗസ് ഡ്രൈവര്‍മാര്‍ക്ക് തൊഴില് നഷ്ടപ്പെട്ടതായും കണക്കുകള് പറയുന്നു.\nസൗദി രാജകുമാരൻ മുഹമ്മദ് ബിൻ സൽമാന് ഊഷ്മള സ്വീകരണമൊരുക്കി ദുബായ് ഭരണാധികാരി\nജപ്പാൻ പ്രധാനമന്ത്രി ഷിൻസോ ആബെ ഇന്ത്യയിലേക്ക്; സന്ദർശനം ഡിസംബറിൽ\n“കശ്മീരിലെ നിയന്ത്രണങ്ങള് എടുത്ത കളയണം,” ഇന്ത്യാ വിരുദ്ധ പ്രസ്താവനയുമായി സ്വീഡിഷ് മന്ത്രി\nഇറാഖിൽ സഹികെട്ട് തെരുവിലിറങ്ങി ജനങ്ങൾ; വെടിവെപ്പില് 22 മരണം\nഅലാസ്കയിലെ പ്രശസ്തമായ ഈ മഞ്ഞു ശിൽപ്പങ്ങളുടെ പാർക്ക് ക്രിസ്മസിന് തുറക്കില്ലേ?\nസിനിമാ സെറ്റുകളിലെ ലഹരി ഉപയോഗം അന്വേഷിക്കാൻ സർക്കാർ; ഷെയ്ൻ നിഗം വിവാദം പരിഹരിക്കാൻ ശ്രമം\n“നികുതിപ്പണം പാഴാക്കില്ല,” മഹാരാഷ്ട്രയിൽ ബിജെപിയുടെ സ്വപ്ന പദ്ധതികൾ വെട്ടി ഉദ്ധവ് താക്കറെ\nസാമ്പത്തിക മാന്ദ്യം പിടിമുറുക്കുന്നു; ജിഡിപി വളർച്ച അഞ്ചിന് താഴേക്ക് കൂപ്പുകുത്തി\nപ്രശസ്ത റോക് ക്ലൈംബര് ബ്രാഡ് ഗോബ്രൈറ്റിന് സാഹസികതയ്ക്കിടെ ദാരുണാന്ത്യം\nവെസ്റ്റ് ബാങ്കിൽ ഇസ്രയേൽ നടത്തുന്നത് അധിനിവേശം തന്നെ: യുഎസ് വാദം തള്ളി സൌദി\nകൊളംബിയയിൽ ജനകീയ പ്രക്ഷോഭം കത്തിപ്പടരുന്നു; 25 ലക്ഷത്തോളം സമരക്കാർ തെരുവിൽ\n2021 ൽ ദുബായ് നിരത്തുകൾ ഡ്രൈവറില്ലാ വാഹനങ്ങൾ ഭരിക്കും; പരീക്ഷണ ഓട്ടം വിജയം\nഹോങ്കോങ് പ്രക്ഷോഭത്തീയിലേക്ക് എണ്ണയൊഴിച്ച് ട്രം‌പിന്റെ പുതിയ ബിൽ\nദേശീയ ദിനാഘോഷം: ട്രാഫിക് ഫൈനുകള്‍ക്ക് 50 ശതമാനം ഇളവ് നൽകി യുഎഇ\nഅണക്കെട്ട് വിനയായി: തുർക്കിയിലെ ചരിത്രമുറങ്ങുന്ന നഗരം മുങ്ങാൻ ഇനി ദിവസങ്ങൾ മാത്രം\nഗോവ ചലച്ചിത്ര മേളയിൽ മലയാളപ്പെരുമയുമായി “ജല്ലിക്കെട്ട്”: ലിജോ ജോസ് മികച്ച സംവിധായകൻ\nപ്രസവ സമയത്ത് ലോകമൊട്ടാകെ സ്ത്രീകൾ നേരിടുന്നത് ഭീകരമായ മാനസിക പീഡനം: WHO\nഷെയ്ന് നിഗത്തിന് വിലക്ക്; ചെലവായ തുക നല്‍കാതെ അഭിനയിപ്പിക്കില്ലെന്ന് നിര്‍മ്മാതാക്കളുടെ സംഘടന\n“ലൊക്കേഷനിൽ ലഹരി വസ്തുക്കൾ, ” യുവതാരങ്ങൾക്കെതിരെ നിർമാതാക്കൾ\nആദ്യ പത്തിൽ ഇടം നേടി മുഹമ്മദും ആലിയയും; അമേരിക്കയിൽ വൈറലായ പത്ത് “കുട്ടിപ്പേരുകൾ”\n825 ബ്രാഞ്ചുകളുമായി കേരള ബാങ്കിന് തുടക്കം; മലയാളിയുടെ ബാങ്കിനെപ്പറ്റി അറിയേണ്ടതെല്ലാം\nനിത്യാനന്ദയുടെ കൈലാസ രാഷ്ട്രത്തിൽ റിസര്‍വ്വ് ബാങ്കും സര്‍വ്വകലാശാലയും! പാസ്പോർട്ട് റദ്ദാക്കി ഇന്ത്യ


അരുണാചൽപ്രദേശിൽ ഏഴു കരസേനാ സൈനികർ ഹിമപാതത്തിൽ അകപ്പെട്ടു - Media Malayalam (മീഡിയ മലയാളം)\nHome India അരുണാചൽപ്രദേശിൽ ഏഴു കരസേനാ സൈനികർ ഹിമപാതത്തിൽ അകപ്പെട്ടു\nഅരുണാചൽപ്രദേശിൽ ഏഴു കരസേനാ സൈനികർ ഹിമപാതത്തിൽ അകപ്പെട്ടു\nന്യൂഡൽഹി: അരുണാചൽപ്രദേശിൽ ഏഴു കരസേനാ സൈനികർ ഹിമപാതത്തിൽ അകപ്പെട്ടു. ഉയർന്ന മേഖലയായ കാമേംഗിലായിരുന്നു അപകടം. സൈനികരെ രക്ഷപ്പെടുത്താനായി ഊർജിതശ്രമം ആരംഭിച്ചു.\nപട്രോളിംഗ് സംഘത്തിൽപ്പെട്ട സൈനികരാണ് ഹിമപാതത്തിൽ അകപ്പെട്ടത്. പ്രത്യേക പരിശീലനം നേടിയ സംഘങ്ങളെ രക്ഷാപ്രവർത്തനത്തിനായി പ്രദേശത്ത് വിമാനത്തിൽ എത്തിച്ചു. ഏതാനും ദിവസമായി പ്രദേശത്ത് കനത്ത മഞ്ഞുവീഴ്ചയാണ്.\nin avalanche in Arunachal Pradesh\nSeven Army personnel trapped\nPrevious articleഅഞ്ചരക്കണ്ടിയില് കുറുക്കന്‍റെ കടിയേറ്റ് ഒന്‍പത് പേര്‍ക്ക് പരിക്ക്\nNext articleവരാപ്പുഴ അതിരൂപത മുൻ വികാരിജനറൽ മോൺ. ജോസഫ് പാടിയാരംപറമ്പിൽ നിര്യാതനായി


മാളുകൾക്കും ജിമ്മുകൾക്കും ഉൾപ്പെടെ പ്രവർത്തനാനുമതി നൽകി. ഇന്നലെ 310 പേർക്ക് ജില്ലയിൽ കൊവിഡ് സ്ഥിരീകരിച്ചു\n15 Aug, 2020 at 01:47 AM\nതിരുവനന്തപുരം നഗരത്തിൽ ലോക്ഡൗൺ പിൻവലിച്ചു. മാളുകൾക്കും ജിമ്മുകൾക്കും ഉൾപ്പെടെ പ്രവർത്തനാനുമതി നൽകി. ഇന്നലെ 310 പേർക്ക് ജില്ലയിൽ കൊവിഡ് സ്ഥിരീകരിച്ചു. പൂജപ്പുര സെൻട്രൽ ജയിലിൽ കോവിഡ് രോഗികളുടെ എണ്ണം 124 ആയി\nകണ്ടെയ്ന്‍മെന്‍റ് സോൺ ഒഴികെയുള്ള തിരുവനന്തപുരം കോർപ്പറേഷൻ പരിധിയിലെ പ്രദേശങ്ങളിലാണ് ലോക് ഡൗൺ മാറ്റിയത്. എല്ലാ കടകള്‍ക്കും രാവിലെ ഏഴുമുതല് വൈകിട്ട് ഏഴുമണിവരെ പ്രവര്‍ത്തിക്കാം. റസ്റ്റോറന്‍റുകള്‍ക്ക് രാത്രി ഒന്‍പതു വരെ പ്രവര്‍ത്തന അനുമതിയുണ്ട്. പാർസൽ സർവീസ് മാത്രമേ നടത്താവു. മാളുകള്, ഹൈപ്പര്‍മാര്‍ക്കറ്റുകള്, സലൂണ്, ബ്യൂട്ടിപാര്‍ലര്, ബാര്‍ബര് ഷോപ്പ്,ബാറുകള്, ബീയര് പാര്‍ലറുകള് , ജിമ്മുകള് എന്നിവയും മാനദണ്ഡങ്ങൾ പാലിച്ച് പ്രവർത്തിക്കാം.\n50 ശതമാനം ജീവനക്കാരെ ഉള്‍ക്കൊള്ളിച്ച് ഓഫീസുകൾക്കും ബാങ്കുകൾക്കും പ്രവര്‍ത്തിക്കാം. സിനിമ ഹാള്, വിനോദ പാര്‍ക്കുകള്‍ക്ക് പ്രവർത്തനാനുമതിയില്ല. പൊതു പരിപാടികളും പാടില്ല. ഇന്നലെ രോഗം സ്വീകരിച്ച 310 പേരിൽ 300 പേർക്കും സമ്പർക്കത്തിലൂടെ രോഗം ബാധിച്ചത്. വലിയതുറ 16 പൊഴിയൂർ 13 കോട്ടപ്പുറം 13 അഞ്ചുതെങ്ങ് 10 ബാലരാമപുരം 9\nഇവയാണ് ഏറ്റവും കൂടുതൽ കേസുകൾ റിപ്പോർട്ട് ചെയ്ത സ്ഥലങ്ങൾ. ഇന്നലെ 63 പേർ കൂടി രോഗബാധ സ്ഥിരീകരിച്ചതോടെ പൂജപ്പുര സെൻട്രൽ ജയിലിൽ രോഗ ബാധ സ്ഥിരീകരിക്കുന്നവരുടെ എണ്ണം 124 ആയി. ഇന്നലെ കൊവിഡ് ബാധിച്ച് മരിച്ചതായി റിപ്പോർട്ട് ചെയ്ത 10 പേരിൽ ആറ് പേരും ആറു പേരും തിരുവനന്തപുരം സ്വദേശികൾ ആണ്.


മനഃസ്സാക്ഷിയെ മരവിപ്പിക്കുന്ന കൊലപാതകം; യുവാവിനെ പത്തു പേരടങ്ങുന്ന സംഘം മര്‍ദ്ദിച്ചു കൊലപ്പെടുത്തി - Malayalam Daily News\nമനഃസ്സാക്ഷിയെ മരവിപ്പിക്കുന്ന കൊലപാതകം; യുവാവിനെ പത്തു പേരടങ്ങുന്ന സംഘം മര്‍ദ്ദിച്ചു കൊലപ്പെടുത്തി\nMar 14, 2019 Mar 14, 2019 സ്വന്തം ലേഖകന്\nഅനന്തുവിനെ തട്ടിക്കൊണ്ട് പോകുന്ന ദൃശ്യങ്ങള് പുറത്ത്\nകരമനയില് കൊല്ലപ്പെട്ട യുവാവിനെ തട്ടിക്കൊണ്ടു പോകുന്ന ദൃശ്യങ്ങള് പുറത്ത്. അനന്തുവിനെ ബൈക്കിലിരുത്തി പ്രതികള് കൊണ്ടു പോകുന്ന ദൃശ്യങ്ങളാണ് പുറത്തായത്. അനന്തുവിന്റെ ബൈക്ക് മറ്റൊളാണ് ഓടിക്കുന്നത്. പ്രതി ബാലുവാണ് അനന്തുവിനെ തട്ടികൊണ്ടു പോകുന്ന ബൈക്ക് ഓടിച്ചത്.\nMar 14, 2019 സ്വന്തം ലേഖകന് 0\nതിരുവനന്തപുരം: കരമനയില് നാട്ടുകാര് നോക്കിനില്‍ക്കെ യുവാവിനെ തട്ടിക്കൊണ്ടുപോയി അക്രമിസംഘം കൊലപ്പെടുത്തിയത് ക്രൂരമായി മര്‍ദ്ദിച്ച്. കൊലപാതകം നടത്തുന്നതിന് മുമ്പ് അക്രമിസംഘം കൂട്ടുകാരന്റെ പിറന്നാള്...


മധുരരാജ ജിസിസിയിലും കേരളത്തിലും ഒരുമിച്ചെത്തും | Talkies\nആരാധകര് ഏറെ പ്രതീക്ഷയോടെ കാത്തിരിക്കുന്ന മമ്മൂട്ടി ചിത്രം മധുരരാജ വിഷുവിനെത്തും. കേരളത്തിലും ജിസിസി സെന്ററുകളിലും ഒരേ സമയം റിലീസ് ചെയ്യാനാണ് പ്ലാന് ചെയ്തിരിക്കുന്നത്. സിനിമയുടെ ജിസിസി റൈറ്റ്‌സ് സ്വന്തമാക്കിയിരിക്കുന്നത് ലീഡിംഗ് ഡിസ്ട്രിബ്യൂഷന് കമ്പനി ഫാര്‍സ് ഫിലിംസ് ആണ്. അതുകൊണ്ട് തന്നെ സിനിമയ്ക്ക് ലോകമൊട്ടാകെ ഒരു ഗ്രാന്റ് റിലീസ് പ്രതീക്ഷിക്കാം. വൈശാഖ് സംവിധാനം ചെയ്യുന്ന മെഗാസ്റ്റാറിന്റെ 2010ലെ സൂപ്പര്‍ഹിറ്റ് സിനിമ പോക്കിരിരാജയുടെ സ്വീക്കലാണ് മധുരരാജ.\nഉദയ്കൃഷ്ണ , ആദ്യ സിനിമയില് സിബി കെ തോമസിനൊപ്പം തിരക്കഥ ഒരുക്കിയ, ആണ് മധുരരാജ തിരക്കഥ ഒരുക്കിയിരിക്കുന്നത്. സിനിമയ്ക്ക് വലിയ പ്രതീക്ഷയ്ക്ക് കാരണം സംവിധായകന്-തിരക്കഥാക്കൃത്ത് കൂട്ടുകെട്ടിലെത്തിയ അവസാനസിനിമ പുലിമുരുകന് വന്‍ഹിറ്റായിരുന്നു. അതേവിജയം മധുരരാജയും ആവര്‍ത്തിക്കുമെന്നാണ് പ്രതീക്ഷ.\nപുലിമുരുകനിലെ അതേ ടെക്‌നികല് ടീം തന്നെയാണ് മധുരരാജയിലും. സിനിമാറ്റോഗ്രാഫര് ഷാജി കുമാര്, സംഗീതസംവിധായകന് ഗോപി സുന്ദര്, ആക്ഷന് കൊറിയോഗ്രാഫര് പീറ്റര് ഹെയ്ന്, എഡിറ്റര് ജോണ്‍കുട്ടി എന്നിവര്. സിനിമയുടെ ഭാഗമായി വലിയ താരനിര തന്നെയുണ്ട്. അനുശ്രീ, ഷംന കാസിം, അന്ന രേഷ്മ, മഹിമ നമ്പ്യാര് എന്നിവര് നായികമാരാകുന്നു. സണ്ണി ലിയോണ് സിനിമയില് ഒരു സ്‌പെഷല് നൃത്തവുമായി എത്തുന്നു. തമിഴ് നടന് ജയ് ആദ്യമായി മലയാളത്തിലേക്ക് എത്തുകയാണ് മധുരരാജയിലൂടെ. പുലിമുരുകന് വില്ലന് ജഗപതി ബാബു തന്നെയാണ് മധുരരാജയിലും വില്ലന് വേഷം ചെയ്യുന്നത്.\nമധുരരാജ ചിത്രീകരണം പൂര്‍ത്തിയായി, സിനിമയുടെ ഓഡിയോയും…\n← ബിജു മേനോന്, നിമിഷ എന്നിവരൊന്നിക്കുന്ന ലാല്‍ജോസ് ചിത്രത്തിന് പേരിട്ടു, നാല്‍പത്തിയൊന്ന് → ലിജോ ജോസ് പല്ലിശ്ശേരിയുടെ ജല്ലിക്കെട്ട് ഈദിന്


അടിവയറ്റിലെ വേദന നിസ്സാരമല്ല, സ്ത്രീകളിൽ | Lower Abdominal Pain in Women Causes and Treatment - Malayalam BoldSky\n4 min ago ബിസിനസ് വിജയം സ്വന്തമാക്കാന് വാസ്തു ശ്രദ്ധിക്കാം\n1 hr ago നല്ല കാഴ്ചക്ക് ദിനവും കഴിക്കാം ഈ5ഭക്ഷണങ്ങള്\n2 hrs ago മുടി വളരാന് നഖം ഇങ്ങനെ ഉരക്കാം; മുടിക്ക് നീളം മുട്ടറ്റം\n4 hrs ago ശിവലിംഗത്തില് ഇതൊക്കെ അഭിഷേകം ചെയ്താല് പുണ്യം\n| Published: Friday, October 25, 2019, 15:42 [IST]\nസ്ത്രീകളിൽ ആരോഗ്യ പ്രശ്നങ്ങൾ പലതും ഉണ്ടാവുന്നുണ്ട്. എന്നാൽ പലരും ഇതിന് കാര്യമായ പ്രാധാന്യം നൽകാതെ അവഗണിക്കുകയാണ് ചെയ്യുന്നത്. അതുകൊണ്ട് തന്നെ എത്ര ചെറിയ ആരോഗ്യ പ്രശ്നമാണെങ്കിൽ പോലും അത് വളരെയധികം പ്രശ്നത്തിൽ എത്തിയിട്ടേ പലരും തിരിച്ചറിയുന്നുള്ളൂ. അതുകൊണ്ട് തന്നെ ഇത്തരം കാര്യങ്ങൾ അൽപം ശ്രദ്ധിച്ചില്ലെങ്കിൽ അത് നിങ്ങളുടെ ആരോഗ്യത്തെ പോലും പ്രതിസന്ധിയിൽ ആക്കുന്നുണ്ട്.\nസ്ത്രീകളിൽ അടിവയറ്റിൽ ഉണ്ടാവുന്ന വേദനയെ പലരും അവഗണിക്കുകയാണ് പതിവ്. ആർത്തവ സമയമടുക്കുന്തോറും പലരിലും അടിവയറ്റിൽ വേദന ഉണ്ടാവുന്നുണ്ട്. അടിവയറ്റിലെ വേദന പലപ്പോഴും അത്ര നിസ്സാരമായി കണക്കാക്കേണ്ട ഒന്നല്ല. കാരണം അത് ഗുരുതരമായി മാറുന്നതിന് അത്രയധികം സമയമൊന്നും വേണ്ട എന്നതാണ് സത്യം.\nആരോഗ്യ സംരക്ഷണത്തിന് വില്ലനാവുന്ന അവസ്ഥയിൽ അതിനെല്ലാം പരിഹാരം കാണുന്നതിന് വേണ്ടി ശ്രദ്ധിക്കേണ്ട ചില കാര്യങ്ങൾ എന്തൊക്കെയെന്ന് നമുക്ക് നോക്കാവുന്നതാണ്. സ്ത്രീകളിലെ അടിവയറ്റിലെ വേദന നിസ്സാരമാക്കുന്നവർ ഈ ലേഖനം ഒന്ന് വായിക്കുന്നത് നല്ലതാണ്.\nഅപ്പന്‍റിക്സ് ഉള്ളവരിൽ ഇത്തരം പ്രശ്നം ഉണ്ടാവുന്നുണ്ട്. സ്ത്രീകളിൽ മാത്രമല്ല പുരുഷൻമാരിലും ഈ പ്രശ്നം ഉണ്ടാവുന്നുണ്ട്. അപ്പന്‍റിക്സ് ഉള്ളവരിൽ അടിവയറ്റിൽ വേദന ഉണ്ടാവുന്നുണ്ട്. എന്നാൽ ഇത് പലപ്പോഴും തുടക്കത്തിൽ തിരിച്ചറിയുന്നില്ല. അത് ശ്രദ്ധിച്ചില്ലെങ്കിൽ ഉണ്ടാക്കുന്ന അസ്വസ്ഥതകൾ പിന്നീട് ഗുരുതരമായി മാറുന്നുണ്ട്. അതുകൊണ്ട് തന്നെ ഇത്തരം കാര്യങ്ങൾ തുടക്കത്തിലേ തിരിച്ചറിഞ്ഞ് ചികിത്സിക്കേണ്ടതാണ്. അല്ലെങ്കില് ഗുരുതരമായ പ്രശ്നങ്ങൾ പിന്നീട് ഉണ്ടാക്കുന്ന\nഗർഭാശയ ഭിത്തിയിൽ ഉണ്ടാവുന്ന ചെറുതും വലുതുമായ മുഴകളാണ് ഫൈബ്രോയ്ഡുകൾ എന്ന് പറയുന്നത്. എന്നാൽ ഇത് അടിവയറ്റിൽ വേദന ഉണ്ടാക്കുമെങ്കിലും ക്യാൻസർ ആയി മാറുന്നതിനുള്ള സാധ്യത വളരെ കുറവാണ്. ഫൈബ്രോയ്ഡ് ഉണ്ടാവുന്നത് പലപ്പോഴും ശരീരത്തിൽ ഈസ്ട്രജന്റെ അളവ് വർദ്ധിക്കുന്നതിന്റെ ഫലമായാണ്. എന്നാൽ എന്താണ് ഇതിന്റെ കൃത്യമായ കാരണം എന്ന് പലർക്കും അറിയുകയില്ല. അതുകൊണ്ട് ഇത് പലപ്പോഴും നിങ്ങളുടെ അടിവയറ്റിൽ വേദന ഉണ്ടാക്കുന്നുണ്ട്. ഇത് തുടക്കത്തിലേ ശ്രദ്ധിക്കാവുന്നതാണ്.\nഓവേറിയൻ സിസ്റ്റ് പലപ്പോഴും തിരിച്ചറിയപ്പെടുന്നതിന് വൈകുന്നുണ്ട്. ഓവേറിയൻ സിസ്റ്റ് ഉള്ള സ്ത്രീകളിൽ പലപ്പോഴും അണ്ഡവിസർജനം നടക്കുന്നില്ല. ഇത് നിങ്ങളുടെ ആരോഗ്യത്തിന് വളരെയധികം വെല്ലുവിളികൾ ആവുന്നുണ്ട്. ഓവേറിയന് സിസ്റ്റ് ഒരൊറ്റ മുഴയായാണ് കാണപ്പെടുന്നത്. ഇത് അടിവയറ്റിൽ വളരെയധികം വേദന ഉണ്ടാക്കുന്നുണ്ട്. ആർത്തവ ക്രമക്കേടുകളും ഇതിന്‍റെ ഫലമായി ഉണ്ടാവുന്നുണ്ട്. അതുകൊണ്ട് തന്നെ ഇത്തരം കാര്യങ്ങൾ വളരെയധികം ശ്രദ്ധിക്കണം.\nഎൻഡോമെട്രിയോസിസ് ആണ് മറ്റൊരു കാരണം. എൻഡോമെട്രിയത്തിലെ കോശങ്ങൾ ഗർഭപാത്രത്തിന് പുറത്തായും ചിലപ്പോൾ ശരീരത്തിലെ മറ്റു ഭാഗങ്ങളിലും കാണപ്പെടുന്ന അവസ്ഥയാണ് എൻഡോമെട്രിയോസിസ്. ഇത് നിങ്ങളുടെ അടിവയറ്റിൽ വളരെയധികം വേദന ഉണ്ടാക്കുന്നുണ്ട്. അതുകൊണ്ട് തന്നെ ഇത്തരം കാര്യങ്ങൾ തിരിച്ചറിഞ്ഞ് ചികിത്സിക്കേണ്ടതാണ്. ഇത്തരം കാര്യങ്ങൾ ഗുരുതരമായി മാറുന്നതിന് മുൻപ് അൽപം ശ്രദ്ധയും രോഗനിർണയവും നടത്തേണ്ടത് അത്യാവശ്യമാണ്.\nആർത്തവ സംബന്ധമായ പ്രശ്നങ്ങൾ ഉള്ളവരിലും പലപ്പോഴും അടിവയറ്റിൽ വേദന ഉണ്ടാക്കുന്നതാണ്. അതുകൊണ്ട് തന്നെ ഇത്തരം കാര്യങ്ങൾ അൽപം ശ്രദ്ധിക്കണം. പലരിലും അമിതമായ വേദനയാണ് ആര്‍ത്തവ സമയത്ത് ഉണ്ടാവുന്നത്. അതുകൊണ്ട് തന്നെ ഇത്തരം കാര്യങ്ങൾ വളരെയധികം ശ്രദ്ധിക്കേണ്ടതാണ്. ആര്‍ത്തവ സംബന്ധമായ പ്രശ്നങ്ങൾ ഉണ്ടാവുന്ന പ്രതിസന്ധികൾ തിരിച്ചറിഞ്ഞ് ചികിത്സിക്കാൻ ശ്രദ്ധിക്കണം.\nകുടല് സംബന്ധമായ പ്രശ്‌നങ്ങള് ഉള്ളവരില് വയറു വേദന കാണപ്പെടുന്നു. കുടലിലെ സമ്മര്‍ദ്ദം കാരണം പലപ്പോഴും ചെറിയ തരത്തിലുള്ള പൗച്ചുകള് കുടലില് രൂപപ്പെടുന്നു. ഇതാണ് ഇത്തരം വയറുവേദനക്ക് പുറകിലെ പ്രധാന കാരണം. പലപ്പോഴും പ്രായമാവുമ്പോഴാണ് ഇത്തരം അവസ്ഥകള് ഉണ്ടാവുന്നത്. ഇതിന്‍റെ ഫലമായി അതികഠിനമായ പനി, ഛര്‍ദ്ദി വയറിനകത്ത് അസ്വസ്ഥത എന്നിവയെല്ലാം ഉണ്ടാവുന്നു.\nകിഡ്‌നി സ്‌റ്റോണ് ഉണ്ടെങ്കിലും ഇത്തരത്തില് വയറു വേദന ഉണ്ടാവുന്നതിനുള്ള സാധ്യതയുണ്ട്. ഇതിന്റെ ഫലമായി വയറു വേദനയും കൂടാതെ പുറം വേദനയും ഉണ്ടാവുന്നു. സ്റ്റോണ് അങ്ങോട്ടും ഇങ്ങോട്ടും ഇളകുമ്പോഴാണ് വേദന വര്‍ദ്ധിക്കുന്നത്. അതുകൊണ്ട് തന്നെ ഇത്തരം കാര്യങ്ങളിലും വളരെയധികം ശ്രദ്ധ വേണം. കിഡ്‌നി സ്‌റ്റോണ് ഉള്ളവരില് പലപ്പോഴും ഇത്തരം അവസ്ഥകള് വളരെയധികം വില്ലനായി മാറുന്നു\nRead more about: women lower abdominal pain health ക്യാൻസർ സ്ത്രീ വേദന\nLower Abdominal Pain in Women Causes and Treatment\nIn this article we are discussing about the causes and treatment of lower abdominal pain in women. Read on.\nStory first published: Friday, October 25, 2019, 15:42 [IST]


പുലിയെ പിടിച്ച് കറിവച്ച് കഴിച്ച സംഭവം; പുലിയെ പിടിച്ചവര്‍ക്ക് സ്വീകരണം നല്‍കാനൊരുങ്ങി നാട്ടുകാര് | Locals to givearousing reception to those who killed the tiger and feasted on its meat\nപുലിയെ പിടിച്ച് കറിവച്ച് കഴിച്ച സംഭവം; പുലിയെ പിടിച്ചവര്‍ക്ക് സ്വീകരണം നല്‍കാനൊരുങ്ങി നാട്ടുകാര്\nJan 24, 2021, 11:21 AM IST\nകൃഷിയിടങ്ങളിലും പുരയിടങ്ങളിലും നിരന്തരമായി ഉണ്ടാകുന്ന വന്യജീവി അക്രമത്തിനെതിരെ പരാതികളും നിരവധിയാണ്. പരിഹാരമുണ്ടാകാത്ത ഇത്തരം പ്രശ്‌നങ്ങള് നിലനില്‍ക്കെ സ്ഥിരം ശല്യമായിരുന്ന പുലിയെ പിടികൂടിയവര്‍ക്ക് സ്വീകരണം നല്‍കാനുള്ള തയ്യാറെടുപ്പിലാണ് പ്രദേശവാസികള്.\nപുലിയെ കെണിവച്ച് പിടിച്ച് ഇറച്ചി പാകം ചെയ്തു കഴിച്ച മാങ്കുളം മുനിപ്പാറ മേഖല വന്യജിവികളുടെ സ്ഥിരം വിഹാര മേഖലയാണ്.\nവളർത്തുമൃഗങ്ങൾ നിരന്തരം ആക്രമിക്കപ്പെടുന്ന മേഖലയിൽ മാസങ്ങൾക്കുമുമ്പാണ് ആടിനേയും കോഴികളേയും പുലി പിടിക്കുന്നത്. കാലിന് പരിക്കേറ്റ ഒരാട് ഇപ്പോഴും തൊഴുത്തിലുണ്ട്. നാളിതുവരെ പരാതി പറഞ്ഞിട്ടും ഫലമുണ്ടായില്ലെന്ന് നാട്ടുകാർ പറഞ്ഞു. ഈ സാഹചര്യത്തിലാണ് പുലിയെ കൊന്ന് കറിവെച്ചവർക്ക് നാട്ടുകാർ പിന്തുണ നൽകുന്നത്. എന്നാൽ ഇത്തരത്തിൽ ഒരു പരാതിയും നൽകുന്നില്ലെന്നാണ് വനംവകുപ്പിന്റെ വിശദീകരണം.\nഎന്നാൽ വന്യമൃഗശല്യം സംബന്ധിച്ച് ഒരു പരാതിയും ലഭിച്ചിട്ടില്ലെന്നാണ് വനംവകുപ്പിന്റെ വിശദീകരണം.\nവണ്ടന്‍മേട്ടില് പ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ച കേസില് രണ്ടുപേര് അറസ്റ്റില്\nകുത്തിയത് ഉളി പോലുള്ള ആയുധം ഉപയോഗിച്ച്; കൊല്ലപ്പെട്ട രേഷ്മ കോവിഡ് പോസിറ്റീവ്, നടപടികള് വൈകുന്നു\nമകനെ തല്ലിയതിന് പരാതി നല്‍കിയതില് വൈരാഗ്യം; ഒപ്പം താമസിച്ചിരുന്ന യുവതിയെ യുവാവ് കുത്തിക്കൊന്നു\nകയറ്റം കയറവേ ചരക്കുലോറി പിന്നോട്ട് ഉരുണ്ടു; കാറുകളും ഓട്ടോറിക്ഷയും അപകടത്തില്‍പ്പെട്ടു\nകോടിയേരിയുടെ ഭാര്യക്കെതിരായ ആരോപണം വലുത്, നിയമപരമായി നടപടിയെടുക്കട്ടെ-കാനം രാജേന്ദ്രൻ\nഎംജിആറിനും ജയലളിതയ്ക്കും പ്രിയപ്പെട്ട ഒരു മലയാളി ചായക്കടക്കാരന്\nഫൈവ്സ്റ്റാർ ഹോട്ടലല്ല, സർക്കാർ ആശുപത്രിയാണിത്


പപ്പായ കൃഷി ചെയ്താൽ എന്തൊക്കെ വിളവെടുക്കാം? പപ്പായത്തണ്ടിലും ആദായം | Biodegradable Straw from Papaya\nപപ്പായ കൃഷി ചെയ്താൽ എന്തൊക്കെ വിളവെടുക്കാം? പപ്പായത്തണ്ടിലും ആദായം\nജയിംസ് ജേക്കബ് തുരുത്തുമാലി March 24, 2020 10:04 AM IST\nലളിതമായ ചില സംസ്കരണവിദ്യകൾ മാത്രമാണ് പപ്പായ സ്ട്രോയ്ക്ക് വേണ്ടത്\nപപ്പായ കൃഷി ചെയ്താൽ എന്തൊക്കെ വിളവെടുക്കാം? പഴമായും പച്ചക്കറിയായും പപ്പായ ഉപയോഗിക്കാം. അടുത്ത കാലത്തായി കറയ്ക്കുവേണ്ടിയും പപ്പായ കൃഷി ചെയ്യുന്നുണ്ട്. ഇതൊന്നുമല്ലാത്ത മറ്റൊരു വരുമാനസാധ്യത കൂടി പപ്പായക്കർഷകർക്കു മുന്നിൽ തുറക്കുകയാണ് ഫരീക്കും പ്രവീണും. പ്ലാസ്റ്റിക്കിനു ബദൽ തേടുന്ന നാട്ടിൽ പാഴായിപ്പോകുന്ന പപ്പായത്തണ്ടുകൊണ്ട് പാനീയങ്ങൾ കുടിക്കുന്നതിനുള്ള സ്ട്രോ നിർമിക്കാമെന്ന് ഇവർ കണ്ടെത്തിക്കഴിഞ്ഞു. ഈ സാങ്കേതികവിദ്യയുടെ നേട്ടങ്ങൾ കൃഷിക്കാരിലെത്തിക്കാനുള്ള തയാറെടുപ്പിലാണ് ഇരുവരും.\nപേപ്പർ സ്ട്രോയുള്ളപ്പോൾ ആരാണ് പപ്പായക്കുഴലിനെ പ്ലാസ്റ്റിക് സ്ട്രോയ്ക്കു പകരക്കാരനാക്കുക? എന്നാൽ ഫരീക്കിനും പ്രവീണിനും പ്രതീക്ഷയേറെ. കടലാസുകുഴൽ അധികസമയം പാനീയങ്ങളിൽ ഇടാനാവില്ലെന്നു മാത്രമല്ല അവ നിർമിക്കുന്നതിന് ഉപയോഗിക്കുന്ന പശയുടെ ഗന്ധം നിങ്ങളെ ബുദ്ധിമുട്ടിക്കുകയും ചെയ്യും. ശ്രദ്ധേയമായ ഒരു കണക്കും ഫരീഖ് ചൂണ്ടിക്കാട്ടി. കേരളത്തിലെ അറുപതിനായിരത്തോളം ജ്യൂസ് കടകളിലും റസ്റ്ററന്റുകളിലുമായി പ്രതിദിനം ഒരു കോടി സ്ട്രോ വേണ്ടിവരുമത്രെ. ഇത്രമാത്രം സ്സ്ട്രോയുണ്ടാക്കാൻ വേണ്ടിവരുന്ന പത്തു ടണ്ണോളം കടലാസിന് എത്ര മരങ്ങൾ വേണ്ടിവരും? പ്രകൃതിസ്നേഹത്തിന്റെ പേരിൽ പ്ലാസ്റ്റിക് സ്ട്രോ ഉപേക്ഷിക്കുന്നവർക്ക് കടലാസ് സ്ട്രോയും സ്വീകാര്യമാകില്ലെന്നു സാരം. കൃഷിക്കാർക്കു വരുമാനമേകുന്ന സംരംഭത്തിനു കൂടുതൽ പിന്തുണ കിട്ടുമെന്ന ചിന്തയുമുണ്ട്. പ്രീമിയം വില കിട്ടുന്ന വിദേശവിപണിയും പപ്പായക്കുഴലുകൾക്കായി കാത്തിരിക്കുന്നു.\nബദൽ ഉൽപന്നങ്ങളെക്കുറിച്ചുള്ള ചിന്തകളുമായി റാന്നിയിലെ തറവാടിനോടു ചേർന്നുള്ള പുരയിടത്തിലൂടെ നടക്കുമ്പോഴാണ് പ്രവീണിന്റെ തലയിൽ ബൾബ് മിന്നിയത്– പപ്പായയുടെ ഇലയോടു ചേർന്നുള്ള തണ്ട് സ്ട്രോയാക്കി മാറ്റാനാവില്ലേ? ഉടൻ ഫരീഖിനെ വിളിച്ചു. പിന്നീട് ഏതാനും മാസം നിരന്തര ഗവേഷണങ്ങളുടെ കാലമായിരുന്നു. അങ്ങനെയാണ് പപ്പായത്തണ്ടിനെ സ്ട്രോയാക്കി മാറ്റുന്ന ഗ്രീനിക് സസ്റ്റയിനബിൾ പ്രോഡക്ട്സ് പ്രൈവറ്റ് ലിമിറ്റഡ് എന്ന സംരംഭം പിറന്നത്.\nപഠനകാലം മുതലേ പരിചയക്കാരും സുഹൃത്തുക്കളുമാണ് ഫരീഖും പ്രവീണും. എൻജിനീയറിങ് പഠനശേഷം ആരംഭിച്ച സ്റ്റാർട്ടപ് സംരംഭത്തിലൂടെ ഭക്ഷണവിതരണത്തിനായി പ്രത്യേക ആപ് വികസിപ്പിച്ചവർ. ഊബറും സ്വിഗ്ഗിയുമൊക്കെ എത്തുന്നതിനു മുമ്പ് ആരംഭിച്ച ആ സംരംഭം പക്ഷേ, ചില തടസങ്ങൾ മൂലം തുടരാനായില്ലെന്നു മാത്രം. പിന്നീട് റുവാണ്ടയിൽ ഏതാനും വർഷം ബിസിനസ് നടത്തിയശേഷം തിരിച്ചുവന്നപ്പോഴാണ് ഗ്രീനിക്കിനു തുടക്കം കുറിക്കുന്നത്.\nപാഴായിപ്പോകുന്ന തെങ്ങോലയിൽനിന്നു സ്ട്രോ, കൈ നിറയെ വിദേശ ഓർഡറുകൾ\nലളിതമായ ചില സംസ്കരണവിദ്യകൾ മാത്രമാണ് പപ്പായ സ്ട്രോയ്ക്ക് വേണ്ടതെന്നു ഫരീഖ് ചൂണ്ടിക്കാട്ടി. ഉള്ളിലെ കറയും മറ്റും നീക്കി ഫുഡ്ഗ്രേഡ് നേടാൻ സഹായകമായ ലായനി ഇവർ വികസിപ്പിച്ചിട്ടുണ്ട്. സംസ്ഥാനത്തെ വിവിധ കർഷക കൂട്ടായ്മകളുമായി ധാരണയിലെത്തി ഈ സംസ്കരണവിദ്യ കൈമാറാനും അവരുണ്ടാക്കി നൽകുന്ന പപ്പായ സ്ട്രോ കയറ്റുമതി ചെയ്ത് നേട്ടമുണ്ടാക്കാനുമാണ് പ്രവീണും ഫരീഖും ഉദ്ദേശിക്കുന്നത്. തുടർ ഗവേഷണങ്ങൾക്കായി ഗ്രീനിക് കളശേരി സ്റ്റാർട്ടപ് വില്ലേജിനോടു ചേർന്നുള്ള ബയോനെസ്റ്റ് ഇൻകുബേഷൻ സെന്ററിലേക്ക് ഉടൻ പ്രവർത്തനം മാറ്റും.\nകൂടുതൽ വിസ്തൃതിയിൽ പപ്പായക്കൃഷി ചെയ്യുന്ന ഉൽപാദകസംഘങ്ങൾക്കും മറ്റും ഇതുവഴി നേട്ടമുണ്ടാക്കാമെന്ന് ഇരുവരും പറയുന്നു. ഒരു പപ്പായത്തണ്ടിനു 10 പൈസ വില നൽകാൻ കഴിയുമെന്നാണ് പ്രതീക്ഷ. ഒരു മരത്തിൽനിന്ന് രണ്ടാഴ്ചയിലൊരിക്കൽ 5-10 തണ്ടുകൾ കിട്ടുമത്രെ. ആയിരം പപ്പായയുള്ള തോട്ടത്തിൽനിന്ന് പ്രതിമാസം 2000 രൂപ അധികവരുമാനം ഉറപ്പാക്കാനാവുമെന്ന് ഇരുവരും പറയുന്നതും ഈ കണക്കുകളുടെ അടിസ്ഥാനത്തിലാണ്. കൃഷിക്കാർതന്നെ പപ്പായക്കുഴലുകൾ ശേഖരിക്കുകയും സംസ്കരിക്കുകയും ചെയ്യുമ്പോഴാണിത്.


പോഷകാഹാരക്കുറവ് ഇന്ത്യയില് ഇന്നും ഒരു ഗുരുതര പ്രശ്‌നം: ഡോ മഞ്ജു ശര്‍മ - Janayugom Online\nHome / News / India / പോഷകാഹാരക്കുറവ് ഇന്ത്യയില് ഇന്നും ഒരു ഗുരുതര പ്രശ്‌നം: ഡോ മഞ്ജു ശര്‍മ\nPosted on January 23, 2018, 4:49 pm\nപോഷകാഹാരക്കുറവ് ഇന്ത്യയില് ഇന്നും ഒരു ഗുരുതര പ്രശ്‌നമായി തുടരുകയാണെന്ന് കേന്ദ്ര ബയോടെക്‌നോളജി വകുപ്പ് മുന് സെക്രട്ടറിയും പത്മഭൂഷണ് ജേതാവുമായ ഡോ മഞ്ജു ശര്‍മ്മ. ഗ്രാമപ്രദേശങ്ങളില് കുട്ടികളനുഭവിക്കുന്ന പോഷകാഹാരക്കുറവ് പരിഹരിക്കാന് കൂട്ടായ ശ്രമം വേണം. 21 ലക്ഷം കുട്ടികള് ഇന്ത്യയില് പോഷകാഹാരക്കുറവ് മൂലം മരണമടയുന്നുവെന്നത് ഗൗരവമായി കാണണമെന്നും അവര് പറഞ്ഞു. കേന്ദ്ര സമുദ്രമത്സ്യ ഗവേഷണ സ്ഥാപനം (സിഎംഎഫ്ആര്‍ഐ) സംഘടിപ്പിക്കുന്ന വിന്റര് സ്‌കൂള് ഉദ്ഘാടനം ചെയ്ത് സംസാരിക്കുകയായിരുന്നു ഡോ മഞ്ജു ശര്‍മ്മ.\nഇത് പരിഹരിക്കുന്നതിന് രാജ്യാന്തര സഹകരണത്തോടെയും സാമൂഹിക ശാസ്ത്രജ്ഞരെ ഉള്‍പ്പെടുത്തിയും ഗവേഷണവികസന പദ്ധതികള് ആവിഷ്‌കരിക്കണം. ഗ്രാമപ്രദേശങ്ങളില് സ്ത്രീകളെക്കൂടി പങ്കെടുപ്പിച്ച് പരിശീലനങ്ങളും ബോധവല്‍ക്കരണവും വേണം. കര്‍ഷകര്‍ക്ക് ഗുണകരമാകുന്ന രീതിയിലുള്ള ജനകേന്ദ്രീകൃത വികസന പദ്ധതികളാണ് രാജ്യത്തിന് വേണ്ടത്. കാര്‍ഷിക മേഖലയില് സ്ത്രീസാന്നിധ്യം ഉറപ്പ് വരുത്തിയാല് മാത്രമേ ഗ്രാമീണതലങ്ങളില് പുരോഗതിയുണ്ടാകൂ. സ്വകാര്യ വ്യാവസായിക സ്ഥാപനങ്ങളുമായി ചേര്‍ന്ന് ഗ്രാമീണ തലങ്ങളില് സംയുക്ത വികസന പദ്ധതികള് നടപ്പിലാക്കണം.\nഹരിത വിപ്ലവത്തിന് ശേഷം ജനിതക വിപ്ലവമാണ് ഇപ്പോള് ഇന്ത്യയില് നടക്കുന്നത്. ജനിതകമാറ്റം വരുത്തിയ പരുത്തിയുടെ വികസനം ഇന്ത്യന് കാര്‍ഷിക മേഖലയില് വന് മാറ്റമാണ് ഉണ്ടാക്കിയതെന്ന് പ്രസ്തുത കാലയളവില് കേന്ദ്ര ബയോടെക്‌നോളജി വകുപ്പ് സെക്രട്ടറിയായിരുന്ന ഡോ മഞ്ജു ശര്‍മ്മ പറഞ്ഞു. ഉല്‍പ്പന്നങ്ങളുടെ ഗുണനിലവാരം ഉറപ്പ് വരുത്തുന്നതിനും പാര്‍ശ്വഫലങ്ങള് കുറയ്ക്കുന്നതിനും പഠനങ്ങള് നടത്തണമെന്നും അവര് പറഞ്ഞു.\nസിഎംഎഫ്ആര്‍ഐ ഡയറക്ടര് ഡോ എ ഗോപാലകൃഷ്ണന് അധ്യക്ഷത വഹിച്ചു. മറൈന് ബയോടെക്‌നോളജി വിഭാഗം മേധാവി ഡോ പി വിജയഗോപാല്, സീനിയര് സയന്റിസ്റ്റ് ഡോ കാജല് ച്ക്രവര്‍ത്തി എന്നിവര് സംസാരിച്ചു.\nമധ്യകേരളത്തിലെ പെട്രോള് പമ്പുകളില് കൃത്രിമം; ലീഗല് മെട്രോളജി വിഭാഗം\nപാകിസ്ഥാൻ തിരികെ നല്‍കിയത് നുണയും വഞ്ചനയുമെന്ന് ട്രംപ്\nകൊല്‍ക്കത്തയില് പൊലീസ്- സിബിഐ ഏറ്റുമുട്ടല്


Samsung to Upsize TV Market in India with Bigger Better Premium Range: ടെലിവിഷന് വിപണിയില് സാന്നിധ്യം ശക്തമാക്കാന് സാംസങ്; പുതിയ ടെലിവിഷന് നിര പുറത്തിറക്കി | Indian Express Malayalam\nsamsung to upsize tv market in india with bigger better premium range\nക്യുലെഡ്, ഇടത്തരം വിഭാഗത്തിലെ യുഎച്ച്ഡി, മേക്ക് ഫോര് ഇന്ത്യ വിഭാഗത്തിലെ കോണ്‍സേര്‍ട്ട് എന്നിവയാണ് വിപണിയിലെത്തിച്ചിരിക്കുന്നത്\nJune 19, 2018 5:23:04 pm\nകൊച്ചി: കണ്‍സ്യൂമര് ഇലക്ട്രോണിക്‌സ് ബ്രാന്റും ടെലിവിഷന് സാങ്കേതിക വിദ്യയില് മുന്‍നിര ബ്രാന്റുമായ സാംസങ് പുതിയ ടെലിവിഷന് നിര പുറത്തിറക്കി. ക്യുലെഡ്, ഇടത്തരം വിഭാഗത്തിലെ യുഎച്ച്ഡി, മേക്ക് ഫോര് ഇന്ത്യ വിഭാഗത്തിലെ കോണ്‍സേര്‍ട്ട് എന്നിവയാണ് വിപണിയിലെത്തിച്ചിരിക്കുന്നത്.\nഅത്യാധുനിക സാങ്കേതിക വിദ്യകള് ഉള്‍ക്കൊള്ളിച്ചതാണ് ഏറ്റവും നവീനമായ ഉല്‍പ്പന്നങ്ങളെല്ലാം. എല്‍ഇഡി ടിവി, സ്‌മാര്‍ട്ട് ടിവി, കേര്‍വ്ഡ് ടിവി, കേര്‍വ്ഡ് യുഎച്ച്ഡി ടിവി എന്നിവ ഇതില് ഉള്‍പ്പെടുന്നു. ഏറ്റവുമൊടുവിലായി ക്യുലെഡ് ടിവിയും, ദി ഫ്രേമും സാംസങ് വിപണിയിലെത്തിച്ചു.\nഇന്ത്യയിലെ ഉപഭോക്താക്കള് കൂടുതല് വലിപ്പവും മികച്ചതുമായ ടെലിവിഷനുകളിലേക്ക് നീങ്ങുകയാണെന്ന് സാംസങ് കണ്‍സ്യൂമര് ഇലക്ട്രോണിക്‌സ് ബിസിനസ് സീനിയര് വൈസ് പ്രസിഡന്റ് രാജു പുല്ലന് പറഞ്ഞു. ‘ഈ പ്രവണതക്ക് ഊര്‍ജ്ജം പകര്‍ന്ന് യുഎച്ച്ഡി നിരയിലുള്ള ടിവികളുടെ എണ്ണം 60 ശതമാനം വര്‍ദ്ധിപ്പിക്കുകയാണ്. ഇതിനായി ആംബിയന്റ് മോഡ്, മികച്ച ശബ്‌ദവിന്ന്യാസം എന്നിവയടക്കമുള്ള ഏറ്റവും നവീനമായ സാങ്കേതിക വിദ്യകള് ഉള്‍ക്കൊള്ളിച്ചുള്ള പുതിയ ഉല്‍പ്പന്നങ്ങള് പുറത്തിറക്കുകയാണ്, അദ്ദേഹം കൂട്ടിച്ചേര്‍ത്തു.\nഉപഭോക്തൃ തലത്തില് വളരെ വിപുലമായ ഗവേഷണം ഞങ്ങള് നടത്തി. ഉപയോക്താക്കള്‍ക്ക് അവരുടെ ലിവിങ് റൂമില് വെറുമൊരു ടിവി എന്നതിനേക്കാള് ഉപരിയായ ആവശ്യങ്ങളുണ്ട്. വീടിനകം നിറയുന്ന മികച്ച ശബ്‌ദ വിന്ന്യാസം നല്‍കുന്ന ആംബിയന്റ് മോഡ് ക്യുലെഡ് ടിവിയില് ഉണ്ട്. ഇന്ത്യന് ഉപയോക്താക്കള് ടിവിയുടെ ശബ്‌ദത്തിന് വളരെ വലിയ പരിഗണന നല്‍കുന്നുണ്ട്. ഇതിനായാണ് കോണ്‍സേര്‍ട്ട് പതിപ്പ് പുറത്തിറക്കിയിരിക്കുന്നത്. അതുല്യമായ ശബ്‌ദ വിന്ന്യാസമേകുന്നതാണിത്. സമാനമായി യുഎച്ച്ഡി പതിപ്പിലുള്ളവ നവീനമായ സാങ്കേതിക വിദ്യകളും മറ്റ് പ്രത്യേകതകളും ഉള്ളതാണ്, അദ്ദേഹം കൂട്ടിച്ചേര്‍ത്തു.\nക്യുലെഡ് ടിവി 2018 മോഡലില് സാംസങ് ഉള്‍പ്പെടുത്തിയിരിക്കുന്ന പ്രധാന സവിശേഷത ആംബിയന്റ് മോഡ് ആണ്. ടെലിവിഷന് കാണുന്ന ആളുടെ മൂഡ് പ്രതിഫലിപ്പിക്കുന്ന ഒരു കാന്‍വാസ് ആയി ക്യുലെഡ് ടിവിയെ മാറ്റാന് സഹായിക്കുന്നതാണ് ആംബിയന്റ് മൂഡ്. ടെലിവിഷനിരിക്കുന്ന ചുമരിന്റെ പാറ്റേണ് അനുകരിച്ച് ടെലിവിഷന്റെ വിഷ്വല് ഇഫക്‌ടിലും മാറ്റം വരുത്താന് ഇത് സഹായിക്കും. ഓട്ടോമാറ്റിക്കായി കാലാവസ്ഥയുടെ വിവരങ്ങളും ടിവി നല്‍കും. മനോഹരമായ ചിത്രങ്ങളോ ഫോട്ടോകളോ ഉപയോഗിച്ച് ടിവിയുടെ ബാക്ക്ഗ്രൗണ്ടിലും മാറ്റം വരുത്താം. ക്യുലെഡ് ടിവിയുടെ റിമോട്ട് ഉപയോഗിച്ച് ആംബിയന്റ് മോഡ് നിയന്ത്രിക്കാം.\nഡാറ്റ, പവര് എന്നിവക്കായി വളരെ ചെറിയ ഒരൊറ്റ കേബിളാണ് ക്യുലെഡ് ടിവിയില് ഉപയോഗിക്കുന്നത്. ഇത് പ്രത്യക്ഷത്തില് കാണാന് പോലും സാധിക്കില്ല. ടിവിയുമായി ബന്ധിപ്പിക്കുന്ന ഉപകരണങ്ങള് എവിടെ വേണമെങ്കിലും വയ്‌ക്കാം. വളരെ കൃത്യതയോടെയും അതിവേഗത്തിലും ഉപകരണങ്ങള് പ്രവര്‍ത്തിപ്പിക്കാന് ഈ കേബിളിന് സാധിക്കും.\nഏറ്റവും മികച്ച ഡിസ്‌പ്ലെയോടൊപ്പം ഏറ്റവും മികച്ച രീതിയില് ടെലിവിഷന് നിയന്ത്രിക്കാനും സാധിക്കും. ബട്ടണുകള് ഉപയോഗിക്കാതെ എസ് വോയ്‌സ് സംവിധാനത്തിന്റെ സഹായത്തോടെ ടിവി നിയന്ത്രിക്കാം. ശബ്‌ദം ഉപയോഗിച്ച് ടിവി നിയന്ത്രിക്കാവുന്ന സാങ്കേതിക വിദ്യയാണ് എസ് വോയ്‌സ്. ഉദാഹരണത്തിന് കാലാവസ്ഥ എങ്ങനെയുണ്ട് എന്ന ചോദ്യത്തിന് കാലാവസ്ഥ സംബന്ധിച്ച വിവരങ്ങള് അപ്പോള് തന്നെ ടിവിയില് എഴുതി കാണിക്കും.\nപുതിയ ക്യുലെഡ് ടിവിയില് സ്‌മാര്‍ട്ട് തിങ്സ് ആപ്പും ഉള്‍ക്കൊള്ളിച്ചിട്ടുണ്ട്. മറ്റ് ഇന്റര്‍നെറ്റ് ഓഫ് തിങ്സ് ഡിവൈസുകളുമായി ടിവിയെ ബന്ധിപ്പിക്കുന്നതിന് സ്‌മാര്‍ട്ട് തിങ്സ് ആപ്പ് സഹായിക്കും. കണ്ടന്റുകള് ഷെയര് ചെയ്യുന്നതിനും നോട്ടിഫിക്കേഷനുകള് അയക്കുന്നതിനും സ്‌ക്രീന് മിററിങ്ങിനും സ്‌മാര്‍ട്ട് തിങ്സ് ആപ്പ് ഉപയോഗിക്കാം. ഇതിനേക്കാളുപരി 100 ശതമാനം കളര് വോളിയത്തിലൂടെ ഏറ്റവും മികച്ച ഗുണനിലവാരമുള്ള ദൃശ്യങ്ങള് കാണുന്നതിനും ഒളിഞ്ഞിരിക്കുന്ന ഫയല് കണ്ടെത്തുന്നതിന് എച്ച്ഡിആര് 10+ സംവിധാനവും ഇത് നല്‍കുന്നു. കട്ടികുറഞ്ഞതും മിനുസമുള്ളതുമായ പ്രീമിയം മെറ്റല് ബോഡി സഹിതമാണ് ടിവി എത്തിയിരിക്കുന്നത്.\n55 ഇഞ്ച് മുതല് 75 ഇഞ്ച് വരെ വലിപ്പമുളള 8 ക്യുലെഡ് ടിവി മോഡലുകളാണ് സാംസങ് പുറത്തിറക്കിയിരിക്കുന്നത്. ഫ്‌ളാറ്റ്, കേര്‍വ്ഡ് പതിപ്പുകളും ഇതില് ഉള്‍പ്പെടുന്നു. 2,45,000 രൂപ മുതലാണ് ക്യുലെഡ് ടിവികളുടെ വില.\nമനോഹരമായ ദൃശ്യമികവും ഡിസൈനും കനം കുറഞ്ഞ ബോഡിയുമായാണ് സാംസങ് യുഎച്ച്ഡി ടിവി എത്തിയിരിക്കുന്നത്. മികച്ച ബ്രൈറ്റ്‌നസ്, കോണ്‍ട്രാസ്റ്റ്, കൃത്യമായ നിറവിന്ന്യാസം എന്നിവയോടൊപ്പം ഹൈ ഡൈനാമിക് റേഞ്ചിന്റെ പിന്തുണയോടെയാണ് യുഎച്ച്ഡി ടിവി നിര്‍മ്മിച്ചിരിക്കുന്നത്. ഉയര്‍ന്ന റെസല്യൂഷനിലുള്ള ദൃശ്യങ്ങള് നല്‍കുന്ന ഡൈനാമിക് ക്രിസ്റ്റല് കളര് സാങ്കേതിക വിദ്യയും ടിവിയിലുണ്ട്.\nറിമോട്ട് കണ്‍ട്രോള്, സ്‌മാര്‍ട്ട് ഹബ്ബ്, സ്‌മാര്‍ട്ട് കണ്‍വെര്‍ജന്‍സ് എന്നിവയും യുഎച്ച്ഡി പതിപ്പുകളിലുണ്ട്. സ്‌മാര്‍ട്ട് ഫോണ് ടെലിവിഷനുമായും തിരിച്ചും പെയര് ചെയ്യാനും ടെലിവിഷന് ബ്ലൂടൂത്ത് സ്‌പീക്കറുമായി കണക്‌ട് ചെയ്യാനും ഇതിലൂടെ സാധിക്കും.\nയുഎച്ച്ഡി മോഡലുകള് പത്ത് എണ്ണത്തില് നിന്നും 16 എണ്ണമായി വര്‍ദ്ധിപ്പിച്ചിട്ടുണ്ട്. 7100, 7470, 8000, ദി ഫ്രെയിം എന്നിവയാണ് യുഎച്ച്ഡിയിലെ എന്‍ട്രി ലെവല് പതിപ്പുകള്. 64,900 രൂപ മുതലാണ് വില.\nമേക്ക് ഫോര് ഇന്ത്യാ പ്രകാരം സാംസങ് നിര്‍മ്മിച്ചതാണ് കോണ്‍സേര്‍ട്ട്’പതിപ്പ്. സ്‌മാര്‍ട്ട് കോണ്‍സേര്‍ട്ട്, ജോയ് കോണ്‍സേര്‍ട്ട്’ എന്നീ രണ്ട് മോഡലുകളിലാണ് കോണ്‍സേര്‍ട്ട്’പതിപ്പ് എത്തുന്നത്. ഇന്ത്യന് ഉപയോക്താക്കള്‍ക്കായി സോഫ്റ്റ്‌വെയറും ഹാര്‍ഡ്‌വെയറും മെച്ചപ്പെടുത്തി പുതിയ ശബ്‌ദ സാങ്കേതിക വിദ്യ ഉള്‍ക്കൊള്ളിച്ചാണ് കോണ്‍സേര്‍ട്ട്’പതിപ്പ് പുറത്തിറക്കിയിരിക്കുന്നത്.\nസാധാരണ ടിവിയില്2സ്‌പീക്കറുകളാണ് ഉണ്ടാവുകയെങ്കില് ഇതില്4സ്‌പീക്കറുകളാണ് ഉള്ളത്. രണ്ടെണ്ണം മുകളിലും രണ്ടെണ്ണം താഴെയുമായാണ് ക്രമീകരിച്ചിരിക്കുന്നത്. ഓരോന്നും 10ണ സൗണ്ടാണ് നല്‍കുക. ആകെ 40ണ ന്റെ ശബ്‌ദം ടെലിവിഷനില് നിന്നും ലഭിക്കും.\nസ്‌മാര്‍ട്ട്‌ഫോണും ടിവിയുമായി കണക്‌ട് ചെയ്യാന് സാധിക്കുന്ന ബ്ലൂടൂത്ത് സംവിധാനവും സ്‌മാര്‍ട്ട് കോണ്‍സേര്‍ട്ട് പതിപ്പിലുണ്ട്. ജിയോ സിനിമ, നെറ്റ്ഫ്‌ളിക്‌സ്, ആമസോണ് പ്രൈം, ബിഗ് ഫ്‌ളിക്‌സ് തുടങ്ങിയവയില് നിന്നും കണ്ടന്റുകള് ബ്രൗസ് ചെയ്യാനും ലൈവ് ടിവി കാണാനും സാധിക്കുന്ന സ്‌മാര്‍ട്ട് ഹബ് സംവിധാനവും സ്‌മാര്‍ട്ട് കോണ്‍സേര്‍ട്ട് സീരീസിലുണ്ട്.\nസ്‌മാര്‍ട്ട് കോണ്‍സേര്‍ട്ട്, ജോയ് കോണ്‍സേര്‍ട്ട്’ എന്നിവ 32′, 43′, 49” എന്നീ വലിപ്പത്തില് ലഭിക്കും. 27,500 രൂപ മുതലാണ് വില.\nഫിഫ ലോകകപ്പിനോടുനുബന്ധിച്ച് ”ഫീല് ദി ഗെയിം ഓഫറും” സാംസങ് പ്രഖ്യാപിച്ചിട്ടുണ്ട്. വലിയ സ്‌ക്രീനിലേക്കും പ്രീമിയം ടിവികളിലേക്കും അപ്‌ഗ്രേഡ് ചെയ്യാനുള്ള സംവിധാനമാണിത്. ക്യുലെഡ് ടിവി വാങ്ങുമ്പോള് ഗാലക്‌സി എസ്9സൗജന്യമായി ലഭിക്കും. ഒപ്പം പത്ത് വര്‍ഷത്തെ സ്‌ക്രീന് വാറന്റിയും ഉണ്ട്. സൗണ്ട്ബാര് അല്ലെങ്കില് സ്‌പീക്കര് എന്നീ സമ്മാനങ്ങളും ലഭിക്കും. ജൂലൈ 15 വരെയാണ് ഈ ഓഫര്.\nWeb Title: Samsung to upsize tv market in india with bigger better premium range


Sudinam Online | Malayalam news website from Kannur News Paper Sudinam Kannur ആപ്പിളിന്റെ പോഷക ഗുണങ്ങള് – Sudinam Online | Malayalam news website from Kannur News Paper Sudinam Kannur.\nആപ്പിളിന്റെ പോഷക ഗുണങ്ങള്\nവിവിധ പോഷകങ്ങളടങ്ങിയ പഴമാണ് ആപ്പിള്. നാരുകള്, വിറ്റാമിനുകള്, ധാതുക്കള്, ഫൈറ്റോ കെമിക്കലുകളായ ഡി- ഗ്ലൂക്കാറേറ്റ്, ഫ്‌ളേവനോയ്ഡ് തുടങ്ങിയ വിവിധ പോഷകങ്ങള് ആപ്പിളില് സുലഭം. ഇവ ഡി ടോക്‌സിഫിക്കേഷന് പ്രവര്‍ത്തനത്തില് ഉപയോഗപ്പെടുന്നു. ആപ്പിളിലടങ്ങിയ പ്‌ളോറിസിഡിന് എന്ന ഫ്‌ളേവനോയ്ഡ് ബൈല് സ്രവത്തിന്റെ ഉത്പാദനം ത്വരിതപ്പെടുത്തുന്നു. ചിലതരം വിഷമാലിന്യങ്ങളെ ബൈല് സ്രവത്തിലൂടെയാണ് കരള് പുറന്തളളുന്നത്. ജലത്തില് ലയിക്കുന്നതരം നാരായ പെക്റ്റിന് ആപ്പിളില് സുലഭം. ആപ്പിളിന്റെ തൊലിയിലടങ്ങിയിരിക്കുന്ന പെക്റ്റിന് ശരീരത്തിലെ വിഷപദാര്‍ഥങ്ങളെ നീക്കം ചെയ്യാന് സഹായകം. ചിലതരം … Continue reading "ആപ്പിളിന്റെ പോഷക ഗുണങ്ങള്"\nPublished On:Aug 22, 2016 | 10:10 am\nവിവിധ പോഷകങ്ങളടങ്ങിയ പഴമാണ് ആപ്പിള്. നാരുകള്, വിറ്റാമിനുകള്, ധാതുക്കള്, ഫൈറ്റോ കെമിക്കലുകളായ ഡി- ഗ്ലൂക്കാറേറ്റ്, ഫ്‌ളേവനോയ്ഡ് തുടങ്ങിയ വിവിധ പോഷകങ്ങള് ആപ്പിളില് സുലഭം. ഇവ ഡി ടോക്‌സിഫിക്കേഷന് പ്രവര്‍ത്തനത്തില് ഉപയോഗപ്പെടുന്നു. ആപ്പിളിലടങ്ങിയ പ്‌ളോറിസിഡിന് എന്ന ഫ്‌ളേവനോയ്ഡ് ബൈല് സ്രവത്തിന്റെ ഉത്പാദനം ത്വരിതപ്പെടുത്തുന്നു. ചിലതരം വിഷമാലിന്യങ്ങളെ ബൈല് സ്രവത്തിലൂടെയാണ് കരള് പുറന്തളളുന്നത്.\nജലത്തില് ലയിക്കുന്നതരം നാരായ പെക്റ്റിന് ആപ്പിളില് സുലഭം. ആപ്പിളിന്റെ തൊലിയിലടങ്ങിയിരിക്കുന്ന പെക്റ്റിന് ശരീരത്തിലെ വിഷപദാര്‍ഥങ്ങളെ നീക്കം ചെയ്യാന് സഹായകം. ചിലതരം ലോഹങ്ങള്, ഫുഡ് അഡിറ്റീവ്‌സ് എന്നിവയെ ശരീരത്തില് നിന്നു നീക്കുന്നതിന്(ഡീറ്റോക്‌സ് ചെയ്യുന്നതിന്) പെക്്റ്റിന് സഹായകം. ദിവസവും ഒരാപ്പിള് കഴിച്ചാല് ഡോക്ടറെ ഒഴിവാക്കാം എന്ന ചൊല്ലിന്റെ പൊരുള് ഇപ്പോള് വ്യക്തമായില്ലേ.\nജൈവരീതിയില് വിളയിച്ച ആപ്പിളിനാണ് ഗുണം കൂടുതല്. ആപ്പിളിലടങ്ങിയിരിക്കുന്ന മാലിക് ആസിഡ്, ടാര്‍ടാറിക് ആസിഡ് എന്നിവ കരളിനുണ്ടാകുന്ന ആരോഗ്യപ്രശ്‌നങ്ങളെ പ്രതിരോധിക്കുന്നു. ദഹനസംബന്ധമായ പ്രശ്‌നങ്ങള് കുറക്കുന്നതിനും ഇതു ഫലപ്രദം.\nആപ്പിളിലടങ്ങിയിരിക്കുന്ന നാരുകള് ദഹനത്തിനു സഹായകം. ദിവസവും ആപ്പിള് കഴിക്കുന്നതു മലബന്ധം കുറക്കാന് സഹായകം.\nആപ്പിളിലടങ്ങിയിരിക്കുന്ന ഫ്‌ളേവനോയ്ഡ്, പോളിഫീനോള്‍സ് എന്നീ ശക്തിയേറിയ ആന്റിഓക്‌സിഡന്റുകള് ആരോഗ്യം മെച്ചപ്പെടുത്തുന്നതിനും യുവത്വം നിലനിര്‍ത്തുന്നതിനും സഹായകം. ആപ്പിളിലടങ്ങിയിരിക്കുന്ന ധാതുക്കളും വിറ്റാമിനുകളും രക്തം പോഷിപ്പിക്കുന്നു.\nദിവസവും ആപ്പിള് കഴിക്കുന്നത് കൊളസ്‌ട്രോള് കുറക്കുന്നതിനും ചര്‍മരോഗങ്ങള് അകറ്റുന്നതിനും ഫലപ്രദം. തലച്ചോറിലെ കോശങ്ങളുടെ നാശത്തെ പ്രതിരോധിക്കുന്നു.\nറുമാറ്റിസം എന്ന രോഗത്തില് നിന്ന് ആശ്വാസം പകരാന് ആപ്പിളിനു കഴിയുമെന്നു വിദഗ്ധര്. കാഴ്്ചശക്തി വര്‍ധിപ്പിക്കാന് ആപ്പിള് ഫലപ്രദം. നിശാന്ധത ചെറുക്കാന് ആപ്പിള് ഫലപ്രദം.\nആപ്പിള്, തേന് എന്നിവ ചേര്‍ത്തരച്ച കുഴമ്പ് മുഖത്തു പുരട്ടുന്നതു മുഖകാന്തി വര്‍ധിപ്പിക്കുന്നതിനു ഗുണപ്രദം. ആപ്പിളിലടങ്ങിയിരിക്കുന്ന ഫ്‌ളേവനോയ്ഡ്, ബോറോണ് എന്നിവ എല്ലുകളുടെ ശക്തി വര്‍ധിപ്പിക്കുന്നു. ശ്വാസകോശ കാന്‍സര്, സ്തനാര്‍ബുദം, കുടലിലെ കാന്‍സര്, കരളിലെ കാന്‍സര് എന്നിവയെ പ്രതിരോധിക്കാന് ആപ്പിളിനു കഴിയുമെന്നു ഗവേഷകര് പറയുന്നു.


P M MANOJ | പി എം മനോജ്: ഹനീഫ ജഡ്ജി എന്തു ചെയ്തു?\nകോടതി വിധികളെ മാനിക്കുക,കോടതികളെ ബഹുമാനിക്കുക,ജഡ്ജിമാരെ അധിക്ഷേപിക്കാതിരിക്കുക....\nഇതൊക്കെ സി.പി.എമ്മുകാര്‍ക്ക് മാത്രം ബാധാകമായിട്ടുള്ളതാണ്.സി.പി.എമ്മിന് മാത്രമാണ് ഇതൊക്കെ പാലിക്കേണ്ട ബാധ്യത ഉള്ളു!!!!\nഞങ്ങള് "ധൈര്യം ഉണ്ടെങ്കില് എന്നെ കേസില് പ്രതി ചേര്‍ക്കൂ"എന്നൊക്കെ തട്ടിവിടും,വെല്ലു വിളിക്കും...\n,എന്നാല് അണ്ടിയോടടുക്കുമ്പോള് ജഡ്ജിയെ മാത്രമല്ല,ജഡ്ജിയുടെ ജാതി വരെ കുത്തിക്കും\nപൂഞ്ഞാറില് നിന്നും കീരിക്കാടന് ജോസിനെ ഇറക്കും..ജഡ്ജിയെ പരപ്പ് തെറി വിളിപ്പിക്കും...\n.ആത്മാവില് കൊതി ജട്ജിക്കും ഉണ്ടെന്നു യു.ഡി.എഫിലെ മുടിചീകാ മന്നന് നന്നായിട്ട് അറിയാം !!!!!!!!\nവി.എസ്.പറഞ്ഞ ഗുണ പാഠകഥ.\nഗുണ്ടകളുമായി ലോഹ്യപ്പെടുന്നവന്മാര് വളരെ ശ്രദ്ധിക്കുക!!!!\nഇടഞ്ഞാല് ഗുണ്ട നിങ്ങളെയും കൊണ്ടേ പോകൂ\nസിപീമ്മുകരാണ് കോടതികളെ മാനിക്കാത്തതെന്ന ആക്ഷേപം. പക്ഷെ സി.പി.എമ്മുകാർ മുഖാന്തരം ഏതെങ്കിലും ഒരു ജഡ്ജി ചുമതലയുള്ളൊരു കേസ് വിട്ടൊഴിഞ്ഞു പോയിട്ടില്ല. ഇതിപ്പോൾ ജഡ്ജിമാരെ ഇവർ മാനസികമായി പീഡിപ്പിച്ച് പുകച്ചു ചാടിയ്ക്കുന്നു. ഭാവിയിൽ ശാരീരികമായും ആക്രമണം പ്രതീക്ഷിക്കാം! ഒരുഗുണപാഠം കൂടി ഉണ്ട്. സി.പി.എമ്മോ, പഠിക്കുന്ന കാലത്ത് ഒരു എസ്.എഫ്.ഐ എങ്കിലുമോ ആയവർ ജഡ്ജിമാർ ആകരുത്. പ്രതികൾ കോൺഗ്രസ്സുകാരാണെങ്കിൽ ആ ജഡ്ജിമരുടെ വിധി അവർ അംഗീകരിക്കില്ല! ജഡ്ജിമാരിൽ രാഷ്ട്രീയം ആരോപിക്കുന്നത് സാധാരണ പതിവുള്ളതല്ല. ഇപ്പോൾ അതും സംഭവിച്ചു. അല്ലേ ഇതെങ്ങാനും സി.പി.എമ്മിന്റെ ഭാഗത്തു നിന്നാണുണ്ടായിരുന്നതെങ്കിൽ കാണാമായിരുന്നു!ഓരോരുത്തർ മുണ്ടും കിളത്തി ചാടുന്നത്! വിശ്വമാനവികം 1\nശുംബന് എന്ന് വിളിക്കുന്നതാണ് ഏറ്റവും വലിയ കോടതി അലക്ഷ്യം ജഡ്ജിയെ പാക്കിസ്ഥാന്‍കാരന് എന്ന് വിളിക്കാം,കോടതിയില് പണം കൊടുത്താല് എന്തും നടക്കും എന്ന് ഒരു മതമേലധ്യഷന് പറയാം ഇതൊന്നും കോടതിയലക്ഷ്യത്തിന്റെ പരിധിയില് വരില്ല ഒരു മനോരമയും,വീരഭൂമിയും ഇതൊന്നും കാണില്ല ഒരു ചര്‍ച്ച തൊഴിലാളിക്കും ഇതൊന്നും വിഷയമല്ല\nവളരെ നന്നായിരിക്കുന്നു. യാദൃചികമായിട്ടാണ് ഇവിടെ എത്തപ്പെട്ടത്.\nപി.സി. ജോര്‍ജ് പുരനിറഞ്ഞു നില്‍ക്കുകയല്ലേ.\nകെട്ടിച്ചു വിടാന് വേണ്ടി, ഒരു നല്ല writeup എഴുതണം.\n1997ല് ഗ്രൂപ് വഴക്കു തുടങ്ങിയ കാലത്ത് അച്ചുതാനന്ദനെതിരെ സ. നായനാര് ഉയര്‍ത്തിയ ആദ്യ ആരോപണങ്ങളിലൊന്ന് അദ്ദേഹം പാമോലിന് കേസില് ഉമ്മന് ചാണ്ടിയെ സഹായിച്ചു എന്നതായിരുന്നു. നായനാര്‍ക്ക് അടുപ്പമുണ്ടായിരുന്ന മന്ത്രി ബേബി ജോണ് മുല്ലപ്പെരിയാറില് ഖനനം നടത്താന് ഒരു തമിഴനെ സഹായിച്ചുവെന്ന ആരോപണം കൊണ്ടാണ് അച്ചുതാനന്ദന് പ്രതിരോധിച്ചത്.\nസര്‍ക്കാര് ഒന്നും തിരുത്തില്ല . നാണമുള്ള ജഡ്ജിമാര് കേസുവിട്ടു പോകും. സര്‍ക്കാരും അതിനു ചുറ്റും തിരിയുന്ന ഒരു കൊക്കസ്സും ആണ് കാര്യങ്ങള് ഡ്രൈവ് ചെയ്യുന്നത് . ഉമ്മന് ചാണ്ടി തനി രാഷ്ട്രീയക്കാരന് ആണ്. പയറ്റി തെളിഞ്ഞ ഒരു രാഷ്ട്രീയക്കാരന്.


കുഴൂർ വിത്സണ് യൂത്ത് ഐക്കൺ അവാർഡ്.\nകേരള സംസ്ഥാന യുവജന കമ്മീഷൻ യൂത്ത് യൂത്ത് ഐക്കൺ അവാർഡുകൾ പ്രഖ്യാപിച്ചു. വിവിധ മേഖലകളിൽ കഴിവ് തെളിയിച്ച യുവജനങ്ങൾക്ക് നല്‍കി വരുന്ന അവാർഡാണിത്.\nസാഹിത്യരംഗത്തെ പുരസ്കാരം കുഴൂർ വിത്സണും ആര്യാ ഗോപിയും പങ്കിട്ടു. സൈകതം ബുക്സ് പ്രസിദ്ധീകരിച്ച കുഴൂർ വിത്സന്റെ വയലറ്റിനുള്ള കത്തുകൾ എന്ന കവിതാസമാഹാരമാണ് പുരസ്കാരത്തിന് അർഹമായത്.\nഇന്റർനെറ്റ് എന്ന മാധ്യമത്തില് മലയാള കവിതയ്ക്ക് ശക്തമായ മേൽവിലാസം നല്‍കിയ കവി എന്ന നിലയിൽ ശ്രദ്ധേയൻ. മലയാളത്തിലെ ആദ്യ കവിതാ ബ്ലോഗായ അച്ചടി മലയാളം നാട് കടത്തിയ കവിതകൾ എന്ന ബ്ലോഗിന്റെ ഉടമ കൂടിയാണ് വിത്സൺ. വയലറ്റിനുള്ള കത്തുകൾ വിത്സന്റെ ഏഴാമത്തെ പുസ്തകമാണ്.\nകല സാംസ്കാരിക വിഭാഗത്തിൽ നീരജ് മാധവിനെയാണ് പുരസ്കാരത്തിന് തെരഞ്ഞെടുത്തത്. സാമൂഹിക സേവനരംഗത്തെ പുരസ്കാരത്തിന് വാവ സുരേഷിനെ തിരഞ്ഞെടുത്തു. കാർഷിക രംഗത്തെ മികവിന് ടി. രതീഷും കായിക രംഗത്തെ മികവിന് വി. എസ് ആദർശും തിരഞ്ഞെടുക്കപ്പെട്ടു. സംരഭക മികവിന് വത്സാ എനർജിയുടെ സ്ഥാപകരായ അജയ് തോമസ്, സുധിന് വി എം എന്നിവരെ തിരഞ്ഞെടുത്തു.\nടി പി രാജീവൻ, ജി സുരേഷ് കുമാർ, കാർഷിക സർവകലാശാല വൈസ് ചാൻസലർ ഡോ. പി. രാജേന്ദ്രൻ, പത്മിനി തോമസ് എന്നിവരടങ്ങിയ അവാർഡ് നിർണയ കമ്മറ്റിയാണ് പുരസ്കാര ജേതാക്കളെ തിരഞ്ഞെടുത്തത്.\nയുവജന കമ്മീഷൻ സംഘടിപ്പിക്കുന്ന യൂത്ത് കൊളോക്യത്തിന്റെ സമാപന ദിവസമായ ഫെബ്രുവരി 10ന് ഗവ. വിമൻസ് കോളേജ് ആഡിറ്റോറിയത്തിൽ നടക്കുന്ന ചടങ്ങിൽ ആഭ്യന്തര മന്ത്രി രമേശ് ചെന്നിത്തല അവാർഡ് വിതരണം നിർവഹിക്കും.\nപുസ്തകം ഇവിടെ ലഭിക്കും\nSaikatham Books, Kuzhur Wilson, kuzhoor Wilson, Kerala State Youth Icon Award വാര്‍ത്തകള് One Comment » Print this News\nകാട് കത്തുന്നു (Newer)\nOne Comment to കുഴൂർ വിത്സണ് യൂത്ത് ഐക്കൺ അവാർഡ്\nJames Vidya says:


നായകനായി കോഹ്‌ലി; യുവരാജ് തിരിച്ചു വന്നു\n6 Jan 2017 11:57 AM GMT\nഎല്ലാ ഫോര്‍മാറ്റിലും ഇനി ടീം ഇന്ത്യയുടെ നായകന് വിരാട് കോഹ്‌ലി. ഇംഗ്ലണ്ടിനെതിരായ ഏകദിന-ട്വന്റി-20 മത്സരങ്ങള്‍ക്കുള്ള ടീമിനെ തെരഞ്ഞടുക്കാന് കൂടിയ സിലക്ഷന് ക്മ്മിറ്റിയാണ് കോഹ് ലി യെ നായകനായി തെരഞ്ഞെടുത്തത്. ധോണിയുടെ പകരക്കാരനായാണ് കോഹ്‌ലി വരുന്നത്.\nക്യാപ്റ്റന് സ്ഥാനം ഒഴിഞ്ഞ ധോണി ടീമില് തുടരും. അതേസമയം യുവരാജ് സിംഗ് ഏകദിന ടീമിലേക്ക് തിരിച്ചെത്തിയാണ് ആരാധകരെ സന്തോഷിപ്പിക്കുന്ന മറ്റൊരു വാര്‍ത്ത. മുംബൈയില് നടന്ന യോഗത്തില് എം.എസ്.കെ പ്രസാദിന്റെ നേതൃത്വത്തിലുള്ള സെലക്ഷന് കമ്മിറ്റിയാണ് ടീമിനെ പ്രഖ്യാപിച്ചത്. ഋഷഭ് പന്തും ചൗഹല് എന്നീ യുവതാരങ്ങള് ട്വന്റി 20 മത്സരത്തില് അരങ്ങേറ്റം കുറിക്കും. വെറ്ററന് താരം ആശിഷ് നെഹ്‌റയും ടി20 ടീമിലേക്ക് തിരിച്ചെത്തിയിട്ടുണ്ട്.പരിശീലന മല്‍സരങ്ങള്‍ക്കുള്ള ടീമില് മലയാളി താരം സഞ്ജു വി. സാംസണും ഇടം ലഭിച്ചിട്ടുണ്ട്. മൂന്ന് വീതം ട്വന്റിട്വന്റിയും ഏകദിനവുമാണ് പരമ്പരയിലുള്ളത്. ജനവരി 15ന് പുണെയിലാണ് ആദ്യ ഏകദിന മത്സരം.\nവിരാട് കോഹ്ലി (ക്യാപ്റ്റന്), മഹേന്ദ്രസിങ് ധോണി (വിക്കറ്റ് കീപ്പര്), കെ.എല്.രാഹുല്, ശിഖര് ധവാന്, മനീഷ് പാണ്ഡെ, കേദാര് ജാദവ്, യുവരാജ് സിങ്, അജിങ്ക്യ രഹാനെ, ഹര്‍ദിക് പാണ്ഡ്യ, ആര്.അശ്വന്, രവീന്ദ്ര ജഡേജ, അമിത് മിശ്ര, ജസ്പ്രീത് ബുംമ്ര, ഭുവനേശ്വര് കുമാര്, ഉമേഷ് യാദവ്.\nവിരാട് കോഹ്ലി (ക്യാപ്റ്റന്), മഹേന്ദ്രസിങ് ധോണി (വിക്കറ്റ് കീപ്പര്), കെ.എല്.രാഹുല്, യുവരാജ് സിങ്, സുരേഷ് റെയ്‌ന, ഋഷഭ് പന്ത്, ഹര്‍ദിക് പാണ്ഡ്യ, ആര്.അശ്വിന്, രവീന്ദ്ര ജഡേജ, ചഹല്, മനീഷ് പാണ്ഡെ, ജസ്പ്രീത് ബുംമ്ര, ആശിഷ് നെഹ്‌റ, ഭുവനേശ്വര് കുമാര്.കോഹ്ലി നായകന്; ധോണിയും യുവരാജും ടീമില്; നെഹ്‌റ ടി20 കളിക്കും; ഇംഗ്ലണ്ടിനെതിരായ ഇന്ത്യന് ടീമിനെ പ്രഖ്യാപിച്ചു


യോഗിയുടെ ഗോരഖ്പൂര് അടക്കം രണ്ട് സിറ്റിംഗ് സീറ്റുകളില് ബിജെപിക്ക് തിരിച്ചടി; യുപിയില് എസ് പിയുടെ മുന്നേറ്റം\n14 March 2018 7:51 AM GMT\nഉത്തര്‍പ്രദേശില് ഉപതിരഞ്ഞെടുപ്പ് നടക്കുന്ന രണ്ട് ലോക്‌സഭ മണ്ഡലങ്ങളിലും ബിജെപിക്ക് തിരിച്ചടി. രണ്ടും ബിജെപിയുടെ സിറ്റിംഗ് സീറ്റുകളാണ്. രണ്ടിലും സമാജ് വാദി പാര്‍ട്ടിയാണ് മുന്നില്. മുഖ്യമന്ത്രി യോഗി ആദിത്യനാഥും ഉപമുഖ്യമന്ത്രി കേശവ് പ്രസാദ് മൗര്യയും ലോക്‌സഭാംഗത്വം രാജി വച്ചതിനെ തുടര്‍ന്നാണ് ഈ രണ്ട് മണ്ഡലങ്ങളിലും ഉപതിരഞ്ഞെടുപ്പ് നടക്കുന്നത്. രണ്ട് സീറ്റുകളിലും മുന് മുഖ്യമന്ത്രി അഖിലേഷ് യാദവിന്റെ നേതൃത്വത്തിലുള്ള സമാജ് വാദി പാര്‍ട്ടിക്ക് മറ്റൊരു മുന് മുഖ്യമന്ത്രിയായ മായാവതിയുടെ ബി എസ് പി പിന്തുണ നല്‍കുന്നു. 2014ലെ ലോക് സഭ തിരഞ്ഞെടുപ്പില് ബിജെപിയും സഖ്യകക്ഷികളും ചേര്‍ന്ന് യുപിയില് ആകെയുള്ള 80ല് 73 സീറ്റും നേടിയിരുന്നു. ബിജെപി ഒറ്റക്ക് 71 സീറ്റാണ് നേടിയത്. മുഖ്യമന്ത്രി ആദിത്യനാഥ് അഞ്ച് തവണ തുടര്‍ച്ചയായി ജയിച്ച സീറ്റിലെ തിരിച്ചടി ബിജെപിയെ സംബന്ധിച്ച് വലിയ ആഘാതമാണ്.\nയോഗിയുടെ ഗോരഖ്പൂരില് എസ് പിയിലെ പ്രവീണ് കുമാര് നിഷാദ് ബിജെപിയുടെ ഉപേന്ദ്ര ദത്ത് ശുക്ലയേക്കാള് 9500ലധികം വോട്ടിന് ലീഡ് ചെയ്യുന്നു. ഫുല്‍പൂരില് ബിജെപി സ്ഥാനാര്‍ത്ഥി കൗശലേന്ദ്ര സിംഗ് പട്ടേലിനെ പിന്നിലാക്കി 14,000ത്തില് പരം വോട്ടിന്‍റെ ലീഡുമായി സമാജ്‌വാദി പാര്‍ട്ടി സ്ഥാനാര്‍ത്ഥി നാഗേന്ദ്ര പ്രതാപ് സിംഗ് പട്ടേല് മുന്നേറുകയാണ്. ഗോരഖ്പൂരില് യോഗി ആദിത്യനാഥ് 1998 മുതല് 2014 വരെയുള്ള തുടര്‍ച്ചയായ അഞ്ച് ലോക്‌സഭാ തിരഞ്ഞടുപ്പുകളില് ഇവിടെ നിന്ന് ജയിച്ചിരുന്നു. 1991 മുതല് തുടര്‍ച്ചയായി ബിജെപി ജയിക്കുന്ന സീറ്റാണ് ഗോരഖ്പൂര്. 91ലും 96ലും ബിജെപി സ്ഥാനാര്‍ഥിയായി മഹന്ത് അവേദ്യനാഥ് ആണ് ഇവിടെ ജയിച്ചത്. 89ലെ തിരഞ്ഞെടുപ്പില് ഹിന്ദുമഹാസഭ സ്ഥാനാര്‍ഥിയായാണ് മഹന്ത് അവേദ്യനാഥ് ഇവിടെ ജയിച്ചത്. 2014-ൽ യോഗി ഇവിടെ ജയിച്ചത്3.13 ലക്ഷം വോട്ടിന്റെ ഭൂരിപക്ഷത്തിലാണ്. എസ് പി2.26 ലക്ഷവും ബി എസ് പി 1 76 ലക്ഷവും വോട്ടുപിടിച്ചു. അതായത് രണ്ടു പേരും പിടിച്ചതിനേക്കാൾ കൂടുതലായിരുന്നു യോഗിയുടെ ഭൂരിപക്ഷം. അവിടെയാണ് ഇപ്പോൾ എസ പി- ബി എസ പി കൂട്ടുകെട്ടിന് 20,000 ത്തോളം വോട്ടുകൾക്ക് പിന്നിൽ ബിജെപി സ്ഥാനാർഥി എത്തിയിരിക്കുന്നത്.ഗോരഖ് പൂർ കേന്ദ്രീകരിച്ചായിരുന്നു കുറച്ചായി യോഗിയുടെ യുപി ഭരണം. മഠം കേന്ദ്രമാക്കി വോട്ട് പ്രചാരണം മുഴുവൻ യോഗിയുടെ നേതൃത്വത്തിലും.\nജവഹര്‍ലാല് നെഹ്‌റുവിന്റെയും പിന്നീട് മറ്റൊരു മുന് പ്രധാനമന്ത്രി വിപി സിംഗിന്‍റെയും മണ്ഡലമായിരുന്നു ഫുല്‍പൂര്. ജനവിധി തേടിയ മൂന്ന് തിരഞ്ഞെടുപ്പുകളിലും (1952, 57, 62) നെഹ്‌റു ഇവിടെ നിന്നാണ് മത്സരിച്ചത്. നെഹ്‌റുവിന്‍റെ മരണത്തിന് ശേഷമുണ്ടായ ഉപതിരഞ്ഞെടുപ്പില് (1964) സഹോദരി വിജയലക്ഷ്മി പണ്ഡിറ്റ് ഇവിടെ നിന്ന് തിരഞ്ഞെടുക്കപ്പെട്ടു. 1967ലും വിജയലക്ഷ്മി പണ്ഡിറ്റ് തന്നെ ജയിച്ചു. 1969ലെ ഉപതിരഞ്ഞെടുപ്പില് സംയുക്ത സോഷ്യലിസ്റ്റ് പാര്‍ട്ടിയിലെ ജ്ഞാനേശ്വര് മിശ്ര ആദ്യമായി മണ്ഡലം കോണ്‍ഗ്രസില് നിന്ന് പിടിച്ചെടുത്തു.\n1971ല് വിപി സിംഗ് ആണ് കോണ്‍ഗ്രസ് സ്ഥാനാര്‍ഥി ആയി ഇവിടെ നിന്ന് ജയിച്ചത്. പിന്നീട് 1984ല് മാത്രമാണ് കോണ്‍ഗ്രസിന് ഇവിടെ ജയിക്കാനായത്. ഭാരതീയ ലോക് ദളും ജനതാ പാര്‍ട്ടിയും പിന്നീട് ജനതാ ദളും സമാജ് വാദി പാര്‍ട്ടിയുമെല്ലാം മണ്ഡലം കൈവശപ്പെടുത്തി. 2009ല് ബി എസ് പി ജയിച്ചു. 2014ല് കേശവ് പ്രസാദ് മൗര്യയിലൂടെ ബിജെപി ആദ്യമായി മണ്ഡലം പിടിച്ചെടുക്കുകയായിരുന്നു.\nAkhileshYadav bahujan samajwadi party bsp byelection Gorakhpur kesavprasadmaurya phulpur samajwadi party sp UP uttarpradesh yogiadityanath


Emalayalee.com - വിദ്യാര്‍ത്ഥികള്‍ക്ക് കണക്കില് പ്രാവീണ്യം നേടാന് ഫൊക്കാന വേദിയൊരുക്കുന്നു\nവിദ്യാര്‍ത്ഥികള്‍ക്ക് കണക്കില് പ്രാവീണ്യം നേടാന് ഫൊക്കാന വേദിയൊരുക്കുന്നു\nAMERICA 07-Jul-2011 മൊയ്‌തീന് പുത്തന്‍ചിറ\nഡാളസ്: ഫൊക്കാന യൂത്ത് കണ്‍വന്‍ഷനോടനുബന്ധിച്ച് നടത്തുന്ന മെന്റല് മാത്ത് എന്ന പ്രോഗ്രാമിലൂടെ മിഡില് സ്‌കൂളിലേയും ഹൈസ്‌കൂളിലേയും വിദ്യാര്‍ത്ഥികള്‍ക്ക് കണക്കുകളില് പ്രാഗത്ഭ്യം തെളിയിക്കാനും പ്രാവീണ്യം നേടാനുമുള്ള സുവര്‍ണ്ണാവസരം ഫൊക്കാനയും കേരളാ അസോസ്സിയേഷന് ഓഫ് ഡാളസും സംയുക്തമായി വേദിയൊരുക്കുന്നു.\nആഗസ്റ്റ്6ശനിയാഴ്‌ച വൈകീട്ട്3മണിക്ക് കണ്‍വന്‍ഷന് വേദിയായ ഡാളസിലെ റാഡിസണ് ഹോട്ടലില് (11350 എല്.ബി.ജെ. ഫ്രീവേ, ജൂപിറ്റര് റോഡ്, ഡാളസ്, ടെക്‌സാസ് 75238) ആയിരിക്കും പ്രസ്‌തുത പരിപാടി നടക്കുക. വിദ്യാര്‍ത്ഥികളെ ലക്ഷ്യമിട്ട് myQBook ഓണ്‍ലൈനിലൂടെ നടത്തുന്ന ഈ പഠനസഹായിയുമായി ചേര്‍ന്നാണ് കേരള അസോസ്സിയേഷന് ഓഫ് ഡാളസ് ഫോക്കാന യൂത്ത് കണ്‍വന്‍ഷനില് ഈ പ്രോഗ്രാം നടത്തുന്നത്. www.myqbook.com എന്ന വെബ്‌സൈറ്റിലൂടെ ഈ പ്രോഗ്രാമിന്റെ പ്രാഥമിക വിവരങ്ങള് കുട്ടികള്‍ക്കും മാതാപിതാക്കള്‍ക്കും മനസ്സിലാക്കാവുന്നതാണ്.\nകൂടുതല് വിവരങ്ങള്‍ക്ക്: [email protected] or [email protected]


‘ഫറാഗോയൊക്കെ എന്ത്?’; പുതിയ വാക്കുമായി ശശി തരൂര്; ഒറ്റ ശ്വാസത്തില് പറയാന് ബുദ്ധിമുട്ടും - The Newsrupt\nPosted 10 Oct 2018 at 8:14 AM\nമുന് ഓക്‌സ്‌ഫോഡ് വിദ്യാര്‍ത്ഥി കൂടിയായ കോണ്‍ഗ്രസ് എംപി ശശി തരൂരിന്റെ ഇംഗ്ലീഷ് പ്രയോഗങ്ങള് ചര്‍ച്ചയായി തുടങ്ങിയത് അര്‍ണബ് ഗോസ്വാമിയെ വിമര്‍ശിച്ചുകൊണ്ടുള്ള ട്വീറ്റിന് ശേഷമാണ്. എക്‌സാസ്പറേറ്റിങ്, ഫാറഗോ, മാസ്‌ക്വരേഡിങ് തുടങ്ങിയ വാക്കുകള് കണ്ട് നെറ്റിസണ്‍സ് അന്തംവിട്ടു. ട്വീറ്റിന് പിന്നാലെ ഇന്ത്യക്കാര് ഗൂഗിളില് ഏറ്റവും കൂടുതല് അര്‍ത്ഥം തിരഞ്ഞ വാക്കുകളായി ഇതുമാറി. വാര്‍ത്തകളില് തരൂരിന്റെ ട്വീറ്റ് നിറഞ്ഞതോടെ ട്രോളന്‍മാരും ഇത് ഏറ്റെടുത്തു.\nട്രോളുകളിലും പ്രതികരണങ്ങളിലും ശശി തരൂരിനും രസം പിടിച്ചിരിക്കുന്നു എന്നതിന്റെ തെളിവാണ് അദ്ദേഹത്തിന്റെ ഏറ്റവും പുതിയ ട്വീറ്റ്. തന്റെ പുതിയ പുസ്തകമായ 'ദ പാരഡോക്‌സിക്കല് പ്രൈം മിനിസ്റ്റര്' പുസ്തകവിപണിയിലെത്തിയ കാര്യം അറിയിച്ചുകൊണ്ടുള്ള ട്വീറ്റിലാണ് തരൂര് പുതിയ വാക്ക് പരിചയപ്പെടുത്തുന്നത്. ഒറ്റ ശ്വാസത്തില് പറയാന് അത്ര എളുപ്പമല്ലാത്ത 'ഫ്‌ളോക്‌സിനോസിനിഹിലിപിലിഫിക്കേഷന്'. 'മൂല്യം കാണാതെ ഒന്നിനെ തള്ളിക്കളയുക' എന്ന ലളിതമായ അര്‍ത്ഥമാണ് ഈ വാക്കിനുള്ളത്.\nഎന്റെ പുതിയ പുസ്തകം ‘ദ പാരഡോക്‌സിക്കല് പ്രൈം മിനിസ്റ്റര്’ മൂല്യം കാണാതെ ഒന്നിനെ തള്ളിക്കളയുന്ന 400 പേജ് അഭ്യാസമല്ല. എന്തുകൊണ്ടാണെന്ന് അറിയാന് മുന്‍കൂട്ടി ഓര്‍ഡര് ചെയ്യൂ.\nനരേന്ദ്ര മോഡി വിരോധാഭാസരൂപത്തിലുള്ള ഒരു പ്രധാനമന്ത്രിയാണെന്നാണ് പുസ്തകത്തിന്റെ തലക്കെട്ട് തന്നെ. മോഡി വിരോധാഭാസങ്ങള് എണ്ണിയെണ്ണി പറഞ്ഞ് പ്രധാനമന്ത്രിയുടെ പറച്ചിലും പ്രവൃത്തിയും തമ്മിലുള്ള വൈരുധ്യങ്ങള് ചൂണ്ടിക്കാണിക്കാനാണ് പുസ്തകം ശ്രമിക്കുന്നത്. ആലിഫ് ബുക് കമ്പനി പുറത്തിറക്കുന്ന പുസ്തകത്തിന് 599 രൂപയാണ് അമസോണ് വെബ്‌സൈറ്റിലെ വില.


തന്നെ ചവിട്ടി കടലിലിടാന് കാലിന് ബലം മതിയാവില്ല: എ.എന് രാധാകൃഷ്ണനെ പരിഹസിച്ച് മുഖ്യമന്ത്രി | cm pinaryi vijayan agianst a.n radhakrishnan\nതന്നെ ചവിട്ടി കടലിലിടാന് കാലിന് ബലം മതിയാവില്ല: എ.എന് രാധാകൃഷ്ണനെ പരിഹസിച്ച് മുഖ്യമന്ത്രി\nNov 20, 2018, 09:32 AM IST\nമലപ്പുറത്ത് നടന്ന സി.പി.എം. രാഷ്ട്രീയ വിശദീകരണയോഗം മുഖ്യമന്ത്രി പിണറായി വിജയന് ഉദ്ഘാടനം ചെയ്യുന്നു\nമലപ്പുറം: ശബരിമല കൈയടക്കാനാണ് ബി.ജെ.പി. ശ്രമിക്കുന്നതെന്ന് മുഖ്യമന്ത്രി പിണറായി വിജയന്. ഇതിന്റെ ഭാഗമായാണ് ബി.ജെ.പിയുടെ സര്‍ക്കുലര് പുറത്തുവന്നിരിക്കുന്നത്. ഓരോദിവസവും സന്നിധാനത്ത് സംഘപരിവാര് പ്രവര്‍ത്തകരെ എത്തിക്കണമെന്നാണ് സര്‍ക്കുലറില് പറഞ്ഞിരിക്കുന്നത്. എന്നാല് ഇതു കുറച്ചു പണിയാണെന്നുള്ള കാര്യം ഓര്‍ക്കണമെന്ന് പിണറായി പരിഹസിച്ചു. സി.പി.എം. രാഷ്ട്രീയ വിശദീകരണ പൊതുയോഗം മലപ്പുറത്ത് ഉദ്ഘാടനം ചെയ്യുകയായിരുന്നു അദ്ദേഹം.\nശബരിമലയില് പ്രതിഷേധം അതിരുവിട്ടപ്പോഴാണ് സര്‍ക്കാര് ഇടപെട്ടത്. ആചാരങ്ങളുടെ വക്താക്കള് ചമയുന്നവര് ആചാരലംഘനം നടത്തുന്നതാണ് കഴിഞ്ഞദിവസങ്ങളില് ശബരിമലയില് കണ്ടത്.\nഒരുപാര്‍ട്ടിയുടെ സ്വഭാവം നേതൃത്വത്തെ അംഗീകരിക്കലാണ്. രാഹുല്‍ഗാന്ധിയെ തള്ളി കേരളത്തിലെ കോണ്‍ഗ്രസ് നേതൃത്വം അമിത്ഷായ്ക്ക് പിന്നാലെ പോകുകയാണ്. ശബരിമല വിഷയത്തില് രാഹുല്‍ഗാന്ധിയുടെ നിലപാട് വ്യക്തിപരവും അമിത്ഷായുടെ നിലപാട് കേരളത്തിലെ കോണ്‍ഗ്രസ് നിലപാടും ആകുന്നത് തീര്‍ത്തും പരിഹാസ്യമാണെന്നും മുഖ്യമന്ത്രി പറഞ്ഞു.\nകേരളത്തിന്റെ മുഖ്യമന്ത്രിയായ തന്നെ ചവിട്ടി കടലിലിടാന് എ.എന്. രാധാകൃഷ്ണന്റെ കാലിന് നിലവിലുള്ള ബലം മതിയാവില്ലെന്നുപറഞ്ഞ മുഖ്യമന്ത്രി ഒരുപാട് ചവിട്ടുകൊണ്ടിട്ടുള്ള ശരീരമാണ് ഇതെന്നും ഓര്‍മിപ്പിച്ചു.\nപാവങ്ങള്‍ക്കുള്ള സഹായങ്ങള് ലീഗും യൂത്ത്ലീഗും തട്ടിയപ്പോള് അതു കണ്ടുപിടിച്ചതാണ് താന്‍ചെയ്ത തെറ്റന്ന് ചടങ്ങില് സംസാരിച്ച മന്ത്രി കെ.ടി. ജലീല് പറഞ്ഞു.\nടി.കെ. ഹംസ അധ്യക്ഷനായി. എല്.ഡി.എഫ്. കണ്‍വീനര് എ. വിജയരാഘവന്, മുന്‍മന്ത്രി പാലോളി മുഹമ്മദ്കുട്ടി, പി.വി. അന്‍വര് എം.എല്.എ, ജില്ലാസെക്രട്ടറി ഇ.എന്. മോഹന്‍ദാസ്, പി.പി. വാസുദേവന്, വി.പി. അനില്, പി.കെ. സൈനബ തുടങ്ങിയവര് പങ്കെടുത്തു.\ncontent highlights: cm pinaryi vijayan agianst a.n radhakrishnan, bjp, cpim\nവാളയാര് കടക്കാന് വാക്‌സിനേഷന് സര്‍ട്ടിഫിക്കറ്റോ കോവിഡ് പരിശോധനാ ഫലമോ കയ്യില് കരുതണം\nചെന്നൈ: കേരളത്തില് കോവിഡ് വ്യാപനം ശക്തമായി തുടരുന്ന സാഹചര്യത്തില് സംസ്ഥാനത്ത് ..\nകടകംപള്ളിയുടെ ശബരിമല ഖേദപ്രകടനത്തിൽ സി.പി.എമ്മിൽ അതൃപ്തി\nശബരിമല യുവതിപ്രവേശം: ഖേദം പ്രകടിപ്പിച്ച് ദേവസ്വം മന്ത്രി കടകംപള്ളി സുരേന്ദ്രന്\nശബരിമലയിൽ നടപ്പാക്കിയതല്ല നവോത്ഥാനം - മിസോറം ഗവർണർ പി.എസ്.ശ്രീധരൻപിള്ള\nശബരിമല :നവോത്ഥാന നായകന്റെ വേഷം അഴിച്ചുവെച്ചോയെന്ന് മുഖ്യമന്ത്രി വ്യക്തമാക്കണം-ചെന്നിത്തല\nദുരൂഹത നിറഞ്ഞ എട്ടു ദിവസം: തോക്ക് വാങ്ങാനും വെടിവെയ്പ് പരിശീലിക്കാനുമെന്ന് സംശയം\n'ഞങ്ങളുടെ എല്ലാമായിരുന്നു അവള്...സ്വപ്‌നവും പ്രതീക്ഷയും '- മാനസയുടെ നീറുന്ന ഓര്‍മയില് ബന്ധുക്കള്\nഇന്ന് മുതല് പ്രളയ സെസ് ഇല്ല, 10 ലക്ഷം രൂപയുടെ കാറിന് 10,000 വരെ കിഴിവുണ്ടാകും\nകുതിരാന് തുരങ്കം: പൊടിപടലങ്ങള് നീക്കാന് ബ്ലോവറുകള്; 1200 ഓളം എല്‍ഇഡി ലൈറ്റുകള്


വാനമ്പാടിയുടെ പാട്ടു കേട്ട്, ജീവിതത്തിലേക്ക് തിരികെപ്പറന്ന ഒരാളുടെ കഥ | Sunday | Malayalam News | Manorama Online\nവാനമ്പാടിയുടെ പാട്ടു കേട്ട്, ജീവിതത്തിലേക്ക് തിരികെപ്പറന്ന ഒരാളുടെ കഥ\nഉണ്ണി. കെ. വാരിയർ August 29, 2020 09:16 PM IST\nപി.എസ്.രാമചന്ദ്രൻ. ചിത്രം: വിബി ജോബ് ∙ മനോരമ\nചെന്നൈ വിജയ ഹോസ്പിറ്റലിലെ ഡയഗ്നോസ്റ്റിക്സ് ഡിവിഷൻ മാനേജർ ചെറിയാൻ തോമസ് കാറിലാണു വീട്ടിലേക്കു പോകാറ്. അന്നു രാത്രി 11 മണിയായതിനാൽ കാർ നേരത്തേ വിട്ട് അത്യാഹിത വിഭാഗത്തിനു മുന്നിലൂടെ നടക്കാൻ തുടങ്ങി.\nരാത്രി വൈകിയതിനാൽ ആശുപത്രി വരാന്തയിൽ ആരുമില്ല. അത്യാഹിത വിഭാഗത്തിനു പുറത്തെ ബെഞ്ചിൽ പതിവുപോലെ ആളുകളുണ്ട്. പക്ഷേ, തിരക്കില്ല.\nഅവിടെയൊരു സ്ത്രീ ചുമരിൽ ചാരിനിന്നു കരയുന്നുണ്ടായിരുന്നു. ആശുപത്രിയിൽ അതു പതിവാണ്. പ്രധാന ഗേറ്റു വഴി നടന്നു റോഡിലേക്കു കടക്കുന്നതിനു തൊട്ടുമുൻപു പെട്ടെന്ന് ആ സ്ത്രീയുടെ മുഖം ഓർമവന്നു. മകന്റെ സ്കൂളിലെ ടീച്ചർ ഗീതയാണത്. തിരിച്ച് അവരുടെ അടുത്തേക്കു നടന്നു. അവരുടെ ഭർത്താവ് അത്യാഹിത വിഭാഗത്തിലുണ്ട്. കൂടുതലൊന്നും പറയാൻ അവർക്കായില്ല, അറിയുകയുമില്ല.\nഅകത്തുചെന്നു നോക്കിയപ്പോൾ കണ്ടതു പരിചയമുള്ള മുഖം. വയലിൻ തോളിലിട്ടു ഗോൾഫ് ക്യാപ്പും വച്ചു പലതവണ റോഡിൽ കണ്ട ആൾ. പേര് പി.എസ്.രാമചന്ദ്രൻ.\nപി.എസ്.രാമചന്ദ്രൻ അമ്മ പത്മിനിക്കൊപ്പം.\nഡോക്ടർമാർ പറഞ്ഞു, രക്ഷപ്പെടാനുള്ള സാധ്യത വളരെ കുറവാണ്. തലയിലെ രക്തക്കുഴലുകൾ പൊട്ടിയിരിക്കുന്നു. രക്തം കണ്ണിലേക്ക് ഒലിച്ചിറങ്ങിയതു കാണാം. ചെമ്പരത്തിപ്പൂ പോലുള്ള കണ്ണുകൾ. രാത്രി കടന്നുകിട്ടുമെന്നുപോലും തോന്നുന്നില്ല.\nവയലിൻ വായനക്കാരനായതുകൊണ്ടു ഗായകൻ ഉണ്ണി മേനോന് അറിയാമായിരിക്കുമെന്നു കരുതി ഐസിയുവിന് അകത്തുനിന്നുതന്നെ വിളിച്ചു. ‘വയലിനിസ്റ്റ് രാമചന്ദ്രനാണോ’ എന്ന് ഉണ്ണി മേനോൻ ചോദിച്ചു. പുറത്തുവന്ന് ഉറപ്പുവരുത്തിയ ശേഷം അതെ എന്നു പറഞ്ഞു. പെട്ടെന്നു ഫോണിനു മറുവശത്തെ ഞെട്ടൽ ചെറിയാനു മനസ്സിലായി.\n‘എന്തു ചെയ്തും രക്ഷിക്കുക, ഞാൻ പുറപ്പെട്ടു’ എന്നു മാത്രം ഉണ്ണി മേനോൻ പറഞ്ഞു. പിന്നീടു ഫോൺകോളുകളുടെ ബഹളമായിരുന്നു. അപ്പോഴാണ് അകത്തു കിടക്കുന്നതു വെറുമൊരു വയലിനിസ്റ്റല്ല എന്നു ചെറിയാനു മനസ്സിലായത്. എം.എസ്.വിശ്വനാഥൻ, ഇളയരാജ, എ.ആർ.റഹ്മാൻ തുടങ്ങി സിനിമാരംഗത്തെ എല്ലാ പ്രമുഖ സംഗീതസംവിധായകർക്കും പ്രിയപ്പെട്ട വയലിനിസ്റ്റ്. ഇളയരാജയ്ക്കൊപ്പം 600 സിനിമകളുടെ പിന്നണി വായിച്ച കലാകാരൻ.\nവീട്ടിൽപോയ ന്യൂറോ ചീഫ് സർജൻ രംഗനാഥൻ ജ്യോതിയെ തിരിച്ചുവിളിച്ചു ശസ്ത്രക്രിയ തുടങ്ങി. രാത്രി ഒരു മണിക്കു തുടങ്ങിയ ശസ്ത്രക്രിയ രാവിലെ ആറുവരെ നീണ്ടു. സിനിമയ്ക്കു പിന്നണി വായിക്കുന്ന കലാകാരന്മാരുടെ വലിയ കൂട്ടം ആശുപത്രിവരാന്തയിൽ രാത്രി മുഴുവൻ കാത്തുനിന്നു.\nരാമചന്ദ്രന്റെ ജീവൻ രക്ഷിച്ചെടുത്തുവെന്ന് ഏഴുമണിയോടെ ഉറപ്പായി. പിന്നെ 20 ദിവസം ഐസിയുവിൽ. മിക്കപ്പോഴും ബോധത്തിനും അബോധത്തിനും ഇടയിലുള്ള അവസ്ഥ.\nരാമചന്ദ്രനെ കാണാൻ ഒരുദിവസം കെ.എസ്.ചിത്ര എത്തി. അത് അബോധാവസ്ഥയുടെ സമയമായിരുന്നു. ഐസിയുവിൽ രാമചന്ദ്രനെ കണ്ടു മടങ്ങി ഡോക്ടറോടു സംസാരിക്കുമ്പോൾ അദ്ദേഹം പറഞ്ഞു, രാമചന്ദ്രന്റെ തിരിച്ചുവരവിനു ചിത്രയ്ക്കു സഹായിക്കാനായേക്കുമെന്ന്. അത്രയേറെ അടുപ്പം രാമചന്ദ്രന് ചിത്രയുമായി ഉണ്ടായിരുന്നു. ചിത്രയുടെ പാട്ടു കേട്ടാൽ ചിലപ്പോൾ തിരിച്ചുവരവ് എളുപ്പമായേക്കും. മുറിയിൽ ചിത്രയ്ക്കു വേണ്ടി പ്രത്യേക സൗകര്യം ചെയ്തുകൊടുത്തു. രാമചന്ദ്രന്റെ അടുത്തിരുന്നു ചിത്ര പാടി. ഒരു ദിവസമല്ല, പല ദിവസം. റിക്കോർഡിങ് കഴിഞ്ഞു നേരെ ആശുപത്രിയിലെത്തുകയായിരുന്നു.\nകെ.എസ്.ചിത്ര, ചെറിയാൻ തോമസ്\nരാമചന്ദ്രൻ പതുക്കെ തിരിച്ചുവരാൻ തുടങ്ങി. ഒരുദിവസം ചിത്ര മുറിയിലെത്തി ‘പാടറിയേൻ പഠിപ്പറിയേൻ...’ എന്ന പാട്ടു മൂളിയതും രാമചന്ദ്രൻ ഉറക്കെ ചോദിച്ചു, അതു നമ്മുടെ ഒരേയൊരു ചിത്രയല്ലേ; അവർ എപ്പൊ വന്നു?’ രാമചന്ദ്രന്റെ അമ്മയും ഭാര്യയും മുറിയിലുണ്ടായിരുന്നവരും അതുപോലെ സന്തോഷിച്ച ദിവസം വേറെയില്ല. രാമചന്ദ്രൻ ശരിക്കും ഉണർന്നിരിക്കുന്നു. മൂളിപ്പാട്ടുപോലും തിരിച്ചറിയാൻ തുടങ്ങിയിരിക്കുന്നു. മാജിക് കാണിച്ചതു മരുന്നുകളും ഡോക്ടർമാരും തന്നെയാണെന്ന് എല്ലാവർക്കുമറിയാം. പക്ഷേ, രാമചന്ദ്രനു പ്രിയപ്പെട്ട ശബ്ദവും ഇരുട്ടിന്റെ ആഴങ്ങളിൽ പിടിച്ചുകയറാൻ ഇട്ടുകൊടുത്തു, ഒരു മുല്ലവള്ളി. പക്ഷേ, അന്നു മറ്റൊരു കാര്യം ചിത്ര അറിഞ്ഞു. രാമചന്ദ്രന്റെ കാഴ്ച നഷ്ടപ്പെട്ടിരിക്കുന്നു. ഡോക്ടർമാർ ഇതെക്കുറിച്ചു സൂചന നൽകിയിരുന്നതാണ്.\nരാമചന്ദ്രനെ ചെന്നൈയിൽ വന്നതു മുതലേ അറിയാം. ഇളയരാജ സാറിന്റെ സ്റ്റുഡിയോയിൽ വച്ചാണ് ആദ്യം കാണുന്നത്. അന്നു വലിയൊരു ഷോ ഉണ്ടായിരുന്നു. അതിൽ ‘പാടറിയേൻ പഠിപ്പറിയേൻ...’ എന്ന പാട്ടാണു ഞാൻ പാടേണ്ടത്. അതിന്റെ വയലിൻ സോളോ രാമചന്ദ്രനും. റിഹേഴ്സലിനിടെ ഞാനും രാമചന്ദ്രനും വശത്തേക്കു മാറിനിന്നു ഏറെനേരം പരിശീലിച്ചു. അത്രയേറെ സമർപ്പണത്തോടെയാണു രാമചന്ദ്രൻ എന്നും ജോലി ചെയ്തത്.\nഎന്റെ പാട്ടു രാമചന്ദ്രന്റെ തിരിച്ചുവരവിനു കാരണമായോ എന്നെനിക്കറിയില്ല. പക്ഷേ, അവിടെയിരുന്നു പാടുമ്പോൾ രാമചന്ദ്രനതു കേൾക്കുന്നുണ്ടായിരുന്നു എന്നെനിക്കുറപ്പാണ്. പലതും തിരിച്ചറിയാതെ കിടന്ന സമയത്ത് എന്റെ ശബ്ദം തിരിച്ചറിഞ്ഞുവെന്നതു മറക്കാനാകില്ല. ആ സമയത്താണു കാഴ്ച ഇല്ലാതായെന്നു ഞാൻ അറിയുന്നത്. വല്ലാത്തൊരു ഷോക്കായിരുന്നു.\nരാമചന്ദ്രന്റെ കുടുംബവുമായി എനിക്കു പിന്നീടു വലിയ അടുപ്പമായി. സ്നേഹമുള്ള അമ്മ, ഭാര്യ... അങ്ങനെ പലരും. പിന്നെ, അവർ സ്വന്തം നാടായ ഒറ്റപ്പാലത്തേക്കു താമസം മാറി. ഞാനൊരിക്കൽ ഒറ്റപ്പാലത്തുപോയി രാമചന്ദ്രനെ കണ്ടു. ഇപ്പോഴും വയലിൻ വായിച്ചു കച്ചേരികൾ ചെയ്യുന്നുണ്ട്. പാലക്കാട്ടെ സംഗീതജ്ഞർ വിചാരിച്ചാൽ രാമചന്ദ്രന്റെ നേതൃത്വത്തിലൊരു മ്യൂസിക് ട്രൂപ്പ് ഉണ്ടാക്കാനാകും. നമുക്കിനിയും രാമചന്ദ്രനെ വേണം.’\nഅന്നു ഞാൻ മുകളിൽപോയ ദിവസങ്ങളാണ്. ബോധാവസ്ഥയിലല്ല. ചിത്ര വന്നു പാടിയെന്ന് അമ്മയും ഭാര്യയുമെല്ലാം പറഞ്ഞതാണ്. എന്റെ ചെവിയിലാണു ചിത്ര പാടിയിരുന്നതെന്ന് അമ്മ പറഞ്ഞു. എനിക്കോർമയില്ല. തീർച്ചയായും ആ സംഗീതവും എന്നെ മറ്റൊരു ലോകത്തുനിന്നു തിരിച്ചു ഭൂമിയിലേക്കു വരാൻ സഹായിച്ചിട്ടുണ്ടാകാം. ഒന്നും ഓർമയില്ലാത്ത അവസ്ഥയിൽനിന്നാണു ഞാൻ ഓർമയിലേക്കു വന്നത്.\nരാമചന്ദ്രൻ വയലിൻ വായിക്കാൻ പഠിച്ചുതുടങ്ങിയത് അഞ്ചാം വയസ്സിലാണ്. പാലക്കാട് നെന്മാറയിലെ തോമസ് ആയിരുന്നു ഗുരു. പിന്നീടു പലർക്കും ശിഷ്യപ്പെട്ടു. കണ്ണൂർ എസ്എൻ കോളജിൽ പഠിക്കുന്ന കാലമാകുമ്പോഴേക്കും നല്ല വായനക്കാരനായി. 1982ൽ ചെന്നൈയിലേക്കു പോയി. ജോൺ ടെയ്‌ലിന്റെ അടുത്തു വെസ്റ്റേൺ സ്റ്റൈൽ പഠിക്കാൻ തുടങ്ങി.\nഎം.എസ്.വിശ്വനാഥൻ, കെ.വി.മഹാദേവൻ, എം.ബി.ശ്രീനിവാസൻ, ഇളയരാജ, ബോംബെ രവി, നൗഷാദ്, സലിൽ ചൗധരി, ദക്ഷിണാമൂർത്തി, രാഘവൻ മാസ്റ്റർ, എ.ആർ.റഹ്മാൻ, ശ്യാം, കണ്ണൂർ രാജൻ, രവീന്ദ്രൻ, വിദ്യാസാഗർ, എസ്.പി.വെങ്കിടേഷ്, ഔസേപ്പച്ചൻ, എം.ജയചന്ദ്രൻ, രമേശ് നാരായണൻ തുടങ്ങി 190 സംഗീത സംവിധായകർക്കൊപ്പം വയലിൻ വായിച്ചു. അവർക്കെല്ലാം പ്രിയപ്പെട്ടവനായി. നാം കേട്ട എത്രയോ പാട്ടുകളിലും സീനുകളിലും ഹൃദയത്തിലേക്ക് ഒഴുകിവന്നത് ഈ മനുഷ്യൻ വായിച്ച വയലിനാണ്.\nരാമചന്ദ്രനും കുടുംബാംഗങ്ങൾക്കും ഒപ്പം കെ.എസ്.ചിത്ര (ഫയൽ ചിത്രം)\nതിരക്കേറിയൊരു ഗായിക പല ദിവസവും ആശുപത്രിക്കിടക്കയ്ക്ക് അരികിൽ വന്നിരുന്നു പാടിക്കൊടുക്കുക. സ്വന്തം വീട്ടിലെ ആളെന്നപോലെ എത്രയോ പ്രമുഖർ പരിചരിക്കുക. ഒറ്റപ്പാലത്തുനിന്നു ചെന്നൈയിലെ സംഗീത ലോകത്തേക്കു വയലിനും ചുമലിൽ തൂക്കി ആരുടെയും പിൻബലമില്ലാതെ എത്തിയൊരു ചെറുപ്പക്കാരൻ ഇതിൽ കൂടുതലെന്തു നേടാൻ? വർഷങ്ങൾക്കു ശേഷം രാമചന്ദ്രൻ ഒറ്റപ്പാലത്തു തിരിച്ചെത്തി. പത്തിരിപ്പാല ചന്ത ബസ് സ്റ്റോപ്പിൽ നിന്ന് ഒരു കിലോമീറ്ററോളം അകലൂർ റോഡിൽപോയാൽ രാമചന്ദ്രന്റെ വീടായി. അമ്മ പത്മിനി എസ്.നായർ കൂടെയുണ്ട്.\n2014ൽ തലച്ചോറിലുണ്ടായ മിന്നലിൽ നഷ്ടമായതു കണ്ണിന്റെ കാഴ്ച മാത്രമാണ്. ഇന്നും രാമചന്ദ്രൻ വീട്ടിലിരുന്ന് എന്നും2മണിക്കൂർ വയലിൻ വായിക്കുന്നു. കുട്ടികൾ പഠിക്കാനായി ഈ മനുഷ്യനെത്തേടി വരുന്നു. സംഗീത വേദികളിൽ വയലിൻ വായിക്കാനായി വേണ്ടപ്പെട്ടവർ അദ്ദേഹത്തെ കൈപിടിച്ചു കൊണ്ടുപോകുന്നു. എത്രയോ വലിയ സംഗീതജ്‍ഞരുടെ മനസ്സിൽ വിരിഞ്ഞ സംഗീതം രാമചന്ദ്രന്റെ വയലിനിലൂടെ ഒഴുകിയൊഴുകി വരുന്നു. നൂറുകണക്കിനു കലാകാരന്മാർ നിരന്നിരുന്ന റിക്കോർഡിങ് സ്റ്റുഡിയോകളിൽ നിറഞ്ഞ സംഗീതം ഒറ്റപ്പാലത്തെ പാടവരമ്പിലൂടെ തനിയെ നടക്കുകയാണ്.


byRegional Travel News - ഏപ്രിൽ 20, 2021\nഇന്ത്യയിലെ തന്നെ ആദ്യത്തെ സ്വാത്രന്ത്യ സമരമായ അഞ്ചുതെങ്ങ് വിപ്ലവം അഥവാ ആറ്റിങ്ങൽ കലാപം നടന്നിട്ടു3നൂറ്റാണ്ടു ആയിരിക്കുന്നു. ഈസ്റ്റ് ഇന്ത്യ കമ്പനിക്ക് എതിരെ ഒരു കൂട്ടം തൊഴിലാളികളും ഇടത്തരംവ്യാപാരികളും അവരുടെ നിലനിൽപ്പിനായി നടത്തിയ അതിസാഹസികമായ പോരാട്ടം.\n1721 ആണ് ബ്രിട്ടീഷ് ഈസ്റ്റ് ഇന്ത്യ കമ്പനിയെ ഇന്ത്യയിൽ ആദ്യമായ് ഞെട്ടിച്ച ആ സംഭവം അരങ്ങേറിരുന്നത്.2021 ആയപ്പോൾ ആ ഐതിഹാസിക സംഭവത്തിന് 300 വയസു തികഞ്ഞു. അവശേഷിക്കുന്നത് ആ സംഭവത്തിന് അടയാളമായ അഞ്ചുതെങ്ങ് കോട്ടയല്ലാതെ മറ്റൊന്നുമില്ല. സാധാരണ തൊഴിലാളികളായ കർഷകരും കയർ മേഘലയിൽ ഉള്ളവരും മത്സ്യത്തൊഴിലാളികളും നെയ്തു തൊഴിലാളികളും തുടങ്ങി ഇടത്തരം വ്യാപാരികളും അവരുടെ നിലനില്പിന്നായ് സ്വധൈര്യപൂർവം ഭീമൻ കോർപ്പറേറ്റായ ബ്രിട്ടീഷ് ഈസ്റ്റ് ഇന്ത്യ കമ്പനിക്ക് എതിരെ നടത്തിയ രാജ്യത്തെ തന്നെ ഞെട്ടിച്ച അതിസാഹസികം നിറഞ്ഞ പോരാട്ടം ആയിരുന്നു അത്.\nതിരുവിതാംകൂറിലെ പ്രശസ്ത വ്യാപാരകേന്ദ്രം ആയിരുന്ന് അഞ്ചുതെങ്ങ് അതായതു പോർച്ചുഗീസ്കാരും തുടർന്ന് ഡച്ചുകാരും പിന്നീട് വന്ന ഇംഗ്ലീഷുകാരും എത്തുന്നതിനു മുൻപ് ഇത് പ്രശസ്തമായിരുന്നു എന്നാണ് അർഥം. അക്കാലത്തെ അഞ്ചുതെങ്ങിൻറെ ഏറ്റവും വലിയ സവിശേഷത എന്തെന്നാൽ ഗതാഗതസത്യതയായ ഏറ്റവും വലിയ ജലപാതയായിരുന്നു. ആയതിനാൽ ആ ജലപാത വഴി ധാരാളം വ്യാപാര ഇടപാടുകൾ അഥവാ തട്ടിപ്പുകൾ വിദേശ രാജ്യങ്ങളിലേക്ക് കടത്തികൊണ്ടിരുന്നു. അവയിൽ ഏറ്റവും കൂടുതൽ കയറ്റുമതി ചെയ്തത് കുരുമുളകും ഏലവും തുണിയും കയറുമൊക്കെ ആയിരുന്നു. അതിനാൽ ആറ്റിങ്ങൽ രാജ്യത്തെ കേന്ദ്രികരിച്ചു കിടക്കുന്ന പട്ടണമായ അഞ്ചുതെങ് ഒരു പ്രധാന വ്യാപാര കേന്ദ്രമായ മാറി.\nആദ്യമായി അഞ്ചുതെങ്ങ് വൈദേശികവ്യാപാര ആധിപത്യത്തിന് എതിരെ ഉള്ള സമര കേന്ദ്രമായി മാറിയത്. ഇംഗ്ലീഷുകാർ 1684 അഞ്ചുതെങ്ങിൽ ഫാക്ടറി സ്ഥാപിക്കാൻ അനുമതി തേടുന്നത് കൂടിയാണ്. എന്നാൽ ഈസ്റ്റ് ഇന്ത്യ കമ്പനി മുഘേനെ ഇംഗ്ലീഷുകാർ വ്യാപാര രാഷ്ട്രീയത്തിന്റെ കരുക്കൾ നിക്കാൻ തുടങ്ങുന്നതിനുമുൻപ് തന്നെ അവർക്കു മുന്നേ എത്തിയ ഡച്ചുകാരുടെ കുടിയേറ്റ സ്ഥാനങ്ങളും ഫാക്ടറികളും അഞ്ചുതെങ്ങിൽ നിലകൊണ്ടിരുന്നുഡച്ചുത്താൽ പരസ്യത്തിന് എതിരെ ആയിരുന്നു ബ്രിട്ടീഷ് ഈസ്റ്റ് ഇന്ത്യ കമ്പനിയുടെ വരവ്. ആയതുകൊണ്ട് തന്നെ ഡച്ചുകാരുമായ വ്യാപാരത്തിൽ ഏർപ്പെട്ടിരുന്ന വലിയൊരു ജന വിഭാഗം ബ്രിട്ടീഷ് ഈസ്റ്റ് ഇന്ത്യ കമ്പനിയുടെ അധിനിവേശത്തിനു എതിരായി. എന്നാൽ ആറ്റിങ്ങൽ ഉപയമ്മ റാണിയുടെ പരിഹാര ക്ഷണത്താൽ ഒരു ഫാക്ടറി തുറക്കാൻ ഇംഗ്ലീഷുകാരെ ക്ഷണിച്ചു.\nകാരണം ഡച്ച് ആധിപത്യം കുരുമുളക് വില കുറക്കുമെന്നും അത് വഴി രാഞ്ജിയുടെ ശക്തി പരിമിതപ്പെടുത്തുമെന്നും ഭയന്നാണ് ആ തീരുമാനം. പ്രദേശവാസികളുടെ പ്രതിഷേധം ഇംഗ്ലീഷ് കമ്പനിയുടെ ഫാക്ടറി സ്ഥാപിക്കുന്നതിൽ ഉയർന്നു കൊണ്ട് ഇരുന്നു. ഈ പ്രധിഷേധത്തിൽ കമ്പനിയുടെ നിലപാട് പിന്തിരിയില്ല എന്ന് ആയപ്പോൾ 1694 ഓഗസ്റ്റിൽ അവിടത്തെ നാട്ടുകാർ ഫാക്ടറി സെറ്റിൽമെന്റ് കൊള്ളയടിക്കുകയും ആക്രമിക്കുകയും ചെയ്തു. എന്നാൽ ആറ്റിങ്ങൽ രാഞ്ജി അതിന്റെ നഷ്ടപരിഹാരമായി 1695 ആ ഫാക്ടറി പുനര്നിര്മിക്കാനും 80000 കല്യാൺ പണം ഇംഗ്ലീഷ് കമ്പനിക്ക് വേണ്ടി നല്കാൻ സമ്മതിച്ചതായും തെളിയിക്കുന്നുണ്ട്. അതോടൊപ്പം ആറ്റിങ്ങൽ റാണിയുടെ വകയായി കമ്പനിക്ക് വേണ്ടി ഒരു ആനയെ കൂടി സമ്മാനം നൽകി. എന്നാൽ അഞ്ചുതെങ്ങ്കോട്ടനിർമാണം ആരംഭിച്ചത് 1693 ആണ്. ചിലർ പറയുന്നുണ്ട് 1690 ആണ് കോട്ട നിർമാണം തുടങ്ങിയതെന്ന്. ആ കോട്ടയിൽ റാണിക്ക് കൽക്കൊട്ട പണിയാനും അതിൽ എന്നേക്കും താമസിക്കാനും അവർക്കു അനുവാദം ലഭിച്ചു.\nഎന്നാൽ ഉപയമ്മ റാണിക്ക് ബ്രിട്ടീഷുകാരിൽ ഉണ്ടായിരുന്ന വിശ്വാസത്തിൽ മങ്ങലേപ്പിച്ചു കൊണ്ട് അവിടെയൊരു സൈനിക താവളം സ്ഥാപിച്ചു. ആറ്റിങ്ങൽ റാണിയുടെ ഇഷ്ടത്തിന് ബ്രിട്ടീഷുകാർ വഴങ്ങിയില്ല. അതുകൊണ്ടു ഏകദേശം 120 പേരെങ്കിൽ അധികം അടങ്ങുന്ന പോർച്ചുഗീസുകാരെയും സൈന്യത്തെയും ഒപ്പം കൂട്ടികൊണ്ടു 90 മീറ്ററോളം നീളവും വീതിയും6അടിയിൽ അധികം കട്ടിയേറിയ ചുമരും ഉള്ള കോട്ടയുടെ നിർമാണം ആരംഭിച്ചു. എന്തന്നാൽ അവർ ആറ്റിങ്ങൽ രാഞ്ജിയെ അറിയിച്ചത് ഡച്ചുകാരെ തടഞ്ഞു നിർത്താൻ വേണ്ടി എന്നാണ്. കോട്ടയിലെ ചില പണികൾ റാണിയിൽ ആശങ്ക ഉണ്ടാക്കാൻ ഇടയാക്കി.കാരണം 60 90 വരെയുള്ള പീരങ്കികൾ ഉൾനാടുകളിലേക്കും ആറ്റിങ്ങലിലേക്കും കടലിലേക്കും ചൂണ്ടി നിർത്താൻ ഉള്ള കൊത്തളങ്ങൾ കൂടി അവിടെ പണിയാൻ തുടങ്ങിയപ്പോൾ ആണ്. ഡച്ചുകരെയും ഭയപെടുത്തിക്കൊണ്ടായിരുന്നു ഈ സംഭവം ഡച്ചുകാർ രാഞ്ജിയുടെ മനസ്സിൽ ബ്രിട്ടീഷുകാരെ കുറിച്ച് സംശയം ജനിപ്പിച്ചു.\nബ്രിട്ടീഷുകാരോടു കോട്ട നിർമാണം നിറുത്തിവെക്കാൻ ഈ അവസരത്തിൽ രാഞ്ജി ആവിശ്യപെടുകയും ചെയ്തു. ആ ആവിശ്യം കേട്ട ഭാവം കാണിക്കാതെ ബാർ ബോൺ എന്ന കമ്പനി മേധാവി പണിതുടങ്ങി. ആ കരാർ ലെൻഗിച്ചതിനെ തുടർന്ന് ആറ്റിങ്ങൽ റാണി അഞ്ചുതെങ്ങിലേക്കുള്ള എല്ലാവിധ സാധന വിതരണവും നിർത്തിവെക്കാനായി ഉത്തരവിട്ടു. പക്ഷെ ബ്രിട്ടീഷുകാർ പണി തുടർന്നു, അവർക്കു അപ്പോഴും കടൽ വഴി ആവിശ്യമായ സാധനങ്ങൾ ലഭിച്ചുകൊണ്ടിരുന്നു. ഇതിൽ കലിപൂണ്ട ആറ്റിങ്ങൽ റാണി 1697 വലിയ ഒരു സൈന്യത്തെ ആയുധസമയേധം അഞ്ചുതെങ്ങിലേക്കു അയച്ചു.\nഎന്നാൽ റാണിയുടെ സൈന്യം ബ്രിട്ടീഷുകാരുടെ ആധുനിക ആയുധങ്ങൾക്ക് മുന്നിൽ പിടിച്ചുനിൽക്കാനാവാതെ പരാജയപെട്ടു. ആറ്റിങ്ങൽ റാണിയിൽ നിന്നും കുരുമുളക് വ്യാപാരം ഇംഗ്ലീഷ് കമ്പനി സ്വന്തമാക്കിയത് 1697 അഞ്ചുതെങ്ങ് ആക്രമിക്കാൻ ജനങ്ങളെ പ്രേരിപ്പിച്ച പ്രധാന കാരണമായി. അതോടെ ആറ്റിങ്ങലിലെ കുരുമുളക് വ്യാപാരം ബ്രിട്ടീഷുകാർ നേടിയെടുക്കുകയും കർഷകർക്ക് കിട്ടികൊണ്ടുകീറുന്ന വ്യാപാരവിലയിൽ വലിയ രീതിയിൽ കുറവ് വരുകയും ചെയ്തു. ഡച്ചുകാർ കർഷകർക്ക് പ്രേതീക്ഷിച്ച വില നൽകി സാധനങ്ങൾ വാങ്ങി വന്നതായിരുന്നു. അത് പൂർണമായും ഒഴിവാക്കിയത് ജനങ്ങളെ രോഷം കൊള്ളിക്കാനും കാരണമായി തീർന്നു. ഭരണത്തലത്തിലായിരുന്ന ആറ്റിങ്ങൽ റാണിയും അവരുടെ ഇട പ്രഭുക്കന്മാരായ എട്ടു വീട്ടിൽ പിള്ളമാരും തമ്മിൽ ഉള്ള അധികാര വടംവലിയും എല്ലാംകൂടി പ്രേശ്നങ്ങൾക്കു ആകെ താളം തെറ്റിയതുപോലെ ആക്കംകൂട്ടി.\nഅന്നത്തെ കലാപം ഒരുദിവസത്തിൽ ഒതുങ്ങുന്നില്ല ദിവസങ്ങൾ നീണ്ടു. അഞ്ചുതെങ്ങുകോട്ട നാട്ടുകാരുടെ സേന വളയുകയും ഇംഗ്ലീഷ്കാരുടെ സെറ്റലിമെന്റിനു തീയിടുകയും ചെയ്തു. കോട്ട പൂർണമായും ആറുമാസകാലം നാട്ടു സൈന്യത്തിന്റെയും നാട്ടുകാരുടെയും പിടിയിൽ ആയിരുന്നു. പിന്നീട് യുദ്ധങ്ങൾ തുടർന്നു പല നാട്ടുരാജ്യങ്ങളിൽ നിന്നും സഹായങ്ങൾ ഒഴുകി എത്തി. അങ്ങനെ അഞ്ചുതെങ്ങ് കോട്ട ഉയർന്നു. ഈ പോരാട്ടത്തെയാണ് അഞ്ചുതെങ്ങ് യുദ്ധം അഥവാ ആറ്റിങ്ങൽ കലാപം എന്ന് അറിയപ്പെടുന്നത്.


സെറ്റില് പൃഥ്വിരാജ് അങ്ങനെയായിരുന്നു; സംസാരിച്...\nWednesday 27 January 2021 05:02:09 PM\n2020 ജനുവരി 27 ന് ആരംഭിച്ച കുടുംബവിളക്ക് എന്ന പരമ്പര റേറ്റിങ്ങിൽ ആദ്യ സ്ഥാനത്താണ്. സംഭവ ബഹുലമായ കഥാഗതിയിലൂടെയാണ് കുടുംബ വിളക്ക് സഞ്ചരിക്കുന്നത്. ആരധകർ നിരവധിയാണ് ഈ പരമ്പരയുടെ വിശേഷങ്ങൾക്കായി കാത്തിരിക്കുന്നത്. സുമിത്ര എന്ന വീട്ടമ്മയെ ചുറ്റിപ്പറ്റിയാണ് സീരിയൽ മുന്നോട്ട് പോകുന്നത്. നടി മീര വാസുദേവ് ആണ് സുമിത്രയായി എത്തുന്നത്. പരമ്പരിയിലെ മറ്റ് താരങ്ങൾക്കെല്ലാം മികച്ച പ്രേക്ഷക സ്വീകാര്യതയാണ് ലഭിക്കുന്നത്. 200 ഇൽപ്പരം എപ്പിസോഡുകൾ കഴിഞ്ഞ സീരിയൽ പ്രേക്ഷകരുടെ കാഴ്ചമുറിയിൽ ഒന്നാമതാണ്. ഇതിലെ മറ്റു കഥാപാത്രങ്ങൾ ചെയ്യുന്ന ആതിരയും അമൃതയും സോഷ്യൽ മീഡിയയിൽ തരംഗമാണ്. ഇരുവരും സ്ക്രീനിലും മികച്ച കഥാപാത്രങ്ങളാണ് ചെയുന്നത്. മിനിസ്ക്രീൻ പ്രേക്ഷകരുടെ പ്രിയപ്പെട്ട താരം ആതിര മോഹൻലാൽ- പൃഥ്വിരാജ് ചിത്രമായ ലൂസിഫറിലും ഭാഗമായിരുന്നു. ചിത്രത്തിലെങ്ങനെ എത്തിയെന്ന വിശേഷമാണ് നടി പ്രേക്ഷകരോട് പങ്കുവച്ചത്.\nകുടുംബ വിളക്ക് പരമ്പരയിലെ പ്രേക്ഷകരുടെ പ്രിയപ്പെട്ട ഒരു കഥാപാത്രമാണ് അതിര മാധവ്. സീരിയലിൽ സുമിത്രയുടെ മരുമകളായ അനന്യ എന്ന കഥാപാത്രത്തെയാണ് നടി അവതരിപ്പിക്കുന്നത്. ആദ്യം വില്ലത്തിയായിട്ടാണ് എത്തിയതെങ്കിലും പിന്നീട് സുമിത്രയുടെ പാവം മരുമകളായി മാറുകയായിരുന്നു. ഒരു പ്രൊഡക്ഷൻ കൺട്രോളർ വഴിയാണ് ചിത്രത്തിലെത്തുന്നതെന്നു, കനകക്കുന്നിൽ വെച്ചായിരുന്ന ചിത്രത്തിന്റെ ഷൂട്ടെന്നും നടി പങ്കുവച്ചു. ടൊവിനൊയെ മേക്കോവർ ചെയ്യുന്ന ലേഡിയുടെ കഥാപാത്രമാണെന്ന് ആദ്യം തന്നോട് പറഞ്ഞിരുന്നുവെന്നും, അത് ആകാംഷയുടെ മുൾമുനയിൽ തന്നെ എത്തിച്ചെന്നും നടി പറയുന്നു. ഒരുപാട് ടെൻഷനിൽ ആയിരുന്നു താൻ ലൊക്കേഷനിൽ എത്തിയതെന്നും, പ്രിത്വിരാജിനെ കണ്ട് വസ്ത്രങ്ങളുടെ കാര്യങ്ങൾ സംസാരിച്ചെന്നും നടി പറയുന്നു. ചിത്രത്തിൽ തനിക്ക് ലഭിച്ച കഥാപാത്രം സിജോയ് വർഗീസ്സ് ചേട്ടന്റെ അസിസ്റ്റന്റ് ആയിട്ടായിരുന്നുയെന്നും, ഫോർമൽ ആയിട്ടുള്ള വസ്ത്രമൊക്കെയായിരുന്നു കിട്ടിയതെന്നും നടി പറയുന്നു. സായ് കുമാറിനെയും ആന്റണി പെരുമ്പാവൂരിനെയുമൊക്കെ കാണാനും സംസാരിക്കാനും സാധിച്ചു എന്ന നടി പറയുന്നു. സംവിധായകൻ പ്രിത്വിരാജിനെ പറ്റി നടി വാചാലയായിരുന്നു. എല്ലാ താരങ്ങൾക്ക് ഒരോ സീനുകളും അദ്ദേഹം അഭിനയിച്ചു കാണിച്ച് കൊടുക്കുകയായിരുന്നുവെന്നും. അത് തന്നെയായിരുന്നു ആ ചിത്രത്തിന്റെ വിജയം എന്നും നടി പറഞ്ഞു.\nമാസങ്ങള്‍ക്ക് മുന്‍പാണ് നടി ആതിര മാധവ് കൂടി കുടുംബ ജീവിതത്തിലേക്ക് പ്രവേശിച്ചത്. ഭര്‍ത്താവ് രാജീവിനൊപ്പം ഹണിമൂണ് യാത്രകള് നടത്തിയ ആതിരയുടെ ഫോട്ടോസ് വൈറലാവുകയും ചെയ്തിരുന്നു. സ്വന്തം പേരിനെക്കാളും പ്രേക്ഷകരുടെ ഇടയിൽ നടിയെ അറിയപ്പെടുന്നത് അനന്യ എന്ന പേരിലൂടെയാണ്. സീരിയലില് അഭിനയിക്കാന് വലിയ താല്‍പര്യമില്ലായിരുന്നെങ്കിലും കുടുംബ വിളക്കിലേക്ക് തേടി വന്ന അവസരം വേണ്ടെന്ന് വെച്ചില്ലെന്ന് ആതിര മുന്‍പ് പറഞ്ഞിരുന്നു. ഒരു തവണ വേണ്ടെന്ന് പറഞ്ഞെങ്കിലും പിന്നീട് എന്നിലേക്ക് തന്നെ ആ കഥാപാത്രം എത്തിയപ്പോള് ഏറ്റെടുക്കാം, വിട്ടു കളയേണ്ടന്ന് തോന്നുകയായിരുന്നു. അങ്ങനെയാണ് കുടുംബവിളക്കിലേക്ക് എത്തുന്നതെന്ന് മുന്‍പൊരു അഭിമുഖത്തില് നടി പറഞ്ഞിരുന്നു. ആ സീരിയൽ തന്നെയാണ് നടിയെ മാറ്റിമറിച്ചതെന്നും നടി വിശ്വസിക്കുന്നു.\nRead more topics: # Actress Athira Madhav,# words about prithviraj\nActress Athira Madhav words about prithviraj\nകുടുംബവിളക്ക് പരമ്പരയിലെ അനന്യയ്ക്ക് വിവാഹം; മഞ്ഞളിൽ കുളിച്ച് ആതിര മാധവ്; താരത്തിന്റെ ഹൽദി വീഡിയോ വൈറൽ


എന്റെ ഉമ്മ കടവത്തൂര് പറമ്പത്ത് വലിയ മൊയ്തീന് കുട്ടി മുസ്‌ലിയാരുടെ ചെറുമരുമകള് പാത്തു. പ്രമുഖ മതപണ്ഡിതനായ മൊയ്തീന് കുട്ടി മുസ്‌ലിയാര്‍ക്ക് ഏതോ രോഗബാധ നിമിത്തം കുട്ടികള് ഉണ്ടാകുമായിരുന്നില്ല. ആ സ്‌നേഹലാളനകളെല്ലാം കൊച്ചു മരുമകളായ ഉമ്മക്കാണ് ലഭിച്ചത്. അതുകൊണ്ടു തന്നെ വീട്ടുകാര്യങ്ങളൊന്നും ഉമ്മ പഠിക്കാനിടവന്നില്ല. സ്‌കൂളിലയക്കാന് അമ്മാവന് താല്‍പര്യം കാണിച്ചതുമില്ല. അല്ലെങ്കിലും അക്കാലത്ത് സ്‌കൂള് വിദ്യാഭ്യാസത്തില് സമുദായം വളരെ പിന്നിലായിരുന്നു. അമ്മാവന് വീട്ടില് ഉസ്താദിനെ വെച്ച് ഉമ്മയെ ദീനും ഖുര്‍ആനും പഠിപ്പിക്കുകയാണ് ചെയ്തത്. കുഞ്ഞിസീതി എന്ന പരമ സാത്വികനായ ആ മൊല്ലാക്കയെ ഞാന് കണ്ടിട്ടുണ്ട് (അന്നത്തെ ബ്രിട്ടീഷ് ഭരണകാലത്ത് മാപ്പിള സ്‌കൂളുകളില് സ്‌കൂള് സമയത്തിനു മുമ്പായി മതപഠനത്തിന് അനുവാദമുണ്ടായിരുന്നു. മലബാര് ഭാഗത്ത് അധ്യാപകരില് മിക്കപേരും ഹിന്ദുക്കളായിരുന്നുവെങ്കിലും കുട്ടികള്‍ക്ക് മതപഠനം സജീവമാക്കുന്നതില് ഹിന്ദു അധ്യാപകര് വളരെ താല്‍പര്യമെടുത്തിരുന്നു. കുട്ടികളുടെ ഹാജര് കുറഞ്ഞാല് ജോലി നഷ്ടപ്പെടുമെന്ന ആശങ്കയും ഇതിനു കാരണമാകാം).\nവാപ്പയെ പോലെ വലിയൊരു മതപണ്ഡിതനെ കണ്ടെത്തി ഉമ്മയെ കെട്ടിച്ചു കൊടുത്തതും അമ്മാവന്റെ സ്‌നേഹവാത്സല്യം കൊണ്ടുതന്നെ. വാപ്പയുടെ വീട്ടിലെത്തിയപ്പോഴും ഉമ്മയെ വീട്ടുവേലകള് പഠിപ്പിക്കുന്നതില് വാപ്പയോ വല്യുമ്മയോ പ്രത്യേകം താല്‍പര്യമെടുത്തില്ല. അതൊക്കെ വല്യുമ്മയും വേലക്കാരിയും വേണ്ടവിധം ചെയ്തുപോന്നു. ഉമ്മ പതിനാല് പപ്പടം കരിയാതെ വറുത്തെടുത്ത അതിശയം പറഞ്ഞതും കേട്ടുനിന്നവര് ചിരിച്ചതും ഈ സാഹചര്യത്തിലായിരുന്നു.\nഅപാര മതഭക്തയും സാത്വികയും സ്‌നേഹ സമ്പന്നയും ആയിരുന്നു ഉമ്മ. ആരെക്കുറിച്ചും നല്ല വശങ്ങളേ പറയൂ. ചീത്ത കാര്യങ്ങള് പറയുന്നതോ കേള്‍ക്കുന്നതോ ഇഷ്ടമല്ല. നല്ലതല്ലാത്ത കാര്യങ്ങള് ഉമ്മ പറയുന്നത് ഒരാളെ കുറിച്ച് മാത്രമേ കേട്ടിട്ടുള്ളൂ. അടിയന്തരാവസ്ഥയില് എന്നെയും സഹപ്രവര്‍ത്തകരെയും അറസ്റ്റ് ചെയ്ത യേറാന് പടിക്കന് (ജയറാം പടിക്കല്) എന്ന പോലിസ് ഉദ്യോഗസ്ഥനെ കുറിച്ച് മാത്രം. എന്നെയും ജമാഅത്ത് നേതാക്കളെയും ജയിലിലടച്ചത് ഉമ്മാക്ക് തീരെ ഇഷ്ടമായില്ല. എന്തിനാണതെന്നും മനസ്സിലായില്ല. അക്ഷമയൊന്നും കാണിച്ചതുമില്ല.\nഉമ്മക്ക് സ്വന്തം സ്‌നേഹവാത്സല്യത്താല് കെട്ടിപ്പടുത്ത വിശാലമായ ഒരു സുഹൃദ്‌വൃന്ദം ഉണ്ടായിരുന്നു. കുട്ടികളും ചെറുപ്പക്കാരും മുതിര്‍ന്നവരും സ്ത്രീകളുമടങ്ങുന്ന ആ സംഘത്തില് അശേഷം ജാതി-മത വിവേചനം ഉണ്ടായിരുന്നില്ല. പുതിയൊരാള് വീട്ടില് വന്നാല് അവരിലൂടെ കേട്ടറിഞ്ഞ പുതുമുഖങ്ങളെ ഉമ്മ ക്ഷണിച്ചു വരുത്തുക പതിവായിരുന്നു. വീട്ടില് അപരിചിതര് കയറി വരുമ്പോഴാണ് ഞങ്ങള്‍ക്കിത് മനസ്സിലാവുക. ഈ പരന്ന സുഹൃദ്ബന്ധം കാരണമായി വീട്ടിലിരിക്കുന്ന ഉമ്മക്ക് നാട്ടുകാരെയും നാട്ടുകാര്യങ്ങളും വേണ്ടുവോളം അറിയാമായിരുന്നു.\nഅമിത സൂക്ഷ്മതയും കരുതലും ഉമ്മയുടെ പ്രകൃതമായിരുന്നു. വീട്ടുകാര് യാത്ര പോകുമ്പോഴും കുട്ടികള് കളിക്കാന് പോകുമ്പോഴും കുളക്കടവില് പോകുമ്പോഴും മറ്റെല്ലാ കാര്യങ്ങളിലും പാലിക്കേണ്ട സൂക്ഷ്മതകള് ഉമ്മ ഉപദേശിച്ചുകൊണ്ടേയിരിക്കും. ഈ 'സൂക്കേട്' കുറച്ചൊക്കെ എനിക്കും പകര്‍ന്നുകിട്ടിയിട്ടുണ്ടെന്നാണ് സുഹൃത്തുക്കളുടെ അഭിപ്രായം. 'വസ്‌വാസ്' എന്നാണ് അവരിതിനെ കളിയാക്കുക. ഒരു ലേഖനമെഴുതിയാല് ഒന്നിലധികം തവണ വായിക്കണം, ഞാന് തന്നെ പ്രൂഫ് റീഡിംഗ് നടത്തണം, അവസാനത്തെ അക്ഷരത്തെറ്റും തിരുത്തണം എന്നതൊക്കെ പോലെ. ഇതൊന്നും ഇക്കാലത്ത് നടപ്പുള്ളതല്ലെന്ന് പറയേണ്ടതില്ലല്ലോ. തെറ്റുകള് ചൂണ്ടിക്കാട്ടുന്നവനാണ് വിഡ്ഢിയാവുക. വാപ്പയില്‍നിന്ന് 'തഹ്ഖീഖ്' എന്ന ഒരു ദൗര്‍ബല്യവും എനിക്ക് പകര്‍ന്നു കിട്ടിയിട്ടുണ്ടെന്ന് തോന്നുന്നു. ഒരു കാര്യം വേണ്ടതുപോലെ ഉള്ളറിവോടെ അറിഞ്ഞില്ലെങ്കില് എനിക്ക് സംതൃപ്തി വരില്ല. ഇതും ഇക്കാലത്ത് നടപ്പുള്ളതല്ല. അര്‍ധജ്ഞാനത്തിന്റെ അസ്വസ്ഥത എന്റെ ഒരു സ്ഥിരം വേദനയാണ്. കൃഷികാര്യത്തിലുള്ള എന്റെ താല്‍പര്യവും വാപ്പയില്‍നിന്ന് പകര്‍ന്നുകിട്ടിയതു തന്നെ.\nഫലിതവും പഴഞ്ചൊല്ലും കടങ്കഥകളും ഉമ്മയുടെ ജീവിതത്തിന്റെ ഭാഗമായിരുന്നു. അതൊക്കെ യഥാസമയം വേണ്ടവിധം കുറിച്ചുവെക്കാന് കഴിയാതിരുന്നത് വലിയ നഷ്ടമായി തോന്നുന്നു. ഞാന് അല്‍പസ്വല്‍പം ഫലിതം പറയുന്നുവെങ്കില് ആ പ്രകൃതവും ഉമ്മയില്‍നിന്നുള്ളതാണ്.\nഒരു നുള്ള് പഞ്ചസാര\nചെറുപ്രായത്തില് ഉമ്മയോട് പറഞ്ഞുപോയ ഒരു കളവ് ഈ ജീവിതാന്ത്യത്തിലും മറക്കാന് കഴിയാതെ എന്നെ പിന്തുടരുന്നു. എനിക്ക് ഏഴോ എട്ടോ വയസ്സ് പ്രായം. ഉമ്മ ഒരു 'കുരിയലി'ല് (കൈതോല കൊണ്ട് മെടഞ്ഞുണ്ടാക്കിയ ഒരുതരം സഞ്ചി) എവിടെയോ വിരുന്നു പോകാന് പഞ്ചസാര നിറച്ചു വെച്ചിരുന്നു. അതില് കൊച്ചു കൈവിരലിന്റെ അടയാളം പതിഞ്ഞതായി ഉമ്മ കണ്ടിരിക്കണം. അല്‍പം പഞ്ചസാര ഏതോ കുട്ടി നുള്ളിയെടുത്തിട്ടുണ്ട്. അത് ഞാനാകാനേ തരമുള്ളൂ. ഉമ്മ സ്‌നേഹത്തോടു കൂടി, മോന് പഞ്ചസാര നുള്ളിയെടുത്തിരുന്നോ എന്ന് ചോദിച്ചപ്പോള്, 'ഇല്ല' എന്നായിപ്പോയി എന്റെ മറുപടി. അതേയെന്ന് പറഞ്ഞെങ്കില് ഉമ്മക്ക് കൂടുതല് സന്തോഷമാകുമായിരുന്നു. പക്ഷേ, ഇല്ലെന്നായിപ്പോയി മറുപടി. അവിചാരിതമായി വന്നുപോയ ഈ കളവ് ഇന്നും എന്നെ വേട്ടയാടുന്നു. സംഗതി നിസ്സാരമെങ്കിലും കുട്ടികള്‍ക്ക് ഇതൊരു പാഠമാകേണ്ടതാണ്.\nവാപ്പയുടെ മരണശേഷം കാല് നൂറ്റാണ്ട് കാലം ഞങ്ങള് ഉമ്മയോടൊപ്പം കൂട്ടുകുടുംബമായാണ് താമസിച്ചു വന്നത്. കെട്ടിച്ചയച്ച പെണ്‍കുട്ടികളേ വേറിട്ടു പോയിരുന്നുള്ളൂ. ആണ്‍കുട്ടികള് മൂന്നു പേരും വിവാഹിതരാവുകയും അറുപതുകളില് തറവാട് സ്വത്ത് ഭാഗം വെക്കുകയും ചെയ്ത ശേഷം ഞാന് താമസം മാറുകയായിരുന്നു. ഉമ്മ എന്നോടൊപ്പം പോരാന് സന്നദ്ധമായിരുന്നില്ല. അനുജന് മമ്മുവിന്റെ കൂടെ തറവാട്ടില് തങ്ങുകയായിരുന്നു. തുടര്‍ന്ന് ചില്ലറ അസുഖം ബാധിച്ചപ്പോള് ചികിത്സാ സൗകര്യാര്‍ഥം ഉമ്മയെ ഞാന് കുറ്റിയാടിയിലേക്ക് 'കട്ടോണ്ട്' പോരുകയാണുണ്ടായത്. ഉമ്മക്കോ അനുജന് മമ്മുവിനോ അതില് പ്രയാസം തോന്നിയതുമില്ല. സത്യത്തില് ഉമ്മക്ക് കാര്യമായ രോഗമൊന്നും ഉണ്ടായിരുന്നില്ല. എന്നാലും ഡോക്ടറെ കാണിച്ച് മരുന്ന് വാങ്ങണമെന്നത് നിര്‍ബന്ധമായിരുന്നു. ഡോക്ടര് വന്നാല് തന്നെ പാതി രോഗം സുഖമായി. പിന്നെ വല്ല വിറ്റാമിന് ഗുളികയോ ടോണിക്കോ എഴുതിക്കൊടുത്താല് പരമ സുഖം.\nഉമ്മയുടെ ഹയാത്ത് കാലത്ത് ഞാന് ഹജ്ജിന് പോകാതിരുന്നതും ഗള്‍ഫ് യാത്ര ചെയ്യാതിരുന്നതും തന്റെ ശേഷമല്ലാതെ രാജ്യത്തിന് പുറത്ത് പോകരുതെന്ന ഉമ്മയുടെ വസ്വിയ്യത്ത് പ്രകാരമായിരുന്നു. എന്നാല് ദല്‍ഹിയില് ശൂറക്ക് പോകുന്നതിന് തടസ്സമുണ്ടായിരുന്നില്ല.\nഉമ്മ ലോകത്തോട് വിടപറഞ്ഞുപോയ ദിവസം കാലത്തു മുതല് ഉമ്മയുടെ പ്രകൃതത്തിലും പെരുമാറ്റത്തിലും പതിവില്ലാത്ത വ്യത്യാസങ്ങള് കാണാമായിരുന്നു. എന്തിനോ വേണ്ടിയുള്ള ഒരു തയാറെടുപ്പ് പോലെ. വീട്ടില് നിത്യം വന്ന് ഞങ്ങളെ സഹായിക്കുന്ന മാണി എന്ന വേലക്കാരി ഉച്ചക്കു ശേഷം തിരിച്ചുപോവുകയാണ് പതിവ്. അന്ന് പോയില്ല. കാരണം തിരക്കിയപ്പോള് ഉമ്മ പറഞ്ഞതുകൊണ്ടാണെന്ന് മനസ്സിലായി. മാണി ഇന്ന് ഇവിടെത്തന്നെ വേണം എന്നു പറഞ്ഞതിന്റെ കാരണം മാണിക്ക് മനസ്സിലായിരുന്നില്ല. അതുപോലെ ഞങ്ങളുമായി ഏറ്റവും അടുത്ത ബന്ധുക്കളെയും വേണ്ടപ്പെട്ടവരെയും ഉമ്മ വിളിച്ച് വരുത്തിക്കുകയുമുണ്ടായി. അവസാനത്തോടടുത്തപ്പോള് പറഞ്ഞത്, ഇനി എനിക്ക് ഒന്നേ വേണ്ടൂ, ലാ ഇലാഹ ഇല്ലല്ലാഹ് എന്ന്! കലിമ ചൊല്ലുമ്പോള് ശ്വാസം മുട്ടുന്നതായി തോന്നിയാല് തല ഉയര്‍ത്തിപ്പിടിച്ചുതരണം എന്നും പറഞ്ഞു. അങ്ങനെ എല്ലാവരും നോക്കിനില്‍ക്കെ ശാന്തമായി, സംതൃപ്തമായി ഉമ്മ അല്ലാഹുവിലേക്ക് മടങ്ങി.\nഭാര്യ: പരേതനായ കുറ്റിയാടി ഒ.കെ മമ്മദ് ഹാജിയുടെ മകള് കുഞ്ഞാമി. സ്‌കൂള് വിദ്യാഭ്യാസത്തിനു ശേഷം കുറ്റിയാടി കുല്ലിയത്തുല് ബനാത്തില് തുടര് പഠനം. ഗൃഹഭരണം, പ്രസ്ഥാന ബന്ധം.\nഉമ്മക്കു വേണ്ടിയുള്ള സേവന ശുശ്രൂഷകള് എന്റെ ഭാര്യ ജീവിത നിയോഗമായി സ്വയം ഏറ്റെടുക്കുകയായിരുന്നു. ഉമ്മക്കും അത് നിര്‍ബന്ധമായിരുന്നു. മറ്റാരുടെയും സേവനം മതിയാകുമായിരുന്നില്ല. ആവശ്യത്തിനും അല്ലാതെയും ഉമ്മ വിളിച്ചുകൊണ്ടേയിരിക്കും. അപ്പോഴെല്ലാം ഭാര്യ മുന്നിലെത്തും. കുറ്റിയാടിയില് ഞങ്ങളുടെ വീടിന്റെ ദിനസരിയും ടൈംടേബഌം ഉമ്മയുടെ സൗകര്യം നോക്കിയാണ് നിശ്ചയിച്ചിരുന്നത്. ഭാര്യയുടെ സേവന സന്നദ്ധത മനസ്സിലാക്കാന് ഒരു സംഭവം മാത്രം മതി. ഞങ്ങള് ചെറിയ കുമ്പളത്ത് താമസമാക്കിയതു മുതല് ഉമ്മയുടെ ജീവിതാന്ത്യം വരെ നീണ്ട ഇരുപത്തിയഞ്ച് വര്‍ഷം ഒരിക്കല് പോലും ഭാര്യ മറ്റൊരു വീട്ടില് രാപ്പാര്‍ത്തിട്ടില്ല. സ്വന്തം വീട്ടില് കല്യാണ രാത്രി പോലും താമസിച്ച അനുഭവമില്ല. ഉമ്മക്ക് പ്രയാസം ഉണ്ടാകാതിരിക്കാനാണ് ഇങ്ങനെ ചെയ്തിരുന്നത്. അവളുടെ വീട്ടുകാര്‍ക്കും ഇതില് സന്തോഷമേ ഉണ്ടായിരുന്നുള്ളൂ. അവര്‍ക്കെല്ലാം ഉമ്മയോട് അത്രമേല് സ്‌നേഹാദരമായിരുന്നു.\nമക്കള്: മുഹമ്മദ് ഇഖ്ബാല്- മുന് പ്രബോധനം സ്റ്റാഫ്, ഇപ്പോള് ഹിറയില് (റിസര്‍ച്ച് സെല്).\nമുഹമ്മദ് ഫാറൂഖ്- ഹയര് സെക്കന്ററി സ്‌കൂള് അധ്യാപകന്, ഇപ്പോള് മാധ്യമം പബ്ലിഷര്.\nമുഹമ്മദ് ഫൈസല് - (ചെറുപ്പത്തിലേ മരിച്ചു)\nസാജിദ- ഭര്‍ത്താവ് ജാബിര് (അരണ്യ ആയുര്‍വേദ ഫാര്‍മസി, ഊരള്ളൂര് കൊയിലാണ്ടി)\nജീവിച്ചിരിക്കുന്ന പെങ്ങള്: ഐശു (മരിച്ച സി. മൂസ ഹാജിയുടെ ഭാര്യ)\nവിശദാംശങ്ങളിലേക്ക് പോകുന്നില്ല. കുടുംബം മൊത്തത്തില് ദീനീബോധമുള്ളവരും പ്രസ്ഥാനതല്‍പരരും ആണെന്നതില് സന്തോഷമുണ്ട്.\n91-ന്റെ നിറവില് പ്രായത്തിന്റെ പ്രാരബ്ദങ്ങളും കാല്‍മുട്ടു വേദനയും പേറുന്ന എനിക്ക് ഭാര്യയും കുടുംബവും വലിയ താങ്ങും തണലുമാണ്. വേണ്ടതിലധികം എന്നെ പരിഗണിക്കുന്നു, പരിചരിക്കുന്നു എന്നൊരു പരാതിയേ ഉള്ളൂ. എന്റെ എല്ലാ ആവശ്യങ്ങളും സന്തോഷങ്ങളും കണ്ടറിഞ്ഞ് നിറവേറ്റുന്നതില് അവര് ആനന്ദം കണ്ടെത്തുന്നു. പകരം നല്‍കാനുള്ളത് സ്‌നേഹവും പ്രാര്‍ഥനകളും മാത്രം! മാതാപിതാക്കള് വിട്ടേച്ചുപോയ നന്മകളുടെ ഉയരങ്ങള് എത്തിപ്പിടിക്കാന് കഴിയാത്തതിന്റെ നഷ്ടബോധവും കൂട്ടത്തില് പങ്കുവെക്കുന്നു.\nഎന്റെ ഓര്‍മക്കുറിപ്പില് (2019 ഡിസംബര് 06) വാപ്പയുടെ കോട്ടുമായി ബന്ധപ്പെട്ട് സുഹൃത്ത് ഉത്താറി അമ്മദിന്റെ പേര് പരാമര്‍ശിച്ചതില് അതിയായി ഖേദിക്കുകയും കുടുംബാംഗങ്ങളോട് ക്ഷമ ചോദിക്കുകയും ചെയ്യുന്നു.\nവാപ്പയെ കുറിച്ച് രണ്ട് പ്രമുഖ മതപണ്ഡിതന്മാരുടെ ഓര്‍മകളില്‍നിന്ന്\nമര്‍ഹൂം മൗലാനാ ഹസന് ഹസ്രത്ത് (ശൈഖുല് ഹദീസ്, വെല്ലൂര് ബാഖിയാത്തുസ്സ്വാലിഹാത്ത്): ''സര്‍വ വിജ്ഞാനങ്ങളിലും പ്രഗത്ഭനും മഹാപണ്ഡിതനും ഗാംഭീര്യതയുടെ പ്രതീകവുമായ മൗലാനാ ആയഞ്ചേരി അബ്ദുര്‍റഹ്മാന് മുസ്‌ലിയാര് ബാഖവി എന്റെ ഗുരുനാഥനാണ്. അദ്ദേഹം നാദാപുരത്ത് അധ്യാപനം നടത്തുന്ന കാലത്ത് അവിടെ വെച്ച് സ്വഹീഹുല് ബുഖാരി ഓതുകയുണ്ടായി. ഹദീസിന്റെ ഫന്നില് അതുല്യ വിജ്ഞാനം നേടിയ ഗുരുഭൂതര്, മറ്റെല്ലാ ഫന്നിനേക്കാളും ഹദീസ് ദര്‍സില് അതീവ ശ്രദ്ധാലുവായിരുന്നു. ഹദീസിന് അര്‍ഹമായ സ്ഥാനംനല്‍കിക്കൊണ്ടുള്ള അധ്യാപനമായിരുന്നു മൗലാന സ്വീകരിച്ചിരുന്നത്. പണ്ഡിതവര്യരും ജീവിച്ചിരിപ്പുള്ളവരുമായ കീഴന കുഞ്ഞബ്ദുല്ല മുസ്‌ലിയാര് (നാദാപുരം മുദര്‍രിസ്) മുതലായ ഉലമാക്കള് അന്ന് എന്റെ സഹപാഠികളായിരുന്നു. ബുഖാരിയില് ഏതാനും പേജ് ഓതാന് ബാക്കിയുള്ളപ്പോഴായിരുന്നു ഉസ്താദിന്റെ വഫാത്ത്.''(ബാഖിയാത്ത് ശതവാര്‍ഷികപ്പതിപ്പ് ലേഖനം പുനഃപ്രസിദ്ധീകരണം-അല്‍ബാഖിയാത്ത് 2013).\nഎ. നജീബ് മൗലവി: ''നാദാപുരം മേഖലയില് തറക്കണ്ടിയിലെ ഓര് എന്ന് ആദരപൂര്‍വം വിളിക്കപ്പെടുന്ന മഹാ പണ്ഡിതന്. തെക്കും വടക്കും ഭേദമില്ലാതെ കേരളത്തിലെങ്ങും പുറത്തും അറിയപ്പെടുന്നത് ആയഞ്ചേരി അബ്ദുര്‍റഹ്മാന് മുസ്‌ലിയാര് (റ) എന്നാണ്. ഉദ്ദേശം 63 വയസ്സ് ജീവിച്ച് തന്റെ സൃഷ്ടിപ്പ് ലക്ഷ്യം സാക്ഷാല്‍ക്കരിച്ച ആ മഹാമനീഷിക്ക് ജന്മം നല്‍കാന് ഭാഗ്യം ലഭിച്ച മാതാപിതാക്കള് ആയഞ്ചേരി അബ്ദുല്ലയും കുളമുള്ളതില് മായിന്‍കുട്ടി മകള് കുഞ്ഞാമിനയുമാണ്. അവരെത്ര ഭാഗ്യവാന്മാര്! ഹിജ്‌റ 1298-ലാണ് ഓരുടെ ജനനം. കുനിച്ചം വീട്ടില് ഓര് എന്ന് നാദാപുരം ഭാഗത്ത് പ്രസിദ്ധരായ അല്ലാമ അഹ്മദ് ശീറാസിയില്‍നിന്നാണ് മഹാനര് ദര്‍സ് പഠനം ആരംഭിക്കുന്നത്. പിന്നീട് ദീര്‍ഘകാലം ഓതിത്താമസിച്ചത് പ്രസിദ്ധമായ പൊന്നാനി പള്ളിയില് ബഹു. തട്ടാങ്കര കുട്ട്യാമു മുസ്‌ലിയാരില്‍നിന്നും. പ്രധാന കിതാബുകളെല്ലാം ആ മഹദ് വിദ്വാനില്‍നിന്നാണ് ഓതിത്തീര്‍ത്തത്. മഅ്ക്കൂലാത്തുകള് മൗലാനാ ചാലിലകത്ത് കുഞ്ഞഹമ്മദ് ഹാജിയില്‍നിന്ന് തന്നെ ഓതി. ശൈഖുനാ താജുല് ഉലമായുടെ പിതാവ് കരിമ്പനക്കല് പോക്കര് മുസ്‌ലിയാരും ഓരുടെ ഉസ്താദ് ആണ്. ഗുരുവര്യന്മാരെല്ലാം അക്കാലത്തെ ഏറ്റവും ഉയര്‍ന്ന മുഹഖ്ഖിക്കുകള്. അവരില്‍നിന്ന് പ്രവഹിക്കുന്ന ഉലൂമുകള് വന്നു വീഴുന്നതാണെങ്കില് അവ പെട്ടെന്ന് സ്വീകരിക്കാനും കിളിര്‍ത്തു വളരാനും പാകവും യോഗ്യവുമായ മനസ്സിലും! ഇതിന്റെ സദ്ഫലം പറയേണ്ടതുണ്ടോ? അല്ലാഹു കനിഞ്ഞ ഈ അനുഗ്രഹങ്ങളാണ് മഹാഗുരുവര്യന്മാര് എല്ലാവരുടെയും പിന്‍ഗാമിയായി തിളങ്ങിയ മുഹഖ്ഖികും മുദഖ്ഖിഖുമായ ആയഞ്ചേരി അബ്ദുര്‍റഹ്മാന് മുസ്‌ലിയാരുടെ പിറവിക്ക് കാരണം.\nമലബാറിലെ അധ്യയനത്തിനു ശേഷം ബഹുവന്ദ്യര് തെന്നിന്ത്യയിലെ ഉന്നത കലാലയമായ വെല്ലൂര് ബാഖിയാത്തിലും ചേര്‍ന്നു, 1914-ല്. ബാനീ അഹഌ ഹദ്‌റത്ത് അബ്ദുല് ജബ്ബാര് ഹദ്‌റത്ത്, അബ്ദുല് ഖാദിര് ബാദുഷ എന്ന ഫാരിസീ ഖാന്, ശൈഖ് ആദം ഹദ്‌റത്ത്, അബ്ദുര്‍റഹീം ഹദ്‌റത്ത് എന്നിവരൊന്നിച്ചുള്ള സുവര്‍ണകാലമാണിത്. രണ്ട് വര്‍ഷത്തെ മുത്തവ്വല് കോഴ്‌സ് പൂര്‍ത്തിയാക്കിയെങ്കിലും ന്യായമായ കാരണങ്ങളാല് പരീക്ഷ എഴുതാന് സാധിക്കാതെ നാട്ടിലേക്ക് തിരിച്ച ഓര്‍ക്ക്, യോഗ്യത ബോധ്യപ്പെട്ട ഉസ്താദുമാരും മാനേജിംഗ് കമ്മിറ്റിയും ബിരുദവും സനദും ഔദ്യോഗികമായി അയച്ചുകൊടുക്കുകയായിരുന്നു.\nപൊന്നാനിക്കടുത്ത അയിരൂര്, പാനായിക്കുളം എന്നിവിടങ്ങളിലാണ് ബാഖിയാത്ത് വിട്ട് വന്ന വര്‍ഷം മൗലാനാ ആയഞ്ചേരി ദര്‍സ് ആരംഭിച്ചത്. ശേഷം തന്റെ പ്രഥമ പഠനകളരിയായ നാദാപുരം പള്ളിയില് ദീര്‍ഘവര്‍ഷം ദര്‍സ് നടത്തി. അനന്തരം ഉത്തരമലബാറിലെ തുരുത്തി, കാസര്‍ഗോഡ്, ചേരാപുരം എന്നിവിടങ്ങളിലും കോടഞ്ചേരി, വാഴക്കാട് ദാറുല് ഉലൂം തുടങ്ങിയ പ്രസിദ്ധ ദര്‍സ് കേന്ദ്രങ്ങളിലും മഹാനര് മുദര്‍രിസായിരുന്നിട്ടുണ്ട്..........\nമേപ്പിലാച്ചേരി മൊയ്തീന് മുസ്‌ലിയാര്, കേളോത്ത് കണ്ടി ചെറിയമ്മദ് മുസ്‌ലിയാര്, കാങ്ങാട്ട് കുഞ്ഞബ്ദുല്ല മുസ്‌ലിയാര്, വില്യാപ്പള്ളി കുഞ്ഞമ്മദ് കുട്ടി മുസ്‌ലിയാര്, പാനായിക്കുളം ബാപ്പു മുസ്‌ലിയാര്, ശൈഖ് ഹസന് ഹദ്‌റത്ത്, കല്ലൂര് വലിയ മുഹമ്മദ് മുസ്‌ലിയാര് എന്നിവരും മൗലാനാ ആയഞ്ചേരിയുടെ പ്രമുഖ ശിഷ്യന്മാരാണ്. അനുഗൃഹീത ബുദ്ധിയും വിദ്യാര്‍ഥി മനസ്സുകളെ കാര്യങ്ങള് പറഞ്ഞ് മനസ്സിലാക്കാനുള്ള അസാധാരണ സിദ്ധിയും ഇബാറത്തുകള് ഇഴപിരിച്ച് കെട്ടഴിക്കാനുള്ള അസാമാന്യ പാടവവും സമര്‍ഥന ചാതുരിയും ശബ്ദഗാംഭീര്യവുമെല്ലാം ഒത്തുചേര്‍ന്ന മൗലാനയുടെ അനുപമ തദ്‌രീസിന്റെ ശൈലി ഏവരാലും വാഴ്ത്തപ്പെട്ട അത്യാകര്‍ഷക ഗുണമായിരുന്നു. കിടയറ്റ, ഗുരുപ്രമുഖരെല്ലാവരില്‍നിന്നും കൂടി മഹാനര് സ്വായത്തമാക്കിയതാകണമിത്. അല്ലാഹു തദ്‌രീസിനായി പടച്ചിട്ടുള്ളതാണ് ഓരെ എന്ന തന്റെ പിന്‍ഗാമി ശംസുല് ഉലമാ കീഴന ഓരുടെ പ്രകീര്‍ത്തനം ഇതിന്റെ അന്തര്‍രഹസ്യം പ്രകാശനം ചെയ്യുന്നുണ്ട്'' (ഇരുപതാം നൂറ്റാണ്ടിലെ പണ്ഡിതാഗ്രേസരര് 52-53).


ന്യൂഡല്‍ഹി: വിവിധ പൊതുമേഖലാസ്ഥാപനങ്ങളിലും സ്വകാര്യമേഖലകളിലും ജോലിചെയ്യുന്ന മൂന്നാംകക്ഷി കരാര്‍ത്തൊഴിലാളികളെ ഇ.എസ്.ഐ. ചികിത്സാ ആനുകൂല്യത്തിന്റെ പരിധിയില് കൊണ്ടുവരാന് വ്യാഴാഴ്ചചേര്‍ന്ന ഇ.എസ്.ഐ. ബോര്‍ഡ് യോഗം തീരുമാനിച്ചു.\nസ്ഥാപനവുമായി ഒരു ബന്ധവുമില്ലാതെ, കരാറുകാരനുകീഴില് കരാറടിസ്ഥാനത്തില് ജോലിചെയ്യുന്നവരാണ് മൂന്നാംകക്ഷി കരാര്‍ത്തൊഴിലാളികള്. ഈ വിഭാഗത്തില് രാജ്യമൊട്ടുക്കും അഞ്ചുലക്ഷം പേരുണ്ടെന്നാണ് കണക്ക്. ഭൂരിഭാഗവും ഖനികളിലും ചണമില്ലുകളിലുമാണുള്ളത്. കൂടുതലും ഏറ്റവും താഴെക്കിടയിലുള്ള ജോലിക്കാരാണ്. കേരളത്തില് കെ.എസ്.ഇ.ബി.യില്‍മാത്രം എണ്ണായിരത്തോളം പേരുണ്ട്. പദ്ധതി വ്യാപിപ്പിക്കുന്നതിന്റെ ഭാഗമായി പ്രചാരണം നടത്തി താഴെത്തട്ടിലുള്ള തൊഴിലാളികളെ ഇ.എസ്.ഐ.യില് ചേര്‍ക്കുമെന്ന്്് കോര്‍പ്പറേഷന് ബോര്‍ഡ് അംഗം വി. രാധാകൃഷ്ണന് പറഞ്ഞു.\nഇ.എസ്.ഐ. പ്രകാരമുള്ള ചികിത്സയ്ക്ക് മേല്‍നോട്ടം വഹിക്കാന് ജില്ലാതലങ്ങളില് മേല്‍നോട്ടസമിതി രൂപവത്കരിക്കാന് യോഗം തീരുമാനിച്ചു. ഇ.എസ്.ഐ. ആനുകൂല്യത്തിനുള്ള പ്രൈമറി, സെക്കന്‍ഡറി ചികിത്സാസൗകര്യങ്ങള് ഇപ്പോള് നല്‍കുന്നത് അതത് സംസ്ഥാനസര്‍ക്കാരുകളാണ്. പലയിടങ്ങളിലും അത് ഫലപ്രദമല്ലെന്നാണ് വിലയിരുത്തല്. അതിനാല് സംസ്ഥാനങ്ങളുടെ ഈ രംഗത്തെ നടത്തിപ്പ് പുനഃപരിശോധിക്കാന് തീരുമാനിച്ചിട്ടുണ്ട്.


ഹലാൽ ലവ് സ്റ്റോറി വിചാരണചെയ്യുന്നതെന്താണ് ? - Boolokam\nHome Entertainment ഹലാൽ ലവ് സ്റ്റോറി വിചാരണചെയ്യുന്നതെന്താണ് ?\nഹലാൽ ലവ് സ്റ്റോറി വിചാരണചെയ്യുന്നതെന്താണ് ?\n“സിനിമ നിലനിൽക്കും. എന്തെന്നാൽ എവിടെയാണോ ജീവിതം നമ്മെ നേരിട്ട് സ്പർശിക്കുന്നത്, അവിടെ സിനിമ ഉണ്ടാകും.” സ്റ്റീവൻ സ്പിൽബർഗ് പറഞ്ഞതാണ്.അത്തരമൊരു ജീവിതത്തെയാണ് ‘ഹലാൽ ലവ് സ്റ്റോറി’ എന്ന സിനിമയിലൂടെ സക്കരിയ പറഞ്ഞുപോകുന്നത്.ഒറ്റവാക്കിൽ പറഞ്ഞാൽ അതിമനോഹരമായ സിനിമ.ജീവിതവും സിനിമയും തമ്മിലുള്ള അതിർവരന്പുകൾ പലപ്പോഴും നേർത്തതാണ്. സിനിമയിൽനിന്നും ജീവിതത്തിലേക്കും തിരിച്ചുമുള്ള നടത്തങ്ങളുണ്ടിതിൽ.തൗഫീഖ് ഇത് സിനിമയിലൊരിടത്ത് പറയുന്നുമുണ്ട്.\n“കഥാപാത്രത്തിലൂടെ അഭിനേതാവെന്ന വ്യക്തിയുടെ മനസ്സിനെ സ്വാധീനിക്കുക”.അത് വേറൊരു സിനിമയ്ക്കുള്ള സബ്ജക്റ്റാണെന്നുപറയുന്നുണ്ട് സഹസംവിധായകൻ.ആ സിനിമയാണ് സിനിമയ്കകുള്ളിലെ ഹലാലായ ഈ സിനിമ.\nസംവിധായകന്റെ ബ്രില്യൻസ് എന്നൊക്കെ പറയുന്നത് ഇത്തരം സിനിമകളെയാണ്.മലയാള സിനിമയുടെ ഭാവിവാഗ്ദാനമാണ് ശക്കരിയ.\nഈ കടമെന്തെന്നറിയാത്തവരാണ് തിരിച്ചും മറിച്ചും ഈ സിനിയർഹിക്കാത്തവിധത്തിലുള്ള മലിനപ്പെടുത്തലുകൾ നടത്തുന്നത്.\n“ഞങ്ങൾക്കും കാണണ്ടേസിനിമ¿ ഞങ്ങൾക്കും ചെയ്യേണ്ടേ സിനിമ¿”\nഎന്ന് തൗഫീഖിന്റെ നിർണായകമായ ചോദ്യം ഉന്നയിക്കപ്പെടുന്നത് ആരോടാണ് ?\nമറ്റാരോടുമല്ല അയാളുടെതന്നെ മുൻഗാമികളോടാണ്.\nസിനിമയെ ‘ഹറാമാ’ക്കിയ തലമുറയോടാണ്.\nഈ ചോദ്യമുന്നയിക്കുന്പോൾ, ഈ സിനിമയിൽ വേഷമിട്ട നിലന്പൂർ ആയിഷയും ❤ സീനത്തും ❤ മാമുക്കോയയും ❤ ഉള്ളാലെ ചിരിക്കുന്നത് കാണണമെങ്കിൽ സിനിമ ഹറാമായൊരുകാലത്തിലേക്ക് തിരിച്ചുപോകേണ്ടതുണ്ട്.\nഹറാമായ സിനിമയുടെപേരിൽ അരനൂറ്റാണ്ടുകൾക്കുമുന്പ് ആക്രമിക്കപ്പെട്ടവരാണവർ.”ചൊരേറങ്ങുന്ന ബസ്സല്ലേ” എന്ന സീനത്തിന്റെ മറുപടിയിലൂടെ ആ പരിഹാസമത്രയും ശക്കരിയ ഒളിച്ചുകടത്തുന്നുണ്ട്.\n“കയിലുകള് പിടിക്കണ കൈകളുണ്ടുയരണ്\nകൈകളിൽ കിലുങ്ങണ വളകളൊച്ച കൂട്ടണ്…\nവാതില് തൊറക്കണ ഒച്ചയുണ്ട് കേക്കണ്\nകാതില് തറയ്ക്കണ മാതിരി പരക്കണ്..\nകറുപ്പായ കയിലുകള് കൊടികളായ് പുടിക്കണ്\nകറുത്തോരടുക്കള വിട്ട് പടയ്ക്കിറങ്ങണ്..\nപെണ്ണായി പിറന്നോര് പൊണ്ണത്തികളാണെന്ന്\nവണ്ണത്തില് പറഞ്ഞോര് മണ്ടന്മാര് വിറയ്ക്കണ്..”\nകെ.ടി.മുഹമ്മദിന്റെ ‘ഇത് ഭൂമിയാണ്’ നാടകത്തിലെ പാട്ടുകളാണിത്. കെ.ടി.മുഹമ്മദു തന്നെ എഴുതി ചിട്ടപ്പെടുത്തിയത്.\nഈ നാടകത്തെ അക്കാലത്തെ മതമൗലികവാദികൾ നേരിട്ടത് സഹിഷ്ണുതയോടെയായിരുന്നില്ല.\nനാടകത്തിൽ പെൺവേഷം കെട്ടിയതിന് വിഖ്യാത നടൻ കെ.പി.ഉമ്മറിനെപ്പോലുള്ളവർ നേരിട്ട യാതനകൾ ഉണ്ട്.നാടകത്തിൽ അഭിനയിക്കാൻ പോയ നിലന്പൂർ ആയിഷ നേരിട്ട പീഢനങ്ങൾ ഉണ്ട്.നാടകമവതരിപ്പിച്ച് മുസ്ലീം സമുദായത്തിൽ നവോത്ഥാനത്തിന്റെ വെളിച്ചംവീശാൻ ശ്രമിച്ച കെ.ടി.മുഹമ്മദിന്റെ അനുഭവങ്ങൾ പൊള്ളിക്കുന്നതാണെന്ന്, കൂടെ പ്രവർത്തിക്കുകയും ഈ സിനിമയിൽ അഭിനയിക്കുകയും ചെയ്ത മാമുക്കോയയും മുന്പൊരിക്കൽ വെളിപ്പെടുത്തിയിട്ടുണ്ട്.\nഇത് ഭൂമിയാണെന്ന നാടകത്തിലാണ്\nസിനിമ ഹറാമാണെന്നു പറയുന്നത്.\n‘അനിശ്ലാമികമായ പാതകം’ സിനിമ കാണൽ തന്നെയാണ്.\n“ഓനോളേം കൂട്ടി സിനിമക്ക് പോന്നുണ്ടോലോ……. “\nഎന്ന നാടകത്തിലെ സംഭാഷണം ഇന്നും ഓർമ്മയുണ്ട്.\nഅത്തരമൊരു തലമുറയിലെ പിൻമുറക്കാർ ഇപ്പോൾ ആവശ്യപ്പെടുന്നത് ഞങ്ങൾക്കും സിനിമവേണമെന്നാണ്.\nഇത് ഹറാമല്ല, ഹലാലാണ് എന്നുതന്നെയാണ് പലിശപ്പണം ഈ സിനിമയ്ക്ക് വേണ്ടെന്നു പറയുന്നതിലൂടെ പ്രസ്ഥാനത്തിന്റെ പ്രവർത്തകർ ആവർത്തിച്ചുറപ്പിക്കുന്നതും.\nപള്ളിപോലെ മദ്രസപോലെ സിനിമ പവിത്രമാവുകയാണിവിടെ.\n“പുരോഗമനപ്രസ്ഥാനമായിട്ട് ഒരു പുരോഗതിയൊക്കെവേണ്ടേ”യെന്നു സിനിമയുടെ തുടക്കത്തിൽ റഹീം സാഹിബിനോട് ചോദിക്കുന്നുമുണ്ട് പുതിയ തലമുറ.\nസിനിമയെ പോസിറ്റീവായി സമീപിക്കാൻ സംഘടന തീരുമാനിക്കുന്നത്, അമേരിക്കയിലെ ഇരട്ട ടവറിനുനേരെ നടന്ന ആക്രമണത്തിനുശേഷവും ഇറാഖ് അധിനിവേശത്തിനുശേഷവുമാണ്. ലോകത്തെ രണ്ടായിപ്പകുത്തുവെന്നു അമേരിക്കതന്നെ പറഞ്ഞ ചരിത്രസന്ദർഭവുമാണല്ലോ അത്.\nപൊളിറ്റിക്കൽ ഇസ്ലാം സാമ്രാജ്യത്വവിരുദ്ധമാകുന്ന ചരിത്രസന്ദർഭംകൂടിയാണത്.\n“ഹലാൽ ആയി ചെയ്യുന്നതെല്ലാം ഹറാമായിപ്പോകുന്നല്ലോ… “ എന്ന റഫീഖ് ഭായിയുടെ ആത്മഗതത്തിന് സീനത്തിന്റെ ഭാര്യ പറയുന്നത് ഇങ്ങളൊക്കെ കുറേ നടന്നതല്ലേ, എന്നിട്ട് ശരിയായില്ലല്ലോ. ഇനി ആ ബസ് വരുന്പോ ഇങ്ങളങ്ങോട്ട് കയറിയാൽ മതിയെന്നുമാണല്ലോ. കൃത്യമാണ് ഡയലോഗുകൾ. ചരിത്രസന്ദർഭങ്ങളെ തിരിച്ചുവിളിക്കുകയാണ് സംവിധായകൻ.\nതൗഫീക്കിന്റെ ഉമ്മയെ നോക്കൂ. മലയാള സാഹിത്യത്തിൽ ബിരുദാനന്തര ബിരുദമുള്ള തന്റെ മകനുവേണ്ടി ആ ഉമ്മ ആലോചിക്കുന്നത് മതനിഷ്ഠ മാത്രമുള്ള യുവതിയെയല്ല. കലാബോധവും വേണമെന്നുപറയുന്നുണ്ട്.ഇതൊക്കെ ഏതു സമൂഹത്തെയാണ് അഭിസംബോധനചെയ്യുന്നതെന്ന് ആഹ്ലാദക്കമ്മറ്റിക്കാരും ആലോചിക്കുന്നത് നല്ലതാണ്.\nസംവിധായകനെ കാണാൻ പോകുന്ന ബാറിന്റെ പേരിൽപ്പോലും പ്രത്യേകതയുണ്ട്.’പാരഡൈസ് ബാർ’സ്വർഗത്തിൽ കള്ള് ഇഷ്ടംപോലെയാണെന്നാണല്ലോ വെപ്പ്.\nമുഹമ്മദ് നബിയെക്കുറിച്ച് സിനിമയിൽ ഒരുതവണമാത്രമേ പരാമർശിക്കുന്നുള്ളൂ. അതാകട്ടെ ഈ ബാറിന്റെ പേരിന്റേയും മദ്യത്തിന്റേയും പശ്ചാത്തലത്തിലും.\nസാമ്രാജ്യത്വവിരുദ്ധ നിലപാടുകളുടെ ഭാഗമായി കൊക്കോക്കോളാ വിരുദ്ധ സമരവും കവിയരങ്ങും കോലംകത്തിക്കലും തെരുവുനാടകങ്ങളുമൊക്കെ നടത്തിയ സംഘടനയുടെ നേതൃത്വത്തിൽ നടക്കുന്ന സിനിമയിൽ തന്നെ കൊക്കോക്കോളാ ഉപയോഗിക്കുന്നുണ്ട്.\nഒരുഭാഗത്ത് നിസ്കാരം നടക്കുന്പോൾ തൊട്ടടുത്ത് കഞ്ചാവും വെള്ളമടിയും നടക്കുന്നുമുണ്ട്. ഇതൊക്കെ മറ്റേതെങ്കിലും മതസമൂഹത്തിന്റെ ഭാഗമായി പറഞ്ഞുപോകാൻ കഴിയുമോ ?\n“ആരാധനാലയത്തിനടുത്ത് ഒരു മദ്യഷാപ്പുകൂടി വേണ”മെന്നു മിർസാഗാലിബ് പാടിയത് ഓർത്തുപോവുകയാണ്.\nഅതിനുള്ള ധൈര്യം ഇന്ന് സമകാലിക മലയാളം സിനിമയിലുണ്ടോ അതുൾക്കൊള്ളാനുള്ള സഹിഷ്ണുത ഈ സമൂഹത്തിനുണ്ടോ എന്ന മൗലികമായ ചോദ്യംകൂടി ഉയർത്തുന്നുണ്ട് സിനിമ.\nകൊക്കോകോള കുടിക്കാമോയെന്ന മാമുക്കോയയുടെ പരിഹാസത്തോടെയുള്ള ചോദ്യം “കൊക്കോക്കോള നിന്നെ കടിച്ചോ” എന്ന അറബിക്കഥയിലെ രംഗത്തെ ഓർമ്മിപ്പിക്കുന്നതായി.\nസംവിധായകൻ കടന്നുപോകുന്ന വൈയക്തികമായ പ്രതിസന്ധികൾ മറ്റുചില പ്രതിസന്ധികളുടെ പരിഹാരത്തിലേക്കാണ് നയിക്കുന്നത്. ഒരു പ്രശ്നം മറ്റൊരു പ്രശ്നത്തെ എങ്ങനെയാണ് പരിഹരിക്കുന്നതെന്നു കാണിച്ച ആ മിടുക്ക് അപാരംതന്നെയാണ്. സിനിമയും ജീവിതവും രണ്ടല്ലാതാവുകയാണ്. പറയാൻ വന്ന കാര്യങ്ങൾ മറക്കുന്നു എങ്കിലും പ്രശ്നങ്ങൾ മറികടക്കുന്നു. തുടർന്ന് സിനിമയ്ക്കുള്ളിലെ സിനിമയിൽ ഉമ്മയും മകളുംതമ്മിലുള്ള കോന്പിനേഷൻ സീനുകളിൽ സംവിധായകന്റെ മുഖത്ത് കാണുന്ന സംതൃപ്തി സിനിമയിൽ വേറൊരിടത്തും നാം കാണുന്നില്ല.\nസൂക്ഷ്മരാഷ്ട്രീയത്തിന്റെ ഒരുപാട് അടരുകൾ അടുക്കിവെച്ചാണ് അതിമനോഹരമായ ഒരു ശില്പംകണക്ക് ഈ സിനിമ സക്കറിയ പടുത്തുയർത്തിയിരിക്കുന്നത്.\n‘പൊതു സ്വീകാര്യതയുള്ള സംവിധായകൻ’,സർഗവേദിയുടെ ഓഫീസിലെ ബോർഡിൽ കാണിക്കുന്ന ‘ഇഖ്ബാൽ കവിതയിലെ ദർശനം’ഇരട്ടക്കെട്ടിടത്തകർച്ചയോടെ മാറുന്ന ലോകക്രമം, അമേരിക്കയുടെ പുത്തൻ അധിനിവേശം, സദ്ദാംഹുസൈൻ, മോഡി, ഗുജറാത്ത് എല്ലാം ദൃശ്യവൽക്കരിച്ചുകൊണ്ടാണ് സിനിമ മുന്നേറുന്നത്. അതൊരു ജനതയുടെ വീർപ്പടക്കലാണ്. വീർപ്പുമുട്ടലാണ്. അതിന്നും തുടരുന്നതുമാണ്.\nകുടുംബപ്രശ്നത്തെ പശ്ചിമേഷ്യയാക്കി, അമേരിക്കയുടെ ഇടപെടലുമായുള്ള സമീകരണമൊക്കെ നന്നായിത്തന്നെ തോന്നി.\nഹലാലായതിന്റേയും ഹറാമായതിന്റേയും ഇടയിലെ ഗ്രേ നിലങ്ങളെക്കുറിച്ചുതന്നെയാണ് ഉസ്താദും പറയുന്നത്.\n“എഴുത്തുകാരൻ എന്നേ മരിച്ചുകഴിഞ്ഞു. അത് മനസ്സിലാക്കണം.”\n“അപ്പോ മയ്യത്തിന്റെ മേലാണ് കളിയല്ലേ” എന്നു തൗഫീഖിന്റെ മറുപടിയും”നേതാക്കൻമാരെവിട്. നമ്മൾ ചെയ്യുന്നത് പടച്ചോൻ കാണുന്നുണ്ട് എന്നു പറയുന്പോ\n“പടച്ചോന്റെ കാര്യം എനിക്ക് പേടിയില്ല. പടച്ചോന് നമ്മുടെ അവസ്ഥ മനസ്സിലാവും.” എന്നൊക്കെ ചാട്ടൂളിപോലെ പായുന്ന സംഭാഷണങ്ങൾ എവിടേക്കാണെന്നെങ്കിലും ആലോചിച്ചുനോക്കിയാൽ ഉയർത്തിയ ആഘോഷക്കൊടി ചിലപ്പോൾ താഴ്ത്തിക്കെട്ടാൻ ഇടവരുത്തിയേക്കുന്നതുതന്നെയാണ് എന്റെ തോന്നൽ.\nമതത്തിലും കുടുംബത്തിനകത്തും സമൂഹത്തിനകത്തും നടക്കേണ്ട ജനാധിപത്യത്തെക്കുറിച്ചും മൂല്യങ്ങളെക്കുറിച്ചുമുള്ള ഉറക്കെയുള്ള ചിന്തകൾ കൊരുത്തുവെച്ചിട്ടുണ്ട് സംവിധായകൻ.\nസെക്സിനല്ലാത്ത കെട്ടിപ്പിടുത്തങ്ങളുടെ ആവശ്യകതചുംബനസമരമുൾപ്പെടെയുള്ള സമരങ്ങളുയർത്തിയ ചോദ്യങ്ങൾ മുന്നോട്ടുകൊണ്ടുവരുന്നുണ്ട്.\n“കെട്ടിപ്പിടിക്കുന്നത് പ്രസ്ഥാനത്തിന് നാണക്കേടാവുമോ” എന്നാണവളുടെ ചോദ്യം.\nകോളകുടി സംബന്ധിച്ചും സൗബിൻ വരുന്ന രംഗങ്ങളിലുമൊക്കെ കടന്നുവരുന്ന സ്വാഭാവിക ഹാസ്യം വളരെ നന്നായിത്തോന്നി.\n“ഇത് മറ്റവനാണ്” എന്നു പറയുന്നതു അവസാനരംഗത്തിനുതൊട്ടുള്ള രംഗങ്ങൾ കൈലാസത്തെ ഓർമ്മിപ്പിച്ചത് എനിക്കു മാത്രമാണോ ?\nസാമ്രാജ്യത്വവിരുദ്ധ കവിയരങ്ങിൽ പ്രിയകവി മുരുകൻ കാട്ടാക്കട 😃 വന്ന് ബാഗ്ദാദ് ചൊല്ലിയത് വളരെയേറെ ഇഷ്ടമായി.\nഅഭിനേതാക്കളെപ്പറ്റി എന്തെങ്കിലും പറഞ്ഞാൽ കുറഞ്ഞുപോകും.\nകാണുന്ന കാഴ്ചകൾക്കും പറഞ്ഞുപോകുന്ന സംഭാഷണങ്ങൾക്കുമപ്പുറം സിനിമ തിയറ്റർവിട്ട് പുറത്തിറങ്ങുന്നു. അത് അവിടെ അവസാനിക്കുന്നില്ല.\nഅവസാനം നിസ്ക്കാരത്തെക്കുറിച്ചുള്ള വാചകങ്ങൾ, നിസ്ക്കാരത്തിനോടൊപ്പം സമാന്തരമായി മൂകമായി അവരൊരുക്കിയ സിനിമയും ‘ഹലാലാ’യി കടന്നുപോവുകയാണ്.\n“സിനിമയുടെ മരണത്തെക്കുറിച്ച് സംസാരിക്കുന്നത് വിഢിത്തമായിരിക്കും. കാരണം സിനിമ അതിന്രെ അന്വേഷണത്തിന്റെ ആരംഭത്തിലാണ്”\nhalal love story movie\nPrevious articleമലയാളികളുടെ ചീഞ്ഞ കപട സദാചാര ബോധത്തിന് ഇരയായിക്കൊണ്ടിരിക്കുന്ന രണ്ട് ചെറുപ്പക്കാരാണ്\nNext articleജാക്കും റൈസും\nഹലാൽ ലവ് സ്റ്റോറി മുന്നോട്ടു വെക്കുന്ന ആശയങ്ങളെ അതിലഭിനയിച്ച പാർവതി തള്ളുന്നോ.. കൊള്ളുന്നോ ?\nഹലാലായ ഒരു ‘പൊതു’ സിനിമ എങ്ങനെ നിർമ്മിക്കാം


വെബ് സ്‌കാന് (ബ്ലോഗുലകം): കേള്‍ക്കാത്ത ശബ്ദം\nചെറുവാടി September 28, 2010 at 4:59 PM\nകേള്‍ക്കാത്ത ശബ്ദങ്ങള് ഒന്നുമല്ലത്.\nപക്ഷെ മൈലാഞ്ചിപ്പാട്ട് പുതിയതാണ്.\nഒഴാക്കന്. September 28, 2010 at 9:27 PM\nമൈലാഞ്ചി പാട്ട് കേള്‍ക്കാറുണ്ട്\nManoraj September 28, 2010 at 9:33 PM\nകാണാത്ത ഒരു ബ്ലോഗാ.. അഭിപ്രായപ്രകടനം നടത്തി ചളമാക്കുന്നില്ല. ഏതായാലും പോയി നോക്കട്ടെ..\nമുരളീമുകുന്ദൻ ബിലാത്തിപട്ടണം BILATTHIPATTANAM. September 29, 2010 at 12:16 AM\nഞാനും കേട്ടിട്ടില്ല ഈ ശബ്ദം കേട്ടൊ..\nശ്രീനാഥന് September 29, 2010 at 5:23 AM\nകണ്ടു, നല്ല ആത്മാർത്ഥതയൂള്ള് ബ്ലോഗ്! പിന്നെ, മൈത്രേയി, ഇക്കുറി പരിചയപ്പെടുത്തലിൽ ഒതുക്കമുള്ള നല്ല ഒരു വിശകലനവും അഭിപ്രായവുമൊക്കെ ഉണ്ടല്ലോ! വളരെ നന്നായി\nപൊറാടത്ത് September 29, 2010 at 9:48 AM\n"മൈലാഞ്ചി" എന്ന പേരില് മറ്റൊന്ന് കൂടി കണ്ടു.\nയൂസുഫ്പ September 29, 2010 at 10:41 AM\nയൂസുഫ്പ September 29, 2010 at 10:43 AM\nമൈലാഞ്ചി ശ്രദ്ധയിൽ പെടുത്തിയതിന് നന്ദി.\nKalavallabhan September 29, 2010 at 11:13 AM\nസഹതാപം തേടാത്ത ശൈലി.\nഈ കുറവു സാരമില്ല തന്നെ\nഇതിനു പുതുമ നല്‍കുന്നത്, ഒപ്പം വേദനയും.\nമുന്നോട്ടുള്ള നമ്മുടെ യാത്ര ചിലപ്പോള് പിന്നോട്ടാണ്.\nഓര്‍മ്മപ്പെടുത്തി ഈ പോസ്റ്റ്\nലേബല് പൊഴിഞ്ഞു വീഴുന്നു\nപഴകിയ വിഷയം പുതുമയോടെ കൈയ്യാളുന്നു.\nനല്ലൊരു മാര്‍ഗ്ഗനിര്‍ദ്ദേശമാണ് ഈ ലേഖനം\nAkbar September 29, 2010 at 11:40 AM\nകണ്ടില്ല. ഇനി കാണും, വായിക്കും . നന്ദി.\nചേച്ചിപ്പെണ്ണ് September 29, 2010 at 1:48 PM\nReally an unknown blog ( for me .. )\nthanks for sharing .. sree\nnomad I നാടോടി September 30, 2010 at 1:52 PM\nചെറുവാടി-എനിക്ക് ആ ശബ്ദത്തില് പുതുമ തോന്നി...അതാ അങ്ങനെ എഴുതിയത്.\nമനോ- അതെ ഒന്നു കേട്ടു നോക്കൂ, എനനിട്ടു തീരുമാനിക്കുക\nശ്രീനാഥന്-അതെ ആത്മാര്‍ത്ഥത തന്നെ അതിന്‍രെ മുഖമുദ്ര. കോംപ്ലിമെന്റ്‌സിനു വളരെ വളരെ നന്ദി.\nയൂസഫ്പാ, അക്ബര്, നാടോടി-- വായിച്ചു കാണുമല്ലോ അല്ലേ.\nകലാവല്ലഭന്- വളരെ ശ്രദ്ധിച്ചുള്ള വായനയ്ക്കും അഭിപ്രായത്തിനും നന്ദി, വളരെ വളരെ...ഇത്രയും വിശദമായി എഴുതിയല്ലോ.\nചേച്ചി-വായിക്കുക, ഇഷ്ടപ്പെടും എന്നെനിക്ക് ഉറപ്പ്.\nയൂസഫ്പാ- ആ മൈലാഞ്ചിയെക്കുറിച്ച് ഇതിനു മുമ്പ് മൈലാഞ്ചിച്ചോപ്പ് എന്ന പേരില് എഴുതിയിട്ടുണ്ട. വായിക്കുക സമയമുള്ളപ്പോള്.


DEATH THREAT | Rashtradeepam\nHome\tNewsKerala\tഅധികം വളര്‍ത്തില്ല; 100 വെട്ടില് തീര്‍ക്കും; ടി.പി. ചന്ദ്രശേഖരന്റെ മകന് വധ ഭീഷണി\nഅധികം വളര്‍ത്തില്ല; 100 വെട്ടില് തീര്‍ക്കും; ടി.പി. ചന്ദ്രശേഖരന്റെ മകന് വധ ഭീഷണി\nടി.പി ചന്ദ്രശേഖരന്റെയും കെ.കെ രമ എം.എല്.എയുടെയും മകന് വധഭീഷണി. ആര്.എം.പി നേതാവ് എന്. വേണുവിനെയും വധിക്കുമെന്ന് ഭീഷണിക്കത്തില് പറയുന്നു. കെ.കെ.രമയുടെ എംഎല്‍എ ഓഫീസിലാണ് കത്ത് ലഭിച്ചത്. മുന്നറിയിപ്പ് നല്‍കിയിട്ടും കേള്‍ക്കാത്തതിനാലാണ് ടി പി വധത്തിന് കാരണം. ടിപിയുടെ മകനെ അധികം വളര്‍ത്തില്ലെന്നും കത്തില് പറയുന്നു. എന്.വേണു എസ്.പിക്ക് പരാതി നല്‍കി.\nപി.ജെ ആര്‍മിയുടെ പേരിലാണ് കത്ത്. അതേസമയം, പി ജെ ആര്‍മി എന്ന ഫേസ്ബുക്ക് ഗ്രൂപ്പുമായി ബന്ധമില്ലെന്ന് പി ജയരാജന് നേരത്തെ തന്നെ വ്യക്തമാക്കിയിരുന്നു.\nറെവല്യൂഷനറി മാര്‍ക്സിസ്റ്റ് പാര്‍ട്ടിയുടെ സ്ഥാപക നേതാവായിരുന്ന ടി.പി ചന്ദ്രശേഖന് 2012 മേയ് 4നാണ് കൊല്ലപ്പെടുന്നത്. എസ്.എഫ്.ഐ, സിപിഐഎം എന്നീ സംഘടനകളില് പ്രവര്‍ത്തിച്ചിരുന്ന ഇദ്ദേഹവും ചില പ്രവര്‍ത്തകരും രാഷ്ട്രീയ വിയോജിപ്പുകളെത്തുടര്‍ന്ന് പാര്‍ട്ടി വിട്ട് 2009ല് റെവല്യൂഷണറി മാര്‍ക്സിസ്റ്റ് പാര്‍ട്ടി രൂപീകരിക്കുകയായിരുന്നു. ഏറാമല പഞ്ചായത്ത് പ്രസിഡന്റ് സ്ഥാനം എന്. വേണുവില് നിന്ന് ജനതാദളിന് വിട്ടുകൊടുക്കാനുള്ള പ്രാദേശിക സിപിഐഎം നേതാക്കളുടെ തീരുമാനത്തിനെതിരെ ടി.പി. ചന്ദ്രശേഖരനും മറ്റ് സഖാക്കളും പ്രതികരിച്ചു. തുടര്‍ന്നാണ് പാര്‍ട്ടി വിട്ടത്.\nവടകരയ്ക്കടുത്തുള്ള വള്ളിക്കാവ് വച്ച് ഒരു സംഘം അക്രമകാരികള് ടിപി ചന്ദ്രശേഖരനെ വെട്ടി കൊലപ്പെടുത്തുകയായിരുന്നു. ചന്ദ്രശേഖരന്റെ കൊലപാതകം വലിയ തോതിലുള്ള വിവാദങ്ങള്‍ക്ക് കാരണമായി. കൊലപാതകത്തിന് പിന്നില് സിപിഐഎം ആണെന്ന് ആരോപിക്കപ്പെട്ടു. സിപിഐഎം ആരോപണങ്ങള് നിഷേധിക്കുകയും ആരോപണങ്ങള് രാഷ്ട്രീയ ഗൂഢാലോചനയാണെന്ന നിലപാടുമാണ് ആദ്യം എടുത്തിരുന്നതെങ്കിലും പിന്നീട് സിപിഐഎം കുന്നുമ്മക്കര ലോക്കല് കമ്മിറ്റി അംഗമായ കെ.സി. രാമചന്ദ്രനാണ് കൊലയ്ക്ക് പിന്നിലെന്നും ഇതില് പാര്‍ട്ടിക്ക് പങ്കില്ല എന്നുമുള്ള അന്വേഷണ റിപ്പോര്‍ട്ട് പുറത്തു വിട്ടു.\n#kk remaDEATH THREATTP CHANDRASHEKARAN\nമന്ത്രി രാധാകൃഷ്ണന് വധഭീഷണി; പട്ടികജാതി വകുപ്പിലെ അഴിമതി അന്വേഷിക്കാന് നടപടി എടുത്തതോടെയാണ് ഭീഷണിയെന്ന്...\nചന്ദ്രശേഖരന്റെ ചിത്രമുള്ള ബാഡ്ജ് ധരിച്ച് കെ.കെ രമ എംഎല്‍എ; വിഷയാതിഷ്ഠിത നിലപാട് സ്വീകരിക്കുമെന്ന്...\nവടകരയില് തുടക്കം മുതല് കെകെ രമക്ക് ലീഡ്; ഇടതിന് ആശങ്ക\nയു.ഡി.എഫിന്റെ ഭാഗമാകാന് ആര്.എം.പി ഇല്ല; കോണ്‍ഗ്രസും ലീഗും വലിയ പിന്തുണ നല്‍കിയെന്ന് കെ....\nവടകരയില് രമ മത്സരിച്ചാല് പിന്തുണയ്ക്കും; ആര്‍എംപി ഘടകക്ഷിയല്ലെങ്കിലും പിന്തുണയ്ക്കാന് യുഡിഎഫ് ഒറ്റക്കെട്ടായി തീരുമാനിച്ചെന്ന്...\nമന്ത്രി വി.എസ് സുനില് കുമാറിനെതിരായ വധഭീഷണി; തൃശൂര് സ്വദേശിക്കെതിരെ കേസ്\nകെ.എം ഷാജി എം.എല്.എയ്‌ക്കെതിരായ വധഭീഷണി; ക്വട്ടേഷന് നല്‍കിയെന്ന് ആരോപിക്കപ്പെടുന്ന പാപ്പിനിശേരി സ്വദേശി കടന്നു...\nമന്ത്രി രാധാകൃഷ്ണന് വധഭീഷണി; പട്ടികജാതി വകുപ്പിലെ അഴിമതി അന്വേഷിക്കാന് നടപടി...\nചന്ദ്രശേഖരന്റെ ചിത്രമുള്ള ബാഡ്ജ് ധരിച്ച് കെ.കെ രമ എംഎല്‍എ; വിഷയാതിഷ്ഠിത...\nയു.ഡി.എഫിന്റെ ഭാഗമാകാന് ആര്.എം.പി ഇല്ല; കോണ്‍ഗ്രസും ലീഗും വലിയ പിന്തുണ...\nവടകരയില് രമ മത്സരിച്ചാല് പിന്തുണയ്ക്കും; ആര്‍എംപി ഘടകക്ഷിയല്ലെങ്കിലും പിന്തുണയ്ക്കാന് യുഡിഎഫ്...


Kottiyoor rape case High Court stopped arrest-കൊട്ടിയൂർ പീഡനക്കേസ്: സിസ്റ്റർ ഒഫീലിയയുടെ അറസ്റ്റ് ഹൈക്കോടതി തടഞ്ഞു\nവൈത്തിരിയിലെ ദത്തെടുപ്പ് കേന്ദ്രത്തിന്റെ മേധാവിയാണ് സിസ്റ്റർ ഒഫീലിയ. കേസിൽ എട്ടാം പ്രതിയാണ്.\nകൊച്ചി: വൈദികൻ പ്രതിയായ കൊട്ടിയൂർ പീഡനക്കേസിൽ സിസ്റ്റർ ഒഫീലിയയുടെ അറസ്റ്റ് ഹൈക്കോടതി തടഞ്ഞു. വെളളിയാഴ്ച വരെ സിസ്റ്റർ ഒഫീലിയയെ അറസ്റ്റ് ചെയ്യരുതെന്ന് കോടതി പൊലീസിനോട് നിർദേശിച്ചു.\nസംഭവവുമായി തനിക്ക് ബന്ധമില്ലെന്ന് ചൂണ്ടിക്കാട്ടി സിസ്റ്റർ ഒഫീലിയ മുൻകൂർ ജാമ്യാപേക്ഷ നൽകിയിരുന്നു. ഇന്ന് ജാമ്യാപേക്ഷ പരിഗണിച്ച കോടതി വെളളിയാഴ്ചത്തേക്ക് മാറ്റി. മാത്രമല്ല വെളളിയാഴ്ചവരെ സിസ്റ്റർ ഒഫീലിയെ അറസ്റ്റ് ചെയ്യരുതെന്ന് പൊലീസിന് നിർദേശം നൽകുകയും ചെയ്തു.\nവൈത്തിരിയിലെ ദത്തെടുപ്പ് കേന്ദ്രത്തിന്റെ മേധാവിയാണ് സിസ്റ്റർ ഒഫീലിയ. കേസിൽ എട്ടാം പ്രതിയാണ്. കേസിൽ പ്രതികളായി ചേർക്കപ്പെട്ട കൂത്തുപറമ്പ് ആശുപത്രിയിലെ ഡോക്ടർമാരായ സിസ്റ്റർ ടെസി ജോസ്, ഹൈദരലി, അഡ്മിനിസ്ട്രേറ്റർ സിസ്റ്റർ ആൻസി മാത്യു എന്നിവരും മുൻകൂർ ജാമ്യാപേക്ഷ തലശേരി കോടതിയിൽ സമർപ്പിച്ചിട്ടുണ്ട്.\nകാത്തിരിപ്പിന് വിരാമം; ടിയാഗോ എഎംടിയിലൂടെ കരുത്ത് കാട്ടാന് ടാറ്റ


ponnani election 2021 രണ്ട് ടേം മാനദണ്ഡം: പൊന്നാനിയില് പി. ശ്രീരാമകൃഷ്ണന് പകരം ടി.എം. സിദ്ദിഖിന് സാധ്യത\nരണ്ട് ടേം മാനദണ്ഡം സിപിഐഎം കര്‍ശനമാക്കിയാല് പൊന്നാനിയില് ഇത്തവണ സ്പീക്കര് പി. ശ്രീരാമകൃഷ്ണന് മത്സരിക്കാനുണ്ടാകില്ല. പകരം ജില്ലാ സെക്രട്ടേറിയറ്റ് അംഗം ടി.എം. സിദ്ദിഖിനാണ് സാധ്യത. മുസ്ലീംലീഗ് തട്ടകമായ മലപ്പുറം ജില്ലയില് നിയമസഭാ തെരഞ്ഞെടുപ്പില് വന് വിജയം എല്‍ഡിഎഫ് പ്രതീക്ഷിക്കുന്നുണ്ട്. അതിനാല് തന്നെ വിജയ സാധ്യതകള് പരിഗണിച്ചാകും സ്ഥാനാര്‍ത്ഥി നിര്‍ണയം.\nരണ്ടു ടേം മാനദണ്ഡത്തില് ഇളവു ലഭിക്കുന്നവരുടെ കൂട്ടത്തില് ഉള്‍പ്പെട്ടാല് ഇത്തവണയും പൊന്നാനി മണ്ഡലത്തില് സ്പീക്കര് പി. ശ്രീരാമകൃഷ്ണന് ജനവിധി തേടും. വിജയം ഉറപ്പിക്കാന് ശ്രീരാമകൃഷ്ണന് നിലവില് മണ്ഡലത്തില് സജീവമായി തുടങ്ങിയിട്ടുണ്ട്. 2011 ലെ ആദ്യ മത്സരത്തില് ശ്രീരാമകൃഷ്ണന് നാലായിരത്തില്‍പരം വോട്ടുകള്‍ക്കായിരുന്നു വിജയം. 2016 ല് ഭൂരിപക്ഷം 15,650 ആയി ഉയര്‍ന്നു. ശ്രീരാമകൃഷ്ണന്റെ വിജയം പൊന്നാനിയില് ഉറപ്പാണെന്നാണ് നേതൃത്വത്തിന്റെ വിലയിരുത്തല്. വിജയസാധ്യത കണക്കിലെടുത്ത് മണ്ഡലം മാറ്റി പരീക്ഷിക്കുന്നതിനും നേതൃത്വം ആലോചിക്കുന്നുണ്ട്.\nRead Also : 15 വർഷമായി ഇടതിനൊപ്പം നിന്ന പൊന്നാനി; ഇത്തവണ ഏങ്ങോട് ?\nഅങ്ങനെയെങ്കില് പൊന്നാനിയില് ജില്ലാ സെക്രട്ടേറിയറ്റ് അംഗം ടി.എം. സിദ്ദിഖിന് അവസരം ലഭിച്ചേക്കും. പൊന്നാനിയില് ജനകീയ നേതാവായ ടി.എം. സിദ്ദിഖിനെ മത്സരിപ്പിക്കണമെന്ന ആവശ്യവുമായി ഒരു വിഭാഗം പ്രവര്‍ത്തകര് പ്രചാരണം ആരംഭിച്ചിട്ടുണ്ട്. സോഷ്യല്‍മീഡിയയില് അടക്കം ഇത്തരത്തിലൊരു പ്രചാരണം നടക്കുന്നുണ്ട്.\nപൊന്നാനിയില് സ്വീകാര്യനായ നേതാവാണ് ടി.എം.സിദ്ദിഖ്. പാര്‍ട്ടി പ്രവര്‍ത്തകര്‍ക്കിടയിലും സ്വാധീനമുണ്ട്. 2011 ലും ടി.എം. സിദ്ദിഖിന്റെ പേര് പാര്‍ട്ടി പ്രവര്‍ത്തകര്‍ക്കിടയില് ഉയര്‍ന്നിരുന്നു. 1991 ല് ബ്രാഞ്ച് സെക്രട്ടറിയായ ചുമതലയേറ്റ ടി.എം. സിദ്ദിഖ് 2001 മുതല് 2011 വരെയുള്ള 10 വര്‍ഷക്കാലം ഏരിയ സെക്രട്ടറി ചുമതലയില് എത്തിയിരുന്നു. ഈ കാലയാളവിനുള്ളില് പാര്‍ട്ടിയിലെ വിഭാഗീയത അവസാനിപ്പിച്ച് പാര്‍ട്ടിയെ കൂടുതല് കെട്ടുറപ്പുള്ളതാക്കി മാറ്റിയതും പരിഗണനാ വിഷയമാണ്.\n2004 മുതല് പാര്‍ട്ടി ജില്ലാ കമ്മറ്റി അംഗമാണ്. 2017മുതല് ജില്ലാ സെക്രട്ടേറിയറ്റ് അംഗവും. 1994ല് ഇരുപത്തിനാലാം വയസില് വെളിയങ്കോട് പഞ്ചായത്ത് തെരഞ്ഞെടുപ്പില് ലീഗിന്റെ കുത്തക വാര്‍ഡില് ചരിത്ര ഭൂരിപക്ഷത്തോടെ പഞ്ചായത്ത് വൈസ് പ്രസിഡന്റ് ആയിട്ടായിരുന്നു തെരഞ്ഞെടുപ്പ് രംഗത്തേക്കുള്ള കടന്നുവരവ്.\nStory Highlights – ponnani, assembly elections 2021\nRead more on: Assembly Elections 2021 | ponnani | TM Sidheek


പ്രചാരണ വാഹനങ്ങളുടെ എണ്ണം കൂടരുത് : Deepika.com Nattu Visesham\nSaturday, December 5, 2020 12:12 AM IST\nതിരുവനന്തപുരം: തെരഞ്ഞെടുപ്പ് പ്രചാരണത്തിന് ഓരോ വാര്‍ഡിലും ഉപയോഗിക്കുന്ന വാഹനങ്ങളുടെ എണ്ണം തെരഞ്ഞെടുപ്പ് കമ്മിഷന് നിശ്ചയിച്ചിരിക്കുന്നതിനേക്കാള് കൂടരുതെന്ന് ജില്ലാ കളക്ടര് ഡോ. നവ്‌ജ്യോത് ഖോസ. അധികമായി വാഹനങ്ങള് ഉപയോഗിക്കുന്നതു ശ്രദ്ധയില്‍പ്പെട്ടാല് നടപടിയുണ്ടാകുമെന്നും കളക്ടര് പറഞ്ഞു.\nഗ്രാമ പഞ്ചായത്തുകളില് ഒരു സ്ഥാനാര്‍ഥിക്ക് ഒരു പ്രചാരണ വാഹനം മാത്രമേ പാടുള്ളൂ. ബ്ലോക്ക് പഞ്ചായത്തില് ഇതു മൂന്നും ജില്ലാ പഞ്ചായത്തില് നാലും വരെയാകാം. മുനിസിപ്പാലിറ്റിയില് ഒരു സ്ഥാനാര്‍ഥിക്ക് പരമാവധി രണ്ടു വാഹനങ്ങള് ഉപയോഗിക്കാം. കോര്‍പ്പറേഷനില് നാലു വാഹനങ്ങള് ഉപയോഗിക്കാം.\nവാഹനങ്ങളില് ഉച്ചഭാഷണി ഉപയോഗിക്കുന്നതിനു മുന്‍കൂര് അനുമതി വാങ്ങണം. അനുവദനീയമായ ശബ്ദ പരിധി കര്‍ശനമായി പാലിക്കണം. രാത്രി ഒമ്പതിനും രാവിലെ ആറിനും ഇടയില് വാഹനത്തില് ഉച്ചഭാഷണി ഉപയോഗിച്ചുള്ള പ്രചാരണം പാടില്ലെന്നും കളക്ടര് പറഞ്ഞു.